text:
নোংচুপ বেঙ্গলগী গভর্নর শ্রীমান জগদীপ ধনখরজী, বিশ্ব ভারতীগী ভাইস চান্সেলর প্রোফেসর বিদ্যুৎ চক্রবর্তীজী, ওজাশিং, শিন্মীশিং অমসুং ঐগী থৌনা লৈরবা নহা ওইরিবা মরূপশিং!
গুরুদেব রবিন্দ্রনাথ তেগোরনা চাংদম্নীংঙাই লৈত্রবা লন অমা ইমা ভারতীদা পীরিবা অসিগী শরুক ওইজবা, অদোম খোংলোই পুম্নমক্কা লোইনজবা অসি ঐগীদমক্তদি ইথিলসু পোকচৈ, নুংঙাইবসু ফাওজৈ অমসুং থৌনাসু ফংজগদৌরি। অসিগুম্বা শেংলবা মফম অসিদা ইশামক লাক্তুনা অদোমগী মরক্তা য়াওজরম্লবদি ফগদবনি। অদুবু অদুবু অসিগুম্বা মখলগী অনৌবা নিয়মশিং অসিদা হিংবা তারি অমসুং মরম অসিনা ঙসি হকথেংননা লাকপা তৌদনা, অরাপ্পদগী, অদোম ময়াম্বু খুরুমজরি, শেংলবা লমদম অসিবু খুরুমজরি। হন্দক্তি মতম খরগী মতুংদা ঐনা অনিরকশুবা ওইনা তাঞ্জা ফংজরে। অদোমগী পুন্সিদা মসিগী মরুওইরবা তাঞ্জা অসিদা অদোম নহা ওইরিবা মরূপ পুম্নমক্তা, মমা-মপা ওইবশিংদা, অহল-লমনশিংদা ঐনা হন্না হন্না নুংঙাইবা ফোংদোকচরি, হন্না হন্না য়াইফ-পাউজেল পীজরি।
মরূপশিং,
ঙসি অসি য়াম্না শেংলবা তাঞ্জা অমসুং ওইরি, অদুক্কী মতিক ইথিল পোক্নীংঙাইিগী নুমিৎ অমনি। ঙসি ছত্ত্রপতি শিবাজী মহারাজগী মপোক নুমিৎনি। ঐনা লৈবাক মীয়ামদা, ছত্ত্রপতি শিবাজী মহারাজজীগী মপোক নুমিৎ অসিদা হন্না হন্না য়াইফ-পাউজেল পীজরি। গুরুদেব রবিন্দ্র নাথ তেগোরজীনসু শিবাজী-উৎসবকী মিংদা অথৌবা শিবাজীদা শৈরেং অমা ইখি। মহাক্না ইখি -
কোন দুর শতাব্দের
কোন-এক অখ্যাত দিবসে
নাহি জানি আজি, নাহি জানি আজি, মারাতা কোন শোএলে অরনয়ের
অন্ধকারে বসে,
হে রাজা শিবাজি,
তব ভাল तब भाल উদ্ভাসিয়া এ ভাবনা তরিৎপ্রভাবৎ
এসেছিল নামি -
“একধর্ম রাজ্যপাশে খন্দ
ছিন্ন বিখিপ্ত ভারত
বেন্ধে দিব আমি।’’
হায়বদি চহি চা অমদগীসু মমাংদা, মমিং খঙদবা নুমিৎ অমদা, ঐ ঙসি খঙদবা নুমিৎ অদুদা চিং অমগী অৱাংবা মতোন্দগী, অশুকপা উমং অমদগী, হো রাজা শিবাজী, ৱাখল্লোন অসিবু অদোম্না থাওমৈগী মঙাল অমগুম লাকখিবরা? মচোই মচোই তারবা লমদম অসিবু পরেং অমদা লেংশিনগদবনি হায়বা ৱাখল্লোন অসি পোকখিবরা? মসিগীদমক ঐ ইশাবু কৎথোকচগদ্রা? পরেংশিং অসিদা ছত্রপতি অথৌবা শিবাজীদগী ইথিল পোকচদুনা ভারতকী অপুনবা, ভারতপু পরেং অমদা লেংশিন্নবা লাওথোকখিবনি। লৈবাক অসিগী অপুনবা অসিবু মপাঙ্গল কনশিলহল্লিবা ৱাখল্লোন অসিবু ঐখোয় কৈদৌঙৈদসু কাওরোইদবনি। মিৎকুপ খুদিং, পুন্সিগী খোংথাং খুদিংদা লৈবাক্কী অপুনবা-অমত্তা ওইবগী মন্ত্র অসিবু ঐখোয়না নীংসু নীংশিংগদবনি, ঐখোয় হিংসু হিংগদবনি. মসিনি তেগোরনা ঐখোয়দা পীবা পাউজেল।
মরূপশিং,
অদোম শুপ্নগী বিশ্ববিদ্যালয় অসিগী শুরুক খক্তা নত্তে, অহিংবা চৎনবী-নাৎকী শেন্নরোই অমসুনি। গুরুদেবনা করিগুম্বা বিশ্ব ভারতীবু শুপ্নগী য়ুনিভর্সিতী অমখক ওইনা উবা পাম্লম্লবদি, মহাক্না মসিবু গ্লোবেল য়ুনিভর্সিতী নত্ত্রগা অতোপ্পা মমিং অমা থোল্লম্বসু য়াই। অদুবু মহাক্না, মসি বিশ্ব ভারতী বিশ্ববিদ্যালয় হায়না থোনবীরম্মি। ‘বিশ্ব-ভারতীনা ভারতপু মসিগী অথোইবা চৎনবী-নাৎকী হোস্পিতেলিতী অদু পীনবা অমসুং অতোপ্পদগী খ্বাইদগী ফবা লৌশিন্নবগী হক অদু অয়াবা পীরে।’
মরূপশিং,
গুরুদেব তেগোরগীদমক্তদি বিশ্ব ভারতী অসি, শুপ্নগী লৌশিং পীনবীবা ইন্সতিত্যুৎ অদুদা নত্তে। ভারতকী চৎনবী-নাৎপু মকোক্তা পুখৎনবা হোৎনবা অমনি, মসিবু ঐখোয়না হায়নৈ – ইশাবু ফংজবা। অদোম য়ুমশকৈশা নুমিৎতা অদোমগী কেম্পস্তা ‘উপাসনা’ (লাই নীংবা)গীদমক্তা পুনবদা, ইশামক্কা ৱারী শাজৈ। অদোম গুরুদেবনা হৌদোকখিবা কুম্মৈশিংদা শরুক য়াবা মতমদা, ইশামক্কা ৱারী শাজনবগী তাঞ্জা অমা ফংই। গুরুদেবনা হায়রকপদা -
‘আলো অমার
আলো ওগো
আলো ভুবন ভারা’
মসি ঐখোয়গী লৌশিংবু য়কাইহল্লিবা মঙাল অদুগীদমক খঙহনবনি। গুরুদেব তেগোরনা থাজখি, মখল-মখা লৈরবা, ৱাখল্লোনশিং লৈরবা, পুম্নমক অসিগা লোইননা ঐখোয় ইশাবুসু থিজগদবনি। মহাক্না বেঙ্গলগীদমক হায়বীরম্মি -
বাঙ্গলার মাতী,
বাঙ্গলার জোল,
বাঙ্গলার বায়ু, বাঙ্গলার ফোল,
পুন্য হৌক,
পুন্য হৌক,
পুন্য হৌক,
হে ভোগোবন..
অদুবু মসিগা লোইননা মহাক্না ভারতকী মখল-মখাগীসু অদুক্কী মতিক চাউথোক্না হায়রম্মি। মহাক্না হায়বীরম্মি -
হে মোর চিত্তো পুন্যো তীর্থে জাগো রে ধীরে,
ই ভারোতের মহামনোবের সমগোরো-তীরে
হেথায় দারাএ দু বাহু বারাএ নমো
নরোদে-বোতারে,
অমসুং মসি গুরেদ মক্কী পাক-চারবা মিৎয়েংনি মদুদি শান্তিনিকেতনগী হাংলবা অতিয়াগী মখাদা মহাক্না মালেমগী মীশক অসিমক অসিবু য়েংখি।
এশো কর্মী, এশো জ্ঞানী,
এশো জনকল্যানী, এশো তপশরাজৌ হো!
এশো হে ধীশক্তি শম্পদ মুক্তাবোন্ধো শোমাজ হে!
শিন্মী মরূপশা, অখঙ-অহৈ মরূপশা, হে খুন্নাইগীদমক থবক তৌরিবশা, লাকও খুন্নাইগী য়াইফনবগীদমক অমত্তা ওইনা হোৎনমিন্নরসি। অদোমগী কেম্পসতা লৌশিং ফংনবগীদমক্তা মিৎকুপ অমত্তসু লেনখিবশিংদুনা লাইবক ফবনি মদুদি মখোয়না গুরুদেবগী ভিজন ফংজবা হায়বসি মখোয়গী লাইবক ফবনি।
মরূপশিং,
ভিশ্ব ভারতীদি মশানা ঙমখৈ-নাইদ্রবা সমুদ্র অমনি, মসিগী য়ুম্বী অসিমক খঙ-হৈবদা য়ুম্ফম ওইবা মহৈ-মশিংগীদমক য়ুংলি। লৌশিংগী, ক্রিএতিবিতীগী ঙমখৈ অমত্তা লৈতে, ৱাখল্লোন অসিগা লোইননা গুরুদেবনা অফাওবা বিশ্ববিদ্যালয় অসি লিংখৎপীখি। অদোম মসিসু মতম পুম্নমক্তা নীংশিংবীগদবনি মদুদি লৌশিং, ৱাখল্লোন অমসুং স্কিল অসি অরেপ্পা নত্তে, মসি লেপ্তনা চৎথবা থৌওংনি। অমসুং মসিদা কোর্স করেক্সনগী খুদোংচাবসু মতম পুম্নমক্তা লৈগনি। অদুবু নোলেজ অমসুং পাৱর, রেসপোন্সিবিলিতী অনিমক্কা লোইননা লাকই।
মতৌ অসুম্না, লৈঙাক্তা লৈবদা মশাবু হেন্না মিৎকুপ-নাহুমশিংনা লৈবা তাবা অদুগুম্না স্কোলর খুদিংমক, অখঙ-অহৈ খুদিংমকসু মসিগী মতাংদা মখোয়দা মদুগী পাঙ্গল য়াওদবা থৌদাং অদু লৌজবা তাই।অদোমগী লৌশিং শুপ্নগী অদোমগী নত্তে, খুন্নাইগী, লৈবাক্কী লন্নি। অদোমগী লৌশিং, অদোমগী স্কিলনা, খুন্নাই অমবু, লৈবাক অমবু চাউথোকচবা পোকহনবসু ঙম্মি অমসুং মদুনা খুন্নাই অদুবু মিংচৎ থিহনবা অমদি লৈখা তাহনবসু ঙম্মি। পুৱারী অমসুং মতম অসিদা অসিগুম্বা খুদম কয়া লৈরি।
অদোম য়েংবীয়ু, মালেমদা ইরাং শন্দোক্লিবা, মালেমদা হিংসা শন্দোক্লিবা মখোয়দসু য়াম্না তম্লবা, য়াম্না হৈরবা মীওই কয়া অমা য়াওরি। অমরোমদা কোরোনাগুম্বা মালেমগী লাইচৎ অসিদগী মালেম অসিবু নান্থোকহন্নবা অহিং-নুংথিল নাইদনা লেবোরেতরীশিংদা লেল্লিবা মীওই কয়ামরুমসু লৈরি।
মসি শুপ্নগী ৱাখল্লোনগী ৱাফম নত্তে, মসি মাইন্দসেৎকী ৱাফমসুনি। অদোম করি তৌরি হায়বসি অদোমগী মাইন্দসেৎ অদু পোজিতিব নত্ত্রগা নেগতিব ওইবরা হায়বদুগী মখা পোল্লি। স্কোপ অনিমক্কীনি, লম্বী অনিমক্কী হাংলি। অদোম সমস্যাগী শরুক য়াবা পাম্বরা নত্ত্রগা পাম্বৈগী, মসি লেপথোকপা ঐখোয়গী খুৎতা লৈবনি।
করিগুম্বা ঐখোয়না পাঙ্গল অদুবু, লৌশিং অদুবু, মশেক-মঙাল অদুবু অফবা থবক্তা শিজিন্নরবদি ফল অমা ফংগনি, ফত্তবা থবকশিংগীদমক্তা শিজিন্নরবদি অতোপ্পা ফল অমা ফংগনি। করিগুম্বা ঐখোয়না শুপ্নগী ইশাগী কান্নবা খক্তমক য়েংলগদি মতম পুম্বদা মায়কৈ মরিদা অৱাবতা ুবা ফংগনি, সমস্যাশিং উবা ফংগনি, ৱারৌবা উবা ফংগনি, অশাওবা উবা ফংগনি।
অদুবু অদোম ইশাবু হৌগৎচদুনা, ইশাগী কান্নবদগী হৌগৎচদুনা নেস্নেল ফর্স্তকী ৱাখল্লোনগা লোইননা মাংদা চখৎলবদি অদোম সমস্যা খুদিংমক্কী মরক্তসু সোলুসন থিনীংবা ফাওরক্কনি, সোলুসন উবা ফংগনি। ফত্তবা পাঙ্গলশিংদসু অদোম অফবা থিনবগী, মদুদি অফবনা হোংদোকপা পামগনি অমসুং ফিভমশিংসু হোংদোক্কনি, অদোম ইশামকসু সোলুসন ওইনা শাফোংলক্কনি।
করিগুম্বা অদোমগী মিৎয়েং অদু শেংলবা অমসুং ইমা ভারতীবু থাজরবদি, অদোমগী ৱারেপ খুদিংমক করিগুম্বা পাম্বৈ অমগী মায়কৈদা চংশিনগনি। মায় পাকপা অমসুং মায় থিবা অসিনা ঐখোয়গী হৌজিক্কী অমদি তুংলমচৎকী মতম খক লেপ্তে। অদোমগী ৱারেপ অমগী মতুংদা অদোম্না খল্লম্বা অদুমক ওইরক্তবা থেংনরকপা য়াই, অদুবু অদোম ৱারেপ লৌবদা কিরোইদবনি।
ভারতকী নহানা অনৌবা তৌনবগী, রিস্ক লৌনবগী অমসুং মাংদা চখৎনবগী থৌনা লৈরিবা ফাওবদি ঐ য়ামদ্রবদা লৈবাক্কী তুংলমচৎকী অৱাবা লৈতে। অমসুং ঐহাক লৈবাক অসিনা নহা ওইরবা, মী মশিং করোর ১৩০ রোমদা নহাগী পাঙ্গল লৈরবদি থাজবা অমসুং অচেৎপা ওই, ঐনা থাজৈ অমসুং হেন্না পাঙ্গল কনবা ওই। অমসুং মসিগীদমক্তা অদোম্না পাম্বা সপোর্ত, পাম্বা ফিভম, মসিগীদমক্তা ইশাসু অমসুং সরকারসু… মসিদা নত্তনা, করোর ১৩০গী ফিরেপশিংনা থল্লবা, মঙলানশিং পুদুনা হিংলিবা লৈবাক অসিসু অদোম্বু শৌগৎতুনা লেপ্লি।
মরূপশিং,
বিশ্ব ভারতীগী ১০০শুবা চহিগী পুৱারী ওইরবা তাঞ্জাদা ঐনা অদোমদা ৱা ঙাংজখিবদা, মতম অদুদা ভারতকী ইকাই খুম্নবগীদমক্তা অদোম নহা ময়ামগী থৌদাংগী মতাংদা পনখি। মফম অসিদগী চৎখ্রবা মতুংদা, পুন্সিগী অতোপ্পা তাংকক্তা অদোম নহা পুম্নমক মখল কয়া থেংনরক্কনি।
মরূপশিং,
ঙসি ছত্রপতি শিবাজী মহারাজগী মপোক নুমিৎকী ঐখোয়না চাউথোকচরিবা অসিদা ঐহাক ধর্মপালজীবু নীংশিংজৈ। ঙসি অফাওবা ঙসি অসি অফাওবা গান্ধীয়ন ধরমপালজীগী মপোক নুমিৎসুনি। মহাক্না ইরম্বনি – দ ব্যুতিপুল ত্রী – ইন্দিজিনস ইন্দিয়ন এজুকেসন ইন দ আইতীন সেনঞ্চ্যুরী।
ঙসি অদোমগা ৱারী শাজবা অসিদা ঐ মসিগী মতাংদসু পনবা পামজৈ অমসুং বেঙ্গলগী লমদম, থৌনা ফরবা লমদম অসিদা ৱারী শাজবা অসিদা ঐ, ধরমপালজীগী হিরম অসি অদোমগী মাংদা থমজবা পাম্মি। লাইরিক অসিদা ধরমপালজীনা থোমস মনুরোনা তৌখিবা নেস্নেল এজুকেসন সর্ভে অমগী মতাংদা পল্লি।
১৮২০দা তৌখিবা এজুকেসন সর্ভেদা অঙকপা পোকহনবা ৱাফম কয়া য়াওই। সর্ভে অদুদা ভারতকী মহৈ-মশিং হৈবগী চাং য়াম্না ৱাংনা থমখি। সর্ভে অদুদা মসিসু ইখি মদুদি করম্না খুঙ্গং খুদিংদা অমদগী হেন্না গুরুকুল লৈরম্বা। অমসুং খুঙ্গংদা লৈরম্বা লাইশঙদা, শুপ্নগী লাইনীং-লাইশোন তৌবতা নত্তনা, মহৈ-মশিং তম্বদা ইনোৎ হাপ্নবা, মহৈ-মশিংদা ইনোৎ হাপ্পা, তশেংনা শেংলবা থবক্কসু খুঙ্গংগী লাইশঙশিংগা মরী লৈনরকখি।
ভারত্তা ব্রিতিশ এজুকেসন সিস্তেম চৎনদ্রিঙৈ মমাংদা, থোম্স মুনরোনা ভারতকী মহৈ-মশিংগী পাম্বৈ অমসুং ভারতকী মহৈ-মশিংগী থৌরাংগী পাঙ্গল অদু উখি। মহাক্না উখি মদুদি ঐখোয়গী মহৈ-মশিংগী থৌরাং অসি কয়াদা বাইব্রেন্ত ওইরিবা, মসি চহি ২০০ মমাংগী ৱারীনি। লাইরিক অসিদা ৱিলিয়ম এদমগী মতাংদসু পল্লি মহাক্না মসি ফংখি মদুদি ১৮৩০দা বেঙ্গল অমসুং বিহারদা খুঙ্গংগী স্কুল লাখ অমদগী হেন্না লৈরম্মি।
মরূপশিং,
গুরুদেবনা বিশ্বভারতীদা শেমগৎলম্বা থৌরাংশিং, শেমগৎলম্বা পাম্বৈশিং অদু ভারতকী মহৈ-মশিংগী থৌরাংদা মীখা পোনবগী অপনবশিং অদুদগী মনীং তমহন্নবা, মখোয়বু অনৌবা ওইহন্নবা পাম্বৈ অমনি। ঙসি ভারত্তা শেম্লিবা অনৌবা নেস্নেল এজুকেসন পোলিসী অসিসু অরিবা খোংলৌ কয়া থদৎপগা লোইননা, মহৈরোইশিংদা মখোয়গী তৌবা ঙম্বশিং উৎথোক্নবা মপুং ফানা নীং-খা তম্বা পীরি। নেস্নেল এজুকেসন পোলিসী অসিনা অদোমদা তোঙান তোঙানবা হিরমশিং তম্ননবা নীং খা তম্বা পীরি। নেস্নেল এজুকেসন পোলিসী অসিনা, অদোমদা অদোমগী লোন্দা তম্ননবা ওপ্সন পীরি। এজুকেসন পোলিসী অসিনা ওন্ত্রপ্রিনরশিং, সেল্ফ ইম্প্লোইমেন্ততা ইনোৎ হাপ্লি।
এজুকেসন পোলিসী অসিনা রিসর্স্তা, ইনোবেসন্দা ইনোৎ হাপ্লি। মরোমদোম লেপচবা ভারত শেমগৎপদা এজুকেসন পোলিসী অসিসু মরুওইবা খোঙথাং অমনি। মরোমদোম লেপচবা ভারত শেমগৎপদা এজুকেসন পোলিসী অসিসু মরুওইবা তাঙ্কক অমনি। লৈবাক অসিদা অকনবা রিসর্স অমসুং ইনোবেসন ইকোসিস্তেম শেম্নবগীদমক্তসু সরকারনা লেপ্তনা থবক পায়খৎলি। হন্দক্তা সরকারনা লৈবাক অসিগী অমসুং মালেমগী জর্নেল লাখ কয়াগী ফ্রী এক্সপ্রেস অদু ঐখোয়গী স্কোলরশিংদা পীননবা ৱারেপ লৌরে। চহি অসিগী বজেৎতসু রিসর্সকীদমক্তা নেস্নেল রিসর্স ফাউন্দেসনগী থোংদা লাক্কদৌরিবা চহি ৫দা লুপা করোর লিশিং ৫০ চাদিং তৌনবগী ৱাফম থম্লি।
মরূপশিং,
ভারতকী মরোমদোম লেপচবা অসি, লৈবাক অসি ইচানুপীশিংগী মশানা মশাবু থাজজবা অসি য়াওদনা ওইথোক্লোই। অনৌবা নেস্নেল এজুকেসন পোলিসীদা অহানবা ওইনা জেন্দর ইনক্লুজন ফন্দগী থৌরাং তৌরে। পোলিসী অসিদা তরুকশুবা ক্লাস্তগী কার্পেন্তরীদগী হৌরগা কোদিং ফাওবা অসিগুম্বা স্কিল সেৎশিং তম্বীনবগী স্কিম মসিদা য়াওরি, মসিগুম্বা স্কিলশিং অসি নুপী মচাশিংদগী লাপ্না থম্বীরম্মি। এজুকেস পোলিসী শেম্বা মতমদা, ইচা নুপীশিংদা দ্রোপ-আউৎ রেৎ হেনবনা মরমশিংবু য়াম্না লুম্না স্তদী তৌখি। মরম অসিনা, তম্বা মতমদা লেপ্তবা, দিগ্রী কোর্সতা এন্ত্রী অমসুং এগজিৎকী ওপ্সনবু ওইরো অমসুং চহি খুদিংগী ক্রেদিৎ ফংনবা, মসিগী তোঙানবা মখলগী থৌরাং তৌরি।
মরূপশিং,
বঙ্গালনা হৌখিবা মতমদা ভারতকী ইনাক খুল্লবা লৌশিংবু মাংদা পুখৎনবা লৈবাক অসিবু লুচিংখি। বঙ্গাল, অমত্তা ওইবা ভারত, অথোইবা ভারতকী ইথিল পোক্নফমসু ওইরক্লি অমসুং থবক পাংথোকফমসু ওইরক্লি। চহি চাম্মশুবগী থৌরমদা ৱারী শানখিবা মতমদা ঐনা মসিগী মতাংদসু শন্দোক্না ফোংদোকখি। ঙসি ভারতনা ২১শুবা চহি চাগী নোলেজ ইকোনোমী ওইহন্নবগী মায়কৈদা চংশিল্লিবা অসিদসু অদোমদা মিৎয়েং থম্লি, অদোমগুম্বা নহারোলশিংদা থম্লি, বেঙ্গলগী লৌশিংগী পুক্কৈদা থম্লি, বেঙ্গলগী মপাঙ্গল লৈরবা মীয়ামদা থম্লি। ভারতকী লৌশিং অমসুং ভারতকী শক্তাকপু মালেমগী কাচিন-কোয়া ফাওবা য়ৌহনবদা বিশ্ব ভারতীগী থৌদাং চাউনা য়াওরি।
চহি অসদা ঐখোয় ঐখোয়গী নীং-খা তম্বগী ৭৫শুবা চহিদা খোং থাংজিল্লি। ভারতকী শক্তম্বু হেন্না মশক থোকহন্নবগীদমক অদোম্না ঙম্লিমখৈ মীয়ামদা খঙহনবা অসি বিশ্ব ভারতীগী মহৈরোই খুদিংমক্কী মায়কৈদগী লৈবাক অসিদা তম্বা খ্বাইদগী চাউবা খুদোল ওইগনি। ভারতনা ওইরিবা, মীওই লোনচৎ, লাইনীং, মালেমগী য়াইফ-থৌরাংগী ৱাখল্লোন ঐখোয়গী ঈরিক খুদিংদা য়াওরি হায়বসি অতোপ্পা লৈবাকশিংদা খঙহন্নবগীদমক্তা বিশ্ব ভারতীনা লৈবাক অসিগী মহৈ মশিংগী ইন্সতিত্যুৎশিংবু লুচিংগদবনি।
ঐনা হায়জরি মদুদি, মথংগী চহি ২৫গীদমক্তা বিশ্ব ভারতীগী মহৈরোইশিংনা পুন্না বিজন দোক্যুমেন্ত অমা শেম্বীয়ু। কুমজা ২০৪৭দা, ভারতনা মসিগী চহি ১০০শুবা নীং-খা তম্বগী থৌরম পাংথোকপদা, বিশ্ব ভারতীগী খ্বাইদগী চাউবা পান্দম ২৫ করি ওইগনি হায়বদু বিজন দোক্যুমেন্ত অদুদা হাপ্পীগদবনি। অদোম অদোমগী অহল-লমনশিংগা তান্নবীয়ু, অদুবু পান্দম অমদি শোইদনা পুথোকপীয়ু।
অদোম্না অদোমগী লমদমদা খুঙ্গং কয়া লৌশিনবীরমগনি। মদুগী অহৌবা অদু, খুঙ্গং খুদিংমকপু মরোমদোম লেপচবা ওইহনবদগী হৌবা য়ারোইদ্রা? পুজা তৌনীংঙাইগী মশক ওইরবা বাপু গ্রামরাজ্যগী ৱা হায়বীরম্মি, গ্রাম স্বরাজ্যগী ৱাফম ফোংদোকপীরম্মি। ঐগী নহা ওইরিবা মরুপশা খুঙ্গংগী মীয়াম, মফম অদুগী খুৎ-শা হৈবশিং, মফম অদুগী লৌমীসিং, মখোয়বু অদোম মরেমদোম লেপচবা ওইহনবীয়ু, মখোয়গী পোৎথকশিং অদু মালেমগী অচৌ-অচৌবা কৈথেলদা পুননবগী পাম্বৈ ওইবীয়ু।
বিশ্ব ভারতীদি, বোলপুর দিস্ত্রিক্তকী মরুওইরবা মফমনি। মফম অসিগী শেনমিৎলোন-কুন্নাইরোল, চৎনবী-নাৎ পুম্নমক্কী থবক-থৌরম বিশ্বভারতীনা শেম-শারিবনি, অচংবা শরুক অমনি। মফম অসিগী মীয়াম্বু, খুন্নাইবু মপাঙ্গল কলহনবগা লোইননা, অদোমগী ইশাগী অচৌবা থৌদাং অদুসু পাংথোক্কদবনি।
অদোমগী হোৎনবা পুম্নমক মায় পাক্নবা, অদোমগী ৱারেপ খুদিংমক অচুম্বা ওইহল্লু। পান্দমশিং অদু পুদুনা বিশ্ব ভারতীদা খোঙ থাংজিল্লকখিবনি অমসুং অদুগুম্বা নাৎ অমসুং লৌশিংগী লন-থুম অদুবু পুদুনা ঙসি অদোম বিশ্বভারতীদগী মালেমগী ফম্বাক্তা খোঙ থাংদোরকপা মতমদা, মালেম্না অদোমদগী য়াম্না পামগনি, অনীংবা-অপাম্বা য়াম্না থমগনি। অমসুং লৈবাক-লৈহাউ অসিনা অদোম্বু শেম্লকখি, শেন্নরকখি অমসুং অদোম্বু মালেমগী অৱাৎপশিংবু মপুং ফাহন্নবগী মতিক চাবা ওইহনখি। অদোম ইশানা ইশাবু থাজরি, অমসুং ফিরেপ অদু চেৎনা লৌরি। ২১শুবা চহি চাদা ভারতনা মসিগী মতিক চাবা মফম ফংনবা, মসিগীদমক্তা অদোমগী মতেং অদু য়াম্না চাউবা পাঙ্গল ওইনা শাফোংলক্কনি, মসি মপুং ফানা থাজৈ অমসুং অদোম্মক্কী মরক্তা অদোম্মক্কী খোংলোই অমা ওইবনা মরম ওইদুনা ঐনা ঙসি চাউথোকচনীংঙাই ওইরবা মিৎকুপ অসিদা ইশাবু লাইবক ফবা ওইনা লৌজরি। অমসুং ঐখোয় পুম্নমক্না অমত্তা ওইনা গুরুদেব তেগোরনা শেংলবা লৈবাক-লৈহাউ অদুনা ঐখোয়বু তাকপী-তম্বীরম্বা অসি ঐখোয় পুন্না মাংদা পুখৎসি, মসি ঐগী অদোমদা পীজবা য়াইফ-পাউজেলনি।
ঐগী মায়কৈদগী হন্না হন্না য়াইফ-পাউজেল পীজরি। অদোমগী ইমা-ইপাবু ঐনা খুরুমজরি, অদোমগী গুরুশিংবু খুরুমজরি।
ঐগী মায়কৈদগী হন্না হন্না থাগৎচরি


c: text/html

text:
শংহাই কোওপরেসন ওর্গনাইজেসন (এস.সি.ও.)গী কাউন্সিল ওফ হেদ্স ওফ স্তেতকী মীফমদা শরুক য়ারুনবা ২০১৯গী জুন ১৩-১৪দা ঐহাক বিশকেক (কীর্গীজ রিপব্লিক)তা চৎকনি।
লমদম অসিদা মল্তিলেতরেল, পোলিতিকেল, সেক্যুরিতী ইকোনোমিক অমসুং পিপল-তু-পিপল ইন্তরেক্সন প্রমোৎ তৌবদা ঐখোয়না এস.সি.ও.দা অখন্নবা মরুওইবা পীরি।
চহী অনিগী মমাংদা এস.সি.ও.গী মপুংফাবা মীহুৎ ওইরকপদগী তোঙান তোঙানবা এস.সি.ও. দাইলোগ মেকানিজমশিংদা ভারতনা ইচং থৌনা শরুক য়ারি। ঐখোয়না হৌখিবা চহী অমদা কীর্গীজ রিপব্লিক্কী লুচিং মখাদা মপুংফানা মতেং পীরি।
মীফম অসিদা মালেমগী সেক্যুরিতীগী ফিভম, মল্তিলেতরেল ইকোনোমিক কোওপরেসন, পিপল-তু-পিপল একচেঞ্জশিং অমদি অন্তরজাতি অমসুং রিজনেলগী মরুওইবা মকোকথোংবা ৱাফমশিং খন্নরবা য়াই। মীফম অসিদগী নাথৈরগা তোঙান তোঙানবা লুচিংবশিংগা লৈবাক অনিগী ওইবা মীফম পাংথোক্নবসু ঐহাক্না থৌরাং তৌরি।
এস.সি.ও.গী মীফম লোইরবা মতুং কীর্গীজ রিপব্লিক্কী রাস্ত্রপতিগী বার্তন্দা ঐহাক্না ২০১৯গী জুন ১৪দা কীর্গীজ রিপব্লিক্তা লৈবাক অনিগী ওফিসিয়েল খোংচৎ অমসু লৈরি।
পুৱারী অমসুং সভ্যতাগী মরীনা পুন্দুনা থম্লিবা ভারত অমসুং কীর্গীজ রিপব্লিক্না ত্রেদিস্নেলগী ওইবা মওং মতৌ অমসুং মরূপ ওইবগী মরীশিং শেয়র তৌরি। হৌজিক হৌজিকমক ঐখোয়গী মরী অসি ঙাকশেল, সেক্যুরিতী, ত্রেদ অমসুং ইনবেস্তমেন্ত য়াওনা লৈবাক অনিগী ওইবা তোঙান তোঙানবা লমশিংদা পাকথোক চাউথোক্লে।
লৈবাক অনিগী তেংবাং পীনবগী ওইবা ঐখোয়গী খন্ন-নৈনবগী মথক্তা রাস্ত্রপতি জীনবেকোব অমসুং ঐহাক্না ইন্দিয়ান-কীর্গীজ বিজিনেস ফোরমগী অহানবা মীফমদা পুন্না ৱা ঙাংগনি।
ঐহাক্না থাজবা থম্লি মদুদি ঐহাক্কী কীর্গীজ রিপব্লিক্কী খোংচৎ অসিনা এস.সি.ও.গী মীহুৎ লৈবাকশিং অমসুং কীর্গীজ রিপব্লিক্কা লোয়ননা ঐখোয়গী তেংবাং পীনবা মখা তানা হেঙ্গৎলগনি।

robotstxt: allowed

filter: keep


text:
মন্ত্রীমন্দল
কেবিনেৎনা ভারত অমসুং জাপানগী মরক্তা “স্পেসিফাইদ স্কিল্দ ৱর্কর”গী মতাংদা খুৎশম্নবগী মেমোরেন্দমগী খুৎয়েক পীনবগী অয়াবা পীখ্রে
Posted On:
06 JAN 2021 12:05PM by PIB Imphal
প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেৎনা “স্পেসিফাইদ স্কিল্দ ৱর্কর”গী পান্দম ফংনবা পথাপ অমা নীংথিনা পাংথোক্নবা খুৎশম্নবগী বেসিক ফ্রেমৱর্ক অমগী মখাদা চত্থগদবা ভারত অমসুং জাপান সরকারগী মরক্তা থবক তৌমিন্নবগী মেমোরেন্দম অমগী খুৎয়েক পীবগী অয়াবা পীখ্রে।
অকুপ্পা ৱারোলশিং:
হৌজিক লৈরিবা থবক তৌমিন্নবগী মেমোরেন্দম অসিনা ভারত্তগী স্কিল লৈরবা শিন্মীশিং থাবা অমসুং লৌশিনবগী মতাংদা ভারত অমসুং জাপানগী মরক্তা খুৎশম্ননা থবক তৌমিন্ননবা ইন্সতিত্যুস্নেল মেকানিজম অমা শেমগনি। শিন্মীশিং অসি জাপানগী অখন্নবা সেক্তর ১৪দা থবক তৌনবগীদমক্তা স্কিল অমসুং জাপান লোলগী তেস্ততা মাই পাকপা ওইগদবনি। মসিগী ভারতকী শিন্মীশিং অসিদা জাপানগী সরকারনা “স্পেসিফাইদ স্কিল্দ ৱর্কর”গী থাক্তা জাপান্দা লৈবগী অয়াবা পীগনি।
থবক ওইনা পাংথোকপগী থৌরাং:
এম.ও.সি. অসিগী মখাদা হীরম অসিগী থবক তৌবগী থৌওংশিং য়েংশিন্ননবা জোইন্ত ৱর্কিং গ্রুপ অপমা শেমগনি।
অচৌবা চৈথেং:
মেমোরেন্দম ওফ কো-ওপরেসন (এম.ও.সি.) অসিনা ভারত্তগী জাপান্দা চৎলিবা মীওই অমগা মীওই অমগা পাউ ফাওনবগী মওং হেনগৎহনবগা লোয়ননা শিন্মীশিং অমসুং প্রোফেস্নেলশিংনা চত্থোক-চৎশিন তৌবদা নুংঙাইহনগনি।
বেনিফিশরীশিং:
সেক্তর ১৪দগী, হায়বদি নর্সিং কেয়র, বিলদিং শেংবা, মেতেরিএল প্রোসেসিং ইন্দস্ত্রী, ইন্দস্ত্রীএল মেছিনরী মেন্যুফেকচরিং ইন্দস্ত্রী, ইলেক্ত্রিক অমসুং ইলেক্ত্রোনিক্স ইনফোর্মেসনগা মরী লৈনবা ইন্দস্ত্রীশিং, কন্সত্রক্সন; জহাজ শাবা অমসুং জহাজকা মরী লৈনবা ইন্দস্ত্রীশিং; ওতোমোবিল ঙাক-শেনবা; এভিএসন; লোজিং; লৌউ-শিংউবা; ঙা-য়োকপা/ফাবা; চানবা অমসুং থক্নবা শেম-শাবা ইন্দস্ত্রীশিং অমসুং ফুদ সর্ভিস ইন্দস্ত্রীশিংগী স্কিল লৈরবা শিন্মীশিংদা জাপান্দা থবক তৌবগী খুদোংচাবা ফংবা হেনগৎহনগনি।
*****
(Release ID: 1686493)
Visitor Counter : 42
Read this release in:
Telugu
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Kannada
,
Malayalam


text:
প্রধান মন্ত্রী, শ্রী নরেন্দ্র মোদীগা ফর্স্ত সোলরগী সি.ই.ও., শ্রী মার্ক ৱিদমারগা উন্নখ্রে।
মখোয়না ভারতকী রিন্যুএবল ইনর্জী লেন্দস্কেপ, মরু ওইনা সোলর ইনর্জীগী মতাংদা তৌবা ঙম্বগী মতিক অমসুং ইং ২০৩০ ফাওবগী মনুংদা রিন্যুএবল সোর্সশিংদগী মৈ জি.দবল্যু. ৪৫০ পুথোক্নবা ঐখোয়গী পান্দমগী মতাংদা ৱারী শানখি। ফর্স্ত সোলরনা হন্দক্তা হৌদোকখিবা প্রদক্সন লিঙ্ক্দ ইন্সেন্তিব (পি.এল.আই.) স্কিম ফংদুনা মখোয়গী তোপ-তোপ্লবা থিন-ফিল্ম তেক্নোলোজী শিজিন্নদুনা ভারত্তা ইনফ্রাস্ত্রকচর ফেসিলিতী কয়া শেমগৎনীংবা অমসুং ভারতপু মালেমগী স্প্লাই চেনগী মনুং চলহনীংবগী অপাম্বগী মতাংদসু ৱাফম কয়া খন্নখি।
Renewed focus on renewable energy.— PMO India (@PMOIndia) September 23, 2021
CEO of @FirstSolar, Mr. Mark Widmar called on PM @narendramodi. PM Modi elaborated on India's efforts to harness solar energy, including the 'One world, One sun and One grid' initiative and investment opportunities in the sector. pic.twitter.com/tkPjoTkBwm


text:
বরাক তম্পাক্কী শক্নাইরবা নট সংকীর্তনগী শৈশকপা হাওবম থম্বালঅঙৌ লৈখিদ্রে। মহাক …
SHAROI KHAANGBA HOUDOKKHIBAGI WARI Nahaan nong Lairemba Lairenbi mayaamna awang Ko…
পীক্লিবা অঙাংশিংগী Aadhaar Card করম্না এপ্লাই তৌগনি, করি মথৌ তাগনি। হৌ জিক্কী মত…
LAKHIPUR ইজুকেসন ব্লোককী মখাদা চৎথখিবা NISHTHA ট্রেনিং প্রোগ্রাম চীঙ লেম্না লোয়শি…
Hegra Conference 2020 দা শরুক য়াখিবা নোবেল মনা ফংখ্রবশিংগা লোয়ননা অতৈ মালেমগী শক্নাই…
মালেমগী ইনাক কৈরাক খুল্লবা মীওইলক্তগী মমিং লৈরবা বিল গেটস্ কী মচানুপী অহল জেনিফর কে…
(রিপ্রেজেন্টেটিব ফোতো) শিদ্রিঙৈদা মশাগী মীৎ অনিমক্কা লোয়ননা হকচাং দান তৌথোক্লম্বা …


text:
কোলেরা হায়বসি করিনো?
কোলেরা অসি ভিব্রিও কোলেরা (Vibrio cholerae) হায়রিবা বেক্টেরিয়া অসিনা ইন্টেষ্টাইনদা ইনফেক্সন লৈহন্দুনা থোকহনবা দাইরিয়াগা মরি লৈনবা অকনবা (acute) অনাবা অমনি। ইনফেক্সন অসি অয়াম্বা মতমদা শাথীদবা নত্ত্রগা লাইওং লৈতবা ওইগল্লি, অদুবু করিগুম্বা মতমদা শাথীবা ওইবসু য়াই।
কোলেরাগী লাইওংশীংদু করি করিনো?
লায়না অসিনা শোকহল্লবা মীওই 20গী মনুংদা চাউরাক্না 1 গুম্বদা য়াম্না শাথীবা ওইগল্লি, অমসুং মসিদা মখাদা পীরিবা লাইওংশীং অসি উবা ফংগনি:
- খোং মহি য়াম্না হাম্বা (Profuse watery diarrhea),
- ওবা, অমসুং
- খোং চিংবা (Leg cramps)।
মীওইশীং অসিদা, হকচাংগী মহিশীং য়াংনা মাংখিবা মরম্না দিহায়দ্রেসন অমসুং খংহৌদনা ৱাখল মাংখিবা (shock) য়াই। লাইয়েংদ্রবদি পুং খরগী মনুংদা শিবগী থৌদোক থোকপা য়াই।
মতৌ করম্না মীওই অমদা কোলেরা নারকপগে?
মীওই অমনা কোলেরা অসি কোলেরা বেক্টেরিয়ম চেল্লবা ঈশীং থক্লুবদগী নত্ত্রগা চিঞ্জাক চারুবদগী নারকপা য়াই। লাইচৎ অমদদি, চান-থক্নবদা মহিক চেল্লকপগী মরম অসি লায়না অসিনা নারবা মীওই অমগী অমাংবা (stool) অসিনা ওই। লায়না অসি অমাং-অশোয় লোয়শিনফম লৈতবা অমসুং থক্নবা ঈশীং মওং চুম্না লৈতবা মফমশীংদনা হেন্না য়াংনা শন্দোকপা ঙম্মী।
কোলেরা বেক্টেরিয়ম অসি অমাং-অশোয় তৌশিনবা তুরেলশীং (brackish rivers) অমসুং তোর্বান ময়াগী ঈশীংশীংদসু লৈবা য়াউই। থরোই (Shellfish) অসিসু কোলেরাগী সোর্স অমনি। লায়না অসি মীওই অমদগী মীওই অমদা হকথেংননা শন্দোক্কন্দে; মরম অদুনা লায়না অসিনা নারবা মীওই অমগা শোক্ন-শম্নবনা নারক্নবগী রিস্ক লৈহন্দে।
কোলেরা অসি লাইয়েংবা ঙম্ব্রা?
কোলেরা অসি খোং হাম্বদা মাংখিবা ফ্লুইদ অমসুং সোল্ট অদু খুদক্তা শিঞ্জিন্দুনা চম্না অমসুং মায়পাক্না লাইয়েংবা ঙম্মী। পেসেন্টশীং অদু ওরেল রিহায়দ্রেসন সোল্যুসন কৌবা মাংজৌননা পেকেজ তৌরবা সুগর অমসুং সোল্টগী মিক্সচর অমগা ঈশীংগা য়ান্সিন্নদুনা অমসুং চাং য়াম্না পীথক্তুনা লাইয়েংবা য়াই। সোল্যুসন অসি পৃথীবী শিনবা থুংনা দায়রিয়া লাইয়েংবদা শিজিন্নৈ। শাথীবা কেসশীংদদি শিংলিদা কাপশিন্দুনা ফ্লুইদ রিপ্লেস তৌবা মথৌ তারকপসু য়াউই। য়াংনা রিহায়দ্রেসন তৌবনা, কোলেরা পেসেন্টশীংগী মনুংদা শিবগী চাং অসি 1% দগী হন্থহল্লি।
এন্টিবাইওটিক্সনা নাবগী মতম অদু তেন্সিলহল্লি অমসুং অনাবগী ফিভম লুশিলহন্দে অদুবু মখোয় অসি রিহায়দ্রেসনগুম্না মরুওইবদি নত্তে। কোলেরা নাবা লৈবাকশীংদা লৈবা মীওইশীংদা শাথীবা দাইরিয়া অমসুং ওবনচিংবা লৈরবদি খুদক্তা মেদিকেলগী মতেং লৌগদবনি।
সোর্স: মেদিসিননেট
কোলেরা নারক্তনবা মাংজৌননা পায়খৎকদবা থৌরাং খরা
- অমোৎ-অকায় লংথোকফম অদু শেংনা, নুংশিৎ-নুংশা মরাং কায়না থমগদবনি অমসুং মহিক-মতাই হাত্তোক্কদবনি।
- হকচাংনা নত্ত্রগা ৱাখলনা থবক কা-হেন্না কন্না শুরোইদবনি অমসুং অঈং-অশা ওন্নরকপা মতমদা কা-হেন্না চত্থোক-চৎশিন তৌরোইদবনি।
- মীয়াম তিনবা মফমদা লৈতনবা হোৎনগদবনি।
- ফুত্তোক্ত্রিবমখৈ ঈশীং থক্লোইদবনি; মদু ঈংথরবা মতুংদা বোটল অমদা হাপচিল্লু, মদু তংখায় থল্লবা মতমদা মখুম ফজনা লৈশিল্লগা মিনট খরা থক্ত্রিঙৈ মমাংদা নিকউ। বোটল অমসুং নহাক্না থকপদা শিজিন্নগদৌরিবা কপ নত্ত্রগা গ্লাসশীং অদুসু লুমথোক্লবা ওইগদবনি।
- লুমথোক্ত্রিবফাউবা করিমত্তা থক্লোইদবনি।
- চানবা চিঞ্জাক খুদিংমক ফজনা থোং-থাক্কদবনি অমসুং উহৈ পুম্নমক লুমথোক্লবা পাত্রশীংদা শৌদোকহল্লবা ঈশীংনা ফজনা চামথোক্কদবনি; নত্ত্রগা, হেন্না ফবদি চামথোক্লবা মতুংদা মকু খোক্তোকপনি, নত্ত্রগা খ্বাইদগী হেন্না ফবদি, উহৈ পুম্নমক ফুত্তোকপা (stew) হায়বসিনি।
- ইচম চম্বা ব্রেদ অমসুং বত্তরগী মহুত্তা দ্রাই টোষ্ট ওইনা শিজিন্নৌ।
- অশাবা চাক্লেননা খ্বাইদগী হেন্না ফৈ।
- কপ, গ্লাস, থাং, ফোর্ক, চমচ, খাং অমসুং চাবদা শিজিন্নরিবা পোৎ-চৈ পুম্নমক শিজিন্নদ্রিঙৈ মমাংদা অশাবা ঈশীংদা চামথোক্কদবনি, নত্ত্রগা মসিদগী হেন্না ফবদি মখোয় অদু অশাবা লৈরং (hot oven) অমগী মনুংদা মিনট খরা থম্বসিনি।
- শৌহন্দ্রিবা ঈশীংদা কৈদৌঙৈদা চাম্লোইদবনি।
- নোংমগী মনুংদা কয়ারক হন্না, অমসুং চাক্লেন খুদিং চাদ্রিঙৈগী মমাংদা, কার্বোলিক এসিদ খরা হাপ্লবা শৌহল্লবা ঈশীংনা খুৎ অনিমক হামদোক্কদবনি অমসুং মায় তাথোক্কদবনি।
- য়ারবদি, মতম পুম্নমক্তা তরু-তনানবা ফদি (towels) শিজিন্নগদবনি।
- চাম্বদা শিজিন্নগদবা ঈশীং অদু শৌহন্দুনা ঈংথহল্লবা মতুংদা শিজিন্নগদবনি।
- ফমুংগী ফি অমসুং টোইলেটকি লাইনেন অদু অশৌবা ঈশীংদা তিংগদবনি অদুগা কংহনগদবনি।
- পুখম-তেংকোৎ তৈথোকপদা শিজিন্নবা অমসুং অতৈ ফি-রোল পুম্নমক শিজিন্নরবা খুদিংগী অশৌবা ঈশীংদা হাপচিনগদবনি, অমসুং অমুক হন্না শিজিন্নদ্রীঙৈ মমাংদা মপুংফানা কংহনগদবনি।
- কোলেরানা ঈমুং অমদা চংলক্লবদি, পেসেন্ট অদু খুদক্তা তোখায়না থমগদবনি।
- কোলেরাগী পেসেন্টগী মশা নত্ত্রগা ফি-রোল অমদি অমাং-অশোয় তৌরবা ফিশীং শোক্ন-শম্নবা নত্ত্রগা শুবা-চাম্বা তৌবা তারবদি মেটালিক লাইনেন অনিনা থুপচিন্দুনা ইঞ্চি মখায় অমা থানা শেম্বা, অমসুং দিগ্রি 150গী মৈশাদা কংহল্লবা মাস্ক অমনা চিন অমসুং নাতোন খুমজিনবা মথৌ তাই, অমসুং মদু শীজিন্নবা খুদিংগী কংহনবা তাই। মৈশা অসি মাস্ক অদু অচাকপা মৈগী মমাংদা পায়দুনা কংহল্লবা মতমদা ফংগনি অমসুং মসি শিজিন্নবা খুদিংগী অমুক হন্না তৌবা তাই।
- কোলেরাগী পেসেন্টশীংনা লৈবা কাশীং অদু মীওই অমনা চংদ্রিঙৈগী মমাংদা পুং কয়ামরুম থোং লোন্সিন্দুনা থম্বা তাই।
সোর্স: পোর্টেল কন্টেন্ট টিম


text:
মালদীবকী মজলিসকী ইকায় খুম্নজরিবা স্পিকর,
মালদীবকী হান্নগী রাস্ত্রপতি অমদি ঐহাক্কী মরূপ মোহম্মদ নশীদ,
মজলিসকী ইকায় খুম্নজরিবা মীহুৎশিং,
এক্সিলেন্সী,
ইকায় খুম্নজরিবা ইনভাইতীশিং,
খুরুমজরী।
ময়াম পুম্নমকপু ঐহাক্না ভারতকী প্রজা কোতি ১৩০গী মায়কৈদগী য়াইফ–পাওজেল পীজরি। য়াইফরবা কুমহৈ ইদুল ফিতরগী নুংঙাইবাঅমসুং থৱাই য়াওবা অদু হৌজিকসু ঐখোয়দা লৈরি। তিনবীরিবা ময়াম পুম্নমকপু অমদি মালদীবকী মীয়াম্বু ঐহাক্না অসিগুম্লবা তঞ্জা অসিদাহন্না–হন্না নুংঙাইবা ফোংদোকচরি।
ইকায় খুম্নজরিবা স্পিকর,
মালদীব–হায়বদি ইথৎ লিশিং হেনবগী পরেং– ভারত মহাসাগর খক্তগী নত্তনা মালেম পুম্বগী তাংলবা নগীনা অমনি। মসিগী পুক্নীং হুনাফজবা অমদি মহৌশাগী লন অসিনা চহী লিশিং কয়াদগী পুক্নীং চিংশিন্নীংঙাই ওইরি। লৈবাক্কী কোনুং ওইরিবা মালে অসি পাক চাউখ্রবাহিগোক মচুগী সমুদ্রগী গেৎৱে খক্তা নত্তনা মতম কুইরবা, শান্তি লৈবা অমদি চাউখৎলবা ভারত মহাসাগর লমদমগী মরুওইবা মফমঅমসুনি।
ইকায় খুম্নজরিবা স্পিকর,
ঙসি মালদীবতা, অমদি মজলিস অসিদা, ময়াম পুম্নমক্কী মরক্তা তিনবা ফংজবা অসিদা ঐহাক অপেনবা ফাওজৈ। ইকায় খুম্নজরিবানশীদজীনা স্পিকর ওইরবা মতুং মসিগী অহানবা মীফমদা ঐহাকপু বার্তন তৌনবা মজলিসনা ৱারেপ লৌবীখি। অদোমগী অসিগুম্লবা ইঙ্গিৎঅসিনা ভারতকী মীপুম খুদিংমক্কী থমোইবু শুমহৎলে। অমদি মখোয়গী ইকায় খুম্নবা হেঙ্গৎহনবীরে। মসিগীদমক ইকায়খুম্নজরিবাস্পিকরবু অমদি হাউস অসিগী ইকায় খুম্নজরিবা মীহুৎ পুম্নমকপু ঐহাক্কী মায়কৈদগী অমদি ভারতকী মীয়ামগী মায়কৈদগী হন্না–হন্নাথাগৎপা ফোংদোকচরি।
ইকায় খুম্নজরিবা স্পিকর,
ঙসি ঐহাক অনিরকশুবা ওইনা মালদীবতা লাকচরি। অমরোমদা মজলিসকী পুৱারী ওইরবা প্রোসেদিংদা অনিরকশুবা ওইনা সাখি ওইরি।হৌখিবা চহীদা ঐহাক্না য়াম্না হরাও তয়াম্বগা লোয়ননা রাস্ত্রপতি সোলিহগী ওফিস পায়বগী থৌরমদা শরুক য়াজখি। লোকতন্ত্রগী মায়পাকপগী অদুগুম্লবা থৌরম অদু ওপন স্তেদিয়মদা পাংথোকখি। মায়কৈ মরিমক্তা থৱাই য়াওবা মীওই লিশিং কয়ানা শরুক য়াখি। মখোয়গীশক্তি অমসুং থাজবা, থৌনা অমদি রিজোলুসন্না মায় পাকপা অদুগী মরম ওইখি। নুমিৎ অদুদা ঐহাক্না মালদীবতা লোকতন্ত্রগীদমক মীচমপ্রজানা কত্থোকলিবা অমদি ইকায় খুম্নজরিবা স্পিকর অমসুং লুচিংবশিংগী মফমদা মহাকপু নুংশিবীবা অমদি ইকায় খুম্নবীবা অদুসু উবাফংজখি।
ইকায় খুম্নজরিবা স্পিকর,
অসিগুম্লবা হাউস অসি, অসিগুম্লবা মজলিস অসি চেক অমসুং নুংনা শাবা ইচম চম্বা য়ুম অমখক নত্তে। মসি মীয়ামগী মহজ মজমা নত্তে।মসি দেমোক্রেসীগী ইনর্জীনি, মফম অসিদা লৈবাক্কী ইহুল অদু অদোমগী ৱাখল্লোন অমসুং খোঞ্জেলদা খোন্থাং য়ৈরি। মফম অসিদাঅদোমগী খুত্থাংদা মীয়ামগী মংলান অমসুং আশাশিং অদু তশেংনা পাংথোক্লি।
মফম অসিদা তোঙান তোঙানবা ৱাখল্লোন অমসুং পার্তীশিংগী মীহুৎশিংনা লৈবাক অসিদা লোকতন্ত্র, দিবেলপমেন্ত অমদি শান্তিগীদমকঅমত্তা ওইনা পুন্দুনা থৌদাং লৌরি। মতৌ অদুগুম্না থা খরগী মমাংদা মালদীবকী মীয়াম্না অমত্তা ওইনা পুন্দুনা মালেম পুম্বগী মাংদালোকতন্ত্রগী খুদম অমা উৎখি। অদোমগী খোংচৎ অদু মায়োক্নবা কয়ানা থনখি।
অদুবু লোইশিল্লকপদা মীয়াম্না মায় পাকই হায়বদু মালদীবনা উৎখি, অদোম্না উৎখি। মসি ইচম চম্না মায় পাকপা নত্তে। অদোমগী অসিগুম্লবামায় পাকপা অসি মালেম পুম্বগী ওইনা তমজনীংঙাই অমনি। অদুগা মালদীবকী অসিগুম্লবা মায় পাকপা অসিদা খ্বাইদগী চাউথোকচরিবাঅমদি নুংঙাইজবা অসি কনা ওইবা য়াবগে? পাওখুমদি মশানা তাকচরে। অদোমগী খ্বাইদগী নক্নবা মরূপ, অদোমগী খ্বাইদগী নক্নবায়ুম্লোন্নবা অমদি মালেম অসিগী খ্বাইদগী চাউবা দেমোক্রেসী– ভারতনি। ঙসি ময়ামগী মরক্তা ঐহাক্না খোঞ্জেল হৌনা হায়জরি মদুদিমালদীবতা লোকতন্ত্র হেন্না চেৎশিলহন্নবগীদমক্তা ভারত অমসুং ভারতকী মীপুম খুদিংমক্না অদোমগা লোয়ননা লেপ্লি অমদি লেপখিগনি।
ইকায় খুম্নজরিবা স্পিকর,
ভারতনসু হন্দক্তা মীওইবা জাতিগী পুৱারীগী খ্বাইদগী চাউবা লোকতন্ত্রগী প্রোসেস অদু মপুং ফানা পাংথোকখ্রে। ভারতকী প্রজা কোতি১৩০গীদমক মসি মীখল খক্তা নত্তনা লোকতন্ত্রগী চাউরবা কুমহৈ ওইখি। শরুক অহুম থোকপগী অনি হায়বদি ভোত্তর কোতি ৬০না ভোৎথাদখি। মখোয়না চাউখৎ থৌরাং অমসুং তংদু লৈতাবগী মায়কৈদা চাউরবা থৌদাং শিন্নবীখি।
ইকায় খুম্নজরিবা স্পিকর,
ঐহাক্কী সরকারগী মরুওইবা মন্ত্র– ‘সবকা সাথ, সবকা বিকাস অমসুং সবকা বিশ্বাস’, ভারত খক্তদা নত্তনা মালেপ পুম্বদা, অদুগা অখন্ননাঐখোয়গী য়ুম্লোন্নবদা, ঐহাক্কী সরকারগী ফোরেন পোলিসীগী য়ুম্ফম্নি।
‘নাইবরহুদ ফার্সত’ ঐখোয়গী প্রায়োরিতীনি। অদুগা নাইবরহুদতা মালদীবকী প্রায়োরিতী য়াম্না মরু ওই। মরম অদুনা ঙসি ঐহাক্না ময়ামগীমরক্তা শরুক য়ারিবা অসি মতাং চানরুবা নত্তে। মমাংগী দিসেম্বরদা রাস্ত্রপতি সোলিহনা ভারতপু মহাক্কী অহানবা পন্থুংফম ওইখি। অমদিহৌজিক মালদীবকী বার্তন অদুনা হন্দক্কী তর্ম অসিগী অহানবা মপাল লৈবাক্কী খোংচৎতা ঐহাকপু মালদীবতা পুদুনা লাক্লে। খোংচৎ অসিদা,মপাল লমগীদমক অদোমগী লৈবাক্কী খ্বাইদগী চাউবা ইকায় খুম্নবা অদু ইফমদা পীনবীরে। ঐহাক্কী ইফমদা থাগৎপা ফোংদোকচনবা ৱাহৈলৈত্রে।
ইকায় খুম্নজরিবা স্পিকর,
ফ্রাইদে মোক্সপু য়োক্তুনা থম্বদা, ভারতকী তেংবাং লাওথোকচবদা ঙসি ঐহাক হায়নীংঙাই লৈতনা নুংঙাইবা ফাওই। কোরেলনা শেম্বাঅসিগুম্লবা পুৱারী ওইরবা মসজিদ অসি মালদীবকী ৱাংমদা মালেমদা অতোপ্পা অমত্তা লৈতে। চহী চা কয়াগী মমাংদা মালদীবকী মীয়াম্নাসমুদ্রগী নিদোনা মোক্সকী য়ুনিক আর্কিতেকচর অসি শেমগৎখি। মসিনা প্রকৃতিদা মখোয়গী ইকায় খুম্নবা অদু উবা ফংই।
ইকায় খুম্নজরিবা স্পিকর,
মালদীবতা নীংতম্বা, দেমোক্রেসী, চাউখৎ থৌরাং অমসুং শান্তি পুরকপদা ভারতনা মালদীবকা অমত্তা ওইনা লেপ্লি। মদুনা ১৯৮৮গী থৌদোকওইগেরা, নত্ত্রগা ২০০৪গী সুনামীগুম্বা মহৌশাগী দিজাস্তর ওইগেরা নত্ত্রগা হন্দক্তা থোকখিবা ঈশিংগী অৱাবা ওইগেরা। ঐখোয়নাচাউথোকচবা ফাওই মদুদি অৱাবা তারকপা খুদিংদা ভারতনা অদোমগা লোয়ননা লেপ্লি, অদোমগা লোয়ননা চৎমিন্নরি।
রাস্ত্রপতি সোলিহগী মমাংগী খোংচৎতা দোলর বিলিয়ন ১.৪গী ইকোনোমিক পেকেজদা য়ান্নবা পুরখি। মদু থবক ওইনা পাংথোকপদা পুক্নীংথৌগৎনীংঙাই ওইবা মওংদা খুমাং চাউশিল্লে। মালদীবকী চাউখৎ থৌরাংগীদমক ভারতকী তেংবাংগী পান্দমদি মালদীবকী মীয়াম্বু সোসিয়েল্লিঅমদি ইকোনোমিকেলী চাউখৎহনবনি। মদুনা ইথৎশিংদা ঈশিং অমসুং লু–নানবগী হিরম ওইগেরা নত্ত্রগা ইনফ্রাস্ত্রকচর শেমগৎপাওইগেরা। হেল্থ সর্বিস ওইগেরা নত্ত্রগা এদজুকেসন ওইগেরা। ভারতকী তেংবাংগী পান্দমদি মীয়ামগী য়াফ–থৌরাং অমদি মালদীবকীদরকার ওইবশিং অমদি প্রায়োরিতীনি।
ঐখোয়গী সোসিয়েল ইম্পেক্ত প্রোজেক্ত কয়া অমদি অতোপ্পা তেংবাংগী প্রোগ্রাম্না মালদীবকী মীয়ামগী পুন্সিগা য়াম্না নক্ননা শোক্না শম্নরি।অমদি মখোয়গী পুন্সিবু হেন্না ফগৎহন্নবগীদমক অদোম্না হোৎনরিবশিং অদুগী শরুক ওইরি। মালদীবতা লোকতন্ত্র অমসুং চাউখৎথৌরাংগীদমক ভারতনা থাজনীংঙাই ওইবা, অচেৎপা অমদি লমজিংবা পার্তনর অমা ওইনা লৈগনি। অমদি ঐখোয়গী অসিগুম্লবা তেংবাংঅসিনা মীয়ামগী মীহুৎ ওইরিবা অদোম্বু থৌনা পীরগনি।
ইকায় খুম্নজরিবা স্পিকর,
লৈবাকশিংগী মরক্তা লৈনরিবা মরী অসি সরকারশিংগী মরক্তা খক্তা লৈতে। মীয়ামগী মরক্তা লৈনরিবা মরী অদুনা মদুগী থৱাই ওইরি। মরমঅদুনা ঐহাক্না অদুগুম্লবা পাম্বৈশিং অদুদা অখন্নবা মীৎয়েং থম্লি মদুনা প্রজাশিংগী মরক্তা একচেঞ্জ তৌবা হেঙ্গৎহল্লি। ঙসি লৈবাক অনিগীমরক্তা ফেরী সর্বিস হৌদোক্নবা য়ানখিবা অদুদা ঐহাক নুংঙাইবা ফাওই। ঐহাক্না ৱাফম অসিগীসু নুংঙাইবা ফাওই মদুদি এজুকেসন,হকশেল, ললোন–ইতিক, অসিনচিংবশিংগীদমক ভারত্তা লাকপা মালদীবকী মীয়ামদা ভীজা ফেসিলিতেসন এগ্রীমেন্তনা হেন্না কান্নবাফংহল্লে।
ইকায় খুম্নজরিবা স্পিকর,
হৌজিক্কী মতমদা ঐখোয়না চাউনা মায়োক্নরিবা অমা হায়রগদি তেরোরিজম্নি। খুদোংথিবা অসি লৈবাক অমা নত্ত্রগা লমদম অমদা নত্তে,মসি মীওইবা জাতি পুম্নমক্তনি। তেরোরিজম্না মফম অমা হেক্তদা শাথিরবা মওং মতৌ অদু উৎলদুনা মরাল লৈজদবা মীওইশিংগী থৱাইমাংহনখিদবা নুমিৎ অমা য়াওখিদ্রি। তেরোরিস্তশিংনা মশাগী ওইবা বেঙ্ক লৈতে, শেল নমফম লৈতে অমদি খুৎশু–খুৎলাই শানবা ফেক্তরীলৈতে। অদুবু মখোয়দা শেল অমসুং খুৎশু–খুৎলাইশিংগী অৱাৎপা লৈতে।
মসি পুম্নমক অসি মখোয়না কদায়দগী ফংলিবনো? খুদোংচাবশিং অসি মখোয়দা কনানা পীরিবনো? তেরোরিজমগী স্তেত স্পোনসরশিপঅসি খ্বাইদগী চাউবা খুদোংথিবা ওইদুনা লৈরি। মসি খ্বাইদগী চাউবা লাইবক থিবনি মদুদি হৌজিক ফাওবা মীয়াম্না অফবা তেরোরিস্তঅমসুং ফত্তবা তেরোরিস্ত হায়না খায়দোক্তুনা অরানবা তৌরি। খুৎশেমগী ওইবা খেৎনবশিং থমদুনা ঐখোয়না মতম কয়া অমা মাংহনখ্রে।হৌজিক খাংবগী শক্তি হেনখ্রে। তেরোরিজমনা শিংনরক্লিবা অসি মওং তানা লাকশিন্নবগীদমক হ্যুমেনিতরিয়ান ফোর্স পুম্নমক অমত্তা ওইনাপুন্সিনবা মথৌ তাই।
ক্লাইমেৎ চেঞ্জকী খুদোংথিবা মায়োক্ননবা মালেম শিনবা থুংনা কনভেন্সন অমদি কনফরেন্স পাংথোক্লিবা অদুম্না তেরোরিজমগী হিরমদাপাংথোকপা য়াদবরা?
ঐহাক্না মালেমগী ওর্গনাইজেসনশিং অমসুং মরুওইবা লৈবাকশিংবু অকক্নবা মতম অমগী মনুংদা তেরোরিজমদা গ্লোবেল কনফরেন্সপাংথোক্নবা ৱাফম থম্লগনি। মদুনা তেরোরিজম অমসুং মখোয়বু তেংবাংলিবা লুপহোলশিংগী কান্নবা লৌরিবশিং অদু থিংজিন্নবা মতিকচানাখন্ন–নৈনবা ঙম্লগনি। করিগুম্বা ঐখোয়না মসিদগী থেংথখিবা তারগদি লাক্কদৌরিবা তুংগী মীরোলনা ঐখোয়বু ঙাকপীররোই।
ইকায় খুম্নজরিবা স্পিকর,
ঐহাক্না ক্লাইমেৎ চেঞ্জকী ৱাফম হৌদোকখি। নুমিৎ খুদিংগী ঐখোয়না অচুম্বা অসিগা লোয়ননা হিংলি হায়বা অসিদা চিংননীংঙাই লৈতে।তুরেলশিংগী ঈশিং কংশিল্লকপা অমদি অইং অশাদা অহোংবা লাকপনা ঐখোয়গী লৌমীশিংদা ইথিল পীরি। উন শৌদোরকপা অমদিসমুদ্রগী ইমায় ৱাংখৎলকপনা মালদীবকুম্লবা লৈবাকশিংদা খুদোংথিনীংঙাই ওইরক্লি। কোরেল ইথৎশিং অমদি সমুদ্রগা মরী লৈনবাথৱাইপানবশিং পোলুসন্না মাংহল তাকহল্লক্লি।
ইকায় খুম্নজরিবা স্পিকর, অদোম্না সমুদ্রগী ইরোলনুংদা মালেমগী অহানবা কেবিনেৎ মীফম পাংথোক্তুনা খুদোংথিবশিং অসিগী মায়কৈদামালেম অসিগী পুক্নীং চিংশিনখি। মদু কনানা কাওবা ঙমগনি।
মালদীবনা সস্তেনেবল দিবেলপমেন্তকীদমক অতোপ্পা খোংথাং কয়া অমসু পায়খৎলি। মালদীবনা ইন্তর্নেস্নেল সোলর এলাইন্সতা শরুকয়ারকপদা ঐহাক নুংঙাইবা ফাওই। ভারতকী অসিগুম্লবা অপুনবা খোংথাং অসিনা এনভাইরনমেন্ত কন্নবা মালেমগী লৈবাকশিংদাপ্রেক্তিকেল প্লেৎফোর্ম অমা পীরে। ক্লাইমেৎ চেঞ্জকী ফংলিবা চৈথেংশিং অসি রিন্যুয়েবল ইনর্জীনা কোকহনবা ঙমগনি।
২০২২ ফাওবদা রিন্যুয়েবল ইনর্জী গীগা ৱাৎ ১৭৫গীদমক ভারতকী পান্দম অমসুং মদু ফংনবগীদমক পায়খৎলিবশিং অদু হাউস অসিনাখঙবীরবনি। অমদি হৌজিক ভারতকী তেংবাংগা লোয়ননা মালেগী লম্বীশিংদা এল.ই.দি স্ত্রীৎ লাইত লিশিং অনি চামঙাগী মৈঙালনা পুমলংলংলি। অমদি এল.ই.দি. বল্ব লাখ অনি মালদীব মীয়ামগী ইমুংশিং অমসুং দুকানশিংদা মঙাল পীনবগীদমক থুংলরে।
মসিনা ইলেক্ত্রিসিতী অমসুং চাদিংসু হন্থহল্লগনি। অমদি মখোয়শিং অসি এনভাইরনমেন্ত ফ্রেন্দলীসু ওইরগনি। এনভাইরনমেন্তকা মরীলৈননা ভারতনা অপীকপা ইথৎশিংদা অখন্নবা মীৎয়েং থম্লি। মখোয়না মায়োক্নরিবশিং অদু সোলুসন পুরক্নবা ঐখোয়না মতেং পাংবা খক্তানত্তনা মালেমগী প্লেৎফোর্ম কয়াদসু খোংজেল হৌনা লাওরি। অদুবু অমত্তা ওইনা হোৎনবা অমদি পাক শন্না পাংথোকপা মথৌ তাই।
ইকায় খুম্নজরিবা স্পিকর,
অহুমশুবা হিরম অদুনা ঐখোয়গী কমন এরিয়া ওইরিবা ইন্দো–পেসিফিক লমদম্নি। মফম অসিদা মালেম অসিগী অপুনবা মীশিংগী চাদা ৫০খুন্দারি। অমসুং ধর্ম, কলচর, লোন, পুৱারী, রাজনিতী অমসুং ইকোনোমীগী সিস্তেমশিংদা তোঙান তোঙাল্লি। অদুবু লমদম অসিদা পাউখুমপীবা ঙমদবা ৱাহংশিং অমসুং ৱারোইশিন লৈতবা ৱাফমশিং লৈরি।
ইন্দো–পেসিফিক লমদম অসি ঐখোয়গী লাইফ লাইন্নি অমদি ললোন–ইতিক্কী হাইৱে অমসুনি। মসি হিরম খুদিংদা ঐখোয়গী সেয়রফ্যুচরগী শোজৈনি। মরম অদুনা ইন্দো–পেসিফিক রিজন্দা ওপননেস, ইন্তিগ্রেসন অমসুং বেলেন্স ইস্তাব্লিস তৌনবা পুন্না থবক তৌনবাঐহাক্না ২০১৮গী জুন থাদা সিঙ্গাপুরদা অকনবা ৱাফম থমখি। মতৌ অসুম্না তৌরবা খক্তদা লৈবাকশিংগী মরক্তা থাজনবা লৈগনি। অমদিচৎন–কাংলোন অমসুং মল্তিলেতেরেলিজম ঙাক্তুনা চৎকনি।
ইকায় খুম্নজরিবা স্পিকর,
মতম অসি খুদোংচাদবা কয়া মায়োক্নরিবা মতম অমনি। অদুবু, খুদোংচাদবা কয়া মায়োক্নবনা খুদোংচাবসু পুরকই। ঙসিদি ভারত অমসুংমালদীবকী মরক্তা খুদোংচাবশিং লৈরে:
o য়ুম্লোন্নবশিংগী মরক্তা মরূপ ওইবগী মরী শেমগৎনবা;
o অমনা অমগী মতেং পাংনদুনা ঐখোয়গী মীয়ামগী ইকোনোমিক, সোসিয়েল অমদি পোলিতিকেলগী এস্পিরেসনশিংঅদু মপুং ফাহন্নবা;
o ঐখোয়গী লমদমশিংদা তংদু লৈতাবা, শান্তি অমসুং সেক্যুরিতী পুরক্নবা অমত্তা ওইনা থবক তৌমিন্ননবা;
o মালেমগী য়াম্না মরুওইবা সমুদ্রগী লম্বীবু খুদোংথিবা থোকহন্দনবা;
o তেরোরিজম্বু মায়থিবা পীনবা;
o তেরোরিজম অমসুং এক্সত্রিমিজম্বু য়োকখৎলিবা শক্তিশিংবু মাংহন্নবা;
o অমদি হকশেল অমসুং অকোইবগী ফিভম লু নানবা অমদি এনভাইরনমেন্তকীদমক মথৌ তাবা অওনবা পুরক্নবা।
ঐখোয়না তঞ্জা অসি লেম্না মাংহল্লোই, অমদি মসিগী কান্নবা পুম্বা লৌগনি হায়বা পুৱারীনা অমদি ঐখোয়গী মীয়ামনা ঐখোয়দা থাজবা থম্লি।হোৎনরিবা অসিদা মপুং ফানা মতেং পাংনবা অমদি মালদীবকা লোয়ননা ঐখোয়গী মমল নাইদ্রবা মরূপ ওইবগী মরীবু হেন্না চেৎশিলহন্নবাভারতনা চপ চানা লেপ্লি।
মসিগী শেংলবা ৱারেপ অসি ঙসি ঐহাক্না ময়ামগী মরক্তা অমুক হন্না ফোংদোকচরি। ঐহাকপু অদোম্না ময়ামগী মরক্তা শরুক য়ানবা তঞ্জাপীনবীরে।
মসিগী ইকায় খুম্নবীবা অসিগীদমক অমুক হন্না থাগৎচরি।
অদোমগী মরূপ ওইবগী মতৌ অদুগীদমক থাগৎচরি।
হন্না–হন্না থাগৎচরি।
आज मालदीव में, और इस मजलिस में, आप सबके बीच उपस्थित होकर मुझे बहुत हर्ष हो रहा है।— PMO India (@PMOIndia) June 8, 2019
मजलिस ने मुझे निमंत्रण देने का निर्णय, सम्माननीय नशीद जी के स्पीकर बनने के बाद अपनी पहली ही बैठक में लिया।
आपके इस gesture ने हर भारतीय के दिल को छू लिया है और उनका सम्मान और गौरव बढ़ाया है: PM
यह सदन, यह मजलिस, ईंट-पत्थर से बनी सिर्फ एक इमारत नहीं है।— PMO India (@PMOIndia) June 8, 2019
यह लोगों का मजमा नहीं है।
यह लोकतन्त्र की वो ऊर्जा भूमि है जहां देश की धड़कने आपके विचारों और आवाज़ में गूँजती हैं।
यहां आप के माध्यम से लोगों के सपने और आशायेँ सच में बदलते हैं: PM
यहाँ अलग-अलग विचारधारा और दलों के सदस्य देश में लोकतन्त्र, विकास और शांति के लिए सामूहिक संकल्प को सिद्धि में बदलते हैं।— PMO India (@PMOIndia) June 8, 2019
ठीक उसी तरह, जैसे कुछ महीने पहले मालदीव के लोगों ने एकजुट हो कर दुनिया के सामने लोकतंत्र की एक मिसाल कायम की: PM
आपकी वो यात्रा चुनौतियों से भरी थी।— PMO India (@PMOIndia) June 8, 2019
लेकिन मालदीव ने दिखाया, आपने दिखा दिया, कि जीत अंतत: जनता की ही होती है।
यह कोई मामूली सफलता नहीं थी। आपकी यह कामयाबी दुनिया भर के लिए एक मिसाल और प्रेरणा है: PM
मालदीव की इस सफलता पर सबसे अधिक गर्व और खुशी किसे हो सकती थी?— PMO India (@PMOIndia) June 8, 2019
आपके सबसे घनिष्ठ मित्र और दुनिया के सबसे बड़े लोकतन्त्र - भारत को।
आज आपके बीच मैं ज़ोर देकर कहना चाहता हूँ कि मालदीव में लोकतन्त्र की मजबूती के लिए भारत और हर भारतीय आपके साथ था, है और रहेगा: PM
भारत और मालदीव के संबंध इतिहास से भी पुराने हैं।— PMO India (@PMOIndia) June 8, 2019
सागर की लहरें हम दोनों देशों के तटों को पखार रही हैं।
ये लहरें हमारे लोगों के बीच मित्रता का संदेश-वाहक रही हैं।
हमारी संस्कृति इन तरंगों की शक्ति लेकर फली-फूली हैं।
हमारे रिश्तों को सागर की गहराई का आशीर्वाद मिला है: PM
मालदीव में स्वतंत्रता, लोकतन्त्र, खुशहाली और शान्ति के समर्थन में भारत मालदीव के साथ कंधे से कंधा मिलाकर खड़ा रहा है।— PMO India (@PMOIndia) June 8, 2019
चाहे वह 1988 की घटना हो, या 2004 की Tsunami या फिर हाल का पानी-संकट।
हमें गर्व है कि भारत हर मुश्किल में, आपके हर प्रयास में हर घड़ी हर कदम आपके साथ चला है: PM
देशों के संबंध सिर्फ सरकारों के बीच नहीं होते, लोगों के बीच संपर्क उनका प्राण होते हैं।— PMO India (@PMOIndia) June 8, 2019
इसलिए, मैं उन सभी उपायों को विशेष महत्व देता हूँ जिनसे people-to-people exchanges को बढ़ावा मिले।
अत: मुझे विशेष खुशी है कि हमने आज दोनों देशों के बीच ferry service पर समझौता किया है: PM
आतंकवाद हमारे समय की बड़ी चुनौती है।— PMO India (@PMOIndia) June 8, 2019
आतंकवादियों के न तो अपने बैंक होते हैं और ना ही हथियारों की factory। फिर भी उन्हें धन और हथियारों की कभी कमी नहीं होती।
कहाँ से पाते हैं वे यह सब? कौन देता है उन्हें ये सुविधाएं?
आतंकवाद की State sponsorship सबसे बड़ा खतरा बना हुआ है: PM
यह बहुत बड़ा दुर्भाग्य है कि लोग अभी भी good terrorist और bad terrorist का भेद करने की गलती कर रहे हैं।— PMO India (@PMOIndia) June 8, 2019
पानी अब सिर से ऊपर निकल रहा है।
आतंकवाद और radicalisation से निपटना विश्व के नेतृत्व की सबसे खरी कसौटी है: PM
सूखती नदियां और मौसम की अनिश्चितता किसानों को प्रभावित कर रही हैं।— PMO India (@PMOIndia) June 8, 2019
पिघलते हिमखंड और समुद्र का बढ़ता स्तर मालदीव जैसे देशों के के लिए खतरा बन गए हैं।
मालदीव ने sustainable development के लिए कई पहल की हैं।
मुझे खुशी है कि मालदीव इंटरनेशनल सोलर Alliance में शामिल हुआ है: PM
Renewable Energy के लिए भारत के लक्ष्य और प्रगति से यह सम्माननीय सदन भली प्रकार परिचित है।— PMO India (@PMOIndia) June 8, 2019
अब भारत के सहयोग से माले की सड़कें ढाई हज़ार LED street lights के दूधिया प्रकाश में नहा रही हैं और 2 लाख LED बल्ब मालदीव वासियों के घरों और दुकानों को जगमगाने के लिए आ चुके हैं: PM
Indo-Pacific क्षेत्र हमारी जीवन रेखा है और व्यापार का राजमार्ग भी है। यह हर मायने में हमारे साझा भविष्य की कुंजी है।— PMO India (@PMOIndia) June 8, 2019
इसलिए, मैंने जून 2018 में सिंगापुर में बोलते हुए Indo-Pacific Region में खुलेपन, एकीकरण एवं संतुलन कायम करने के लिए सबके साथ मिलकर काम करने पर ज़ोर दिया था: PM
मैं यह भी कहना चाहता हूँ कि भारत अपनी शक्ति और क्षमताओं का उपयोग केवल अपनी समृद्धि और सुरक्षा के लिए ही नहीं करेगा।— PMO India (@PMOIndia) June 8, 2019
बल्कि इस क्षेत्र के अन्य देशों की क्षमता के विकास में, आपदाओं में उनकी सहायता के लिए, तथा सभी देशों की साझा सुरक्षा, संपन्नता और उज्ज्वल भविष्य के लिए करेगा: PM
समर्थ, सशक्त और समृद्ध भारत दक्षिण एशिया और Indo-Pacific में ही नहीं, पूरे विश्व में शांति, विकास और सुरक्षा का आधार स्तम्भ होगा: PM— PMO India (@PMOIndia) June 8, 2019
हम सामुद्रिक पड़ोसी हैं। हम मित्र हैं।— PMO India (@PMOIndia) June 8, 2019
और दोस्तों में कोई छोटा और बड़ा, कमज़ोर और ताकतवर नहीं होता।
शांत और समृद्ध पड़ौस की नींव भरोसे, सद्भावना और सहयोग पर टिकी होती है: PM
भारत ने अपनी उपलब्धियों को हमेशा विश्व के साथ साझा किया है।— PMO India (@PMOIndia) June 8, 2019
भारत की विकास साझेदारी लोगों को सशक्त करने के लिए है। उन्हें कमजोर करने के लिए नहीं।
और न ही हम पर उनकी निर्भरता बढ़ाने के लिए या भावी पीढ़ियों के कंधों पर कर्ज़ का असंभव बोझ डालने के लिए: PM
इतिहास को, और हमारे नागरिकों को हमसे अपेक्षा है कि हम ये अवसर जाने नहीं देंगे, और इनका पूरा लाभ उठायेंगे।— PMO India (@PMOIndia) June 8, 2019
इस प्रयास में पूरा-पूरा सहयोग करने के लिए, और मालदीव के साथ अपनी अनमोल मैत्री को और गहन करने के लिए भारत दृढ़ प्रतिज्ञ है: PM


text:
খুরুমজরি!
ঐহাক্না বজেৎ প্রজেন্তেসনগী মাংঙোইননা ঐগী থবক পুমিন্নরিবা কয়াগা লোইননা কুপ্না খন্নখি। বজেৎ অসিনা ভারতপু অমুক হন্না হায় গ্রোথ ত্রেজেক্তরীদা পুরক্নবা ময়েক শেংবা রোদমেপ অমা মাংদা থম্লি। বজেৎ অসিনা ভারতকী চাউখৎ-থৌরাংগী ওইনা প্রাইবেৎ সেক্তরগী মপাঙ্গল কনবা পার্তনরশিপতসু ফোকস তৌরি। বজেৎ অসিদা পব্লিক-প্রাইবেৎ পার্তনরশিপকী স্কোপ অমসুং তার্গেৎশিং অসি ক্লেরিতীগা লোইননা মাংদা থমখি। দিসইনবেস্তমেন্ত অমসুং এসেৎ মোনিতাইজেসন অসি বজেৎ অসিগী মরু ওইবা হিরম অমনি।
মরুপশিং,
লৈবাক অসিদা পব্লিক সেক্তর ইন্তর্প্রাইসশিং হৌদোকখিবা মতম অদু হৌজিক্কা খেন্নৈ অমসুং মথৌ তাখিবশিং অদু ঙসি লৈরিবা অসিদসু খেৎনৈ। চহি ৫০-৬০গী মমাংদা লৈবাক অসিগী চুম্মি হায়না লৈরমখিবা পোলিসীশিং অসি ফগৎহন্নবা মতম পুম্বদা স্কোপ লৈগনি। ঙসি ঐখোয়না রিফোর্মশিং অসি পাঙথোকপদা ঐখোয়গী খ্বাইদগী অচৌবা পান্দমদি মীয়ামগী শেল নীংথিজনা শিজিন্নবা অসিনি।
শেল মাংবা পব্লিক সেক্তর ইন্তর্প্রাইস কয়া লৈ। মখোয় অসি তেক্সপেয়রগী শেলশিংনা মতেং পাংলি। অমরোমদদি শেল অসি লায়রবা অমসুং আশাগা লোইননা হোগৎলক্লিবা নহারোলশিংগী হক চাউনা লৈ অদুবু ইন্তর্প্রাইজশিং অসিগী থবক-থৌরমশিংদা ওইনা থাদরি মসিনা মরম ওইরগা শেন্মীৎলোন্দা পোৎলুম চাউনা পুহল্লি। পব্লিক সেক্তর ইন্তর্প্রাইসশিং চহি কয়াদগী চল্লাইদুনা লাক্লে অমদি কান্নবগী পেৎ প্রোজেক্তনে হায়দুনা অদুমক চল্লাই হনগদবনি হায়বা লৈতে। মদুদি করিগুম্বা পব্লিক সেক্তর ইন্তর্প্রাইসশিংনা অখন্নবা সেক্তর অমগী মথৌ তাবশিং থুংহনবরা নত্ত্রগা স্ত্রেতেজিক ওইনা লুন্না লৌবরা হায়বগী মতাংদা ঐহাক্না নীংথিজনা খংঙি।
লৈবাক অসিগী ইন্তর্প্রাইশিং অমসুং বিজিনেসশিংদা মপুং ফানা মতেং পীবা সরকার অসিগী থৌদাংনি অদুবু ঙসিগী চহিচা অসিদদি সরকারনা ইন্তর্প্রাইসশিং চল্লাইগনি অমসুং মসিগী মু ওইগদবনি হায়বা অসিদি মথৌ তাদে। মরম অসিনা সরকারা বিজিনেস্তা য়াওগদবনি হায়বগী বিজিনেস লৈতে। সরকারনা মীয়ামগী য়াইফ-থৌরাংদা অমসুং চাউখৎ-থৌরাংগা মরী লৈনবা প্রোজেক্তশিংদা মীৎয়েং থমগদবনি। সরকারগী অরৈবা ইনর্জী, রিসোর্স অমসুং কেপাসিতী অসি য়াইফ-থৌরাংগী থবকশিংদা শিজিন্নগদবনি। সরকারনা বিজিনেস তৌবা হৌরবদি অমাংবা কয়া থোক্লক্কনি।
ৱারেপশিং লৌবগী থৌওংদা সরকারগী মাংদা অপনবা কয়া লৈরি। সরকারনা কম্মর্সিএলগী ৱারেপশিং লৌনবগী থৌনা ৱাৎলি। মীপুম খুদিংমক মরাল শিরক্কনি অমসুং আইনগী ওইবা অপনবশিং থেংনগনি হায়বগী অকিবা পোক্লি। মরম অসিনা লৈরিবা অসি অদুমক মখা চত্থজরসনু ঐহাক্কী থৌদাংদি মতম খরা খক্তগীনি হায়না খন্নরি। মসিনা ৱারেপ অমত্তা লৌদবনা স্তেতস কো অদুমক লৈরিবনি।
নখোয়নসু হেন্না খংলম্লগনি মদুদি অসিগুম্বা থৌওংনা বিজিনেস অমা চল্লাইহনবা ঙম্লোই। সরকারনা মাগী রিসোর্সশিং হন্থরকপা মতমদা বিজিনেস হৌই মসিগী মতাংদা অতোপ্পা হিরম অমা লৈ। সরকারদা অফবা ওফিসরগী অৱাৎপা লৈতে অদুবু মখোয় অসি লৈঙাক্নবগী, পোলিসীশিং অমসুং রুলশিং ইন্নবগী, মীয়ামগী য়াইফনবা তৌনবগী অমসুং মখোয়গীদমক মথৌ তাবা পোলিসীশিং শেম্নবা মপুং ওইনা ত্রেন তৌখি। হিরমশিং অসিদা মখোয়বু ত্রেন তৌখি অমদি মখোয়না হিরমশিং অসিদা খঙ-হৈবাসু হেল্লি। মখোয়না চহি কয়া মীওই কয়াগী মরক্তা থবক তৌদুনা মসি য়ৌরকখিবনি। অসিগুম্বা অচৌবা লৈবাক অমদা অসিগুম্বা থবক অসি য়াম্না মরু ওই।
অদুবু সরকার অসিনা বিজিনেস তৌবা হৌবা মতমদা অসিগুম্বা অফবা ওফিসরশিং অসি মখোয়গী ফম অদুদগী লৌথোক্তুনা অনৌবা মফম অমদা থাবিরি। অমরোমদা মসি মরম ওইরগা ঐখোয়না মখোয়গী তেলেন্ত অদু ইকাই খুম্নদবা খক্তা নত্তনা পব্লিক সেক্তর ইন্তর্প্রাইসশিংদসু অরানবা তৌরি। মসিনা মরম ওইদুনা মীয়ামদা অকাইবা পীখি অমসুং ইন্তর্প্রাইস অদুসু মাংখি। অমসুং অসুম্না মসিনা মওং কয়াদা লৈবাক অসিদা অকাইবা পীরি। ঐখোয়গী সরকারগী পান্দমদি মীয়ামগী পুন্সি মহিং ফগৎহনবনি লোইননা মীয়ামগী পুন্সিদা সরকারনা মরম লৈতনা খুৎ থিংজিনবা হন্থহনবনি। মহাক্না মখা তারদুনা হায় মসিনা হায়বদি পুন্সিদা সরকারগী অৱাৎপা লৈহনদবা অমদি সরকারনা খুৎ থিংজিনহনদবা অসিনি। মসিনা পুন্সিদা অৱাৎপা নত্ত্রগা সরকারনা ইনফ্ল্যুবেন্স তোরোই।
মরুপশিং,
ঙসি লৈবাক অসিদা সরকারগী কন্ত্রোল মখাদা শিজিন্নবা ৱাৎপা অমসুং শিজিন্নদবা এসেৎ য়াম্না লৈ। মসিগী ৱাখল্লোন অসিগা লোইননা ঐখোয়না নেস্নেল এসেৎ মোনিতাইজেসন পাইপলাইন লাউথোকখি। ঐখোয়না ওইল, গ্যাস, পোর্তশিং, এয়রপোর্তশিং পাৱর অসিনচিংবা লমশিংদা অসিগুম্বা এসেৎ ১০০রোম মোনিতাইজ তৌনবা পান্দম থমখি। এসেৎশিং অসিনা লুপা ত্রিলিয়ন ২.৫কী ইনবেস্তমেন্তগী খুদোংচাবশিং ফংহল্লবা য়াই। মসিগী প্রোসেস অসি তুংলমচৎতসু মখা চত্থখিগনি। সরকারনা মাংদা চংশিনবদা শোল্লিবা মন্ত্র অসি ‘মোনিতাইজ অমসুং মোদর্নাইজনি।
সরকারনা অখন্নবা এসেৎ অমা মোনিতাইজ তৌবা মতমদা মফম অদু লৈবাক অসিগী প্রাইবেৎ সেক্তরনা মেনশিল্লি। মহাক্না মখা তারদুনা হায় প্রাইবেৎ সেক্তরনা মাগা লোইননা ইনবেস্তমেন্তসু পুরক্লি অমসুং মালেমগী খ্বাইদগী অফবা পাম্বৈশিংসু পুরক্লি। মসিনা ক্বালিতী লৈবা মেনপাৱর পুরক্কনি অমসুং মেনেজমেন্তদা অওনবা পুরক্কনি। মসিনা পোৎশিং মোদর্নাইজ তৌখি অমসুং অপুনবা সেক্তর অসি মোদর্নাইজ তৌখি। মসিনা সেক্তরশিং খোঙজেল য়াংনা চাউথোকহল্লি অমসুং অনৌবা থবকশিংসু পীরি। মোনিতাইজ তৌবসু চপ মান্ননা মরু ওই মসিনা অপুনবা প্রোসেসতা ত্রান্সপরেন্সী পুরকই অমসুং পথাপ নাইনা চৎহল্লি। হায়বদি ঐখোয়না মোনিতাইজ অমসুং মোদর্নাইজ তৌবগী খুত্থাংদা অপুনবা শেন্মীৎলোনদা চাউখৎপা পুরকপা হেনগৎহনবা ঙমগনি।
মরুপশিং,
সরকারগী ৱারেপশিং অসিগী মতুং ইন্না ফংখিবা শেনফম অসি য়াইফ-থৌরমগী স্কীমশিংদা শিজিন্নবা য়াগনি। এসেৎশিং অসি মোনিতাইজেসন অমসুং প্রাইবেতাইজেসন তৌবদগী লাকপা শেল অসি লায়রবশিংগী য়ুমশিং শাবদা, খুঙ্গংশিংগী লম্বী শেম্বদা, স্কুলশিং হাংবদা অমসুং লায়রবশিংদা অফবা ঈশিং ফংহনবদা শিজিন্নরি। মীচম প্রজাগা মরী লৈনবা সর্ভিস কয়া লৈ। নীংখা-তম্বা চহি কয়া শুরবসু ঐখোয়গী লৈবাক্তা অসিগুম্বা অশোইবশিং লৈখি। হৌজিক্তি লৈবাক অসিনা ঙাইদুনা লৈররোই।
খোয়গী পান্দমদি লৈবাক অসিগী মীচম প্রজাগী তঙাই ফদবশিং থুংহনবা অসিনি। সরকার অসিনা হিরম অসিদা কন্না হোৎনরি। মরম অসিনা এসেৎশিং মোনিতাইজেসন অমসুং প্রাইবেতাইজেসনগা মরী লৈনবা ৱারেপ খুদিংমক্না লৈবাক অসিগী প্রজাশিং, লায়রবা ওইরসু, মিদল ক্লাস ওইরসু, নহারোলশিং, নুপীশিং, লৌমীশিং নত্ত্রগা শিন্মীশিং শক্তি পীবদা মতেং পাংগনি প্রাইবেতাইজেসন্না নহাশিংবু হেন্না ফবা থবক্কী খুদোংচাবশিং ফংহনগনি।
মরুপশিং,
লৈবাক অসিগী ইন্তর্প্রাইস খুদিংমক মথৌ নীংথিজনা তৌহন্নবা ত্রান্সপরেন্সী, একাউন্তেবিলিতী, রুল ওফ লো, পার্লিয়ামেন্তরী ওভরসাইৎ অমসুং অচেৎপা রাজনিতীগী অনীংবা অদু ঙসি উবা ফংলগনি। বজেৎ অসিদা পব্লিক সেক্তর ইন্তর্প্রাইসশিংগীদমক অনৌবা পোলিসী লাউথোকখিবা অসিদসু ঐখোয়গী ৱাখল্লোন অদু ময়েক শেংনা উবা ফংলি।
সরকারনা স্ত্রেতেজিক সেক্তর মরিগী মথক্তা পি.এস.ই. পুম্নমক প্রাইবেতাইজেসন তৌনবা হোৎনরি। ঐখোয়না স্ত্রেতেজিক সেক্তরদা য়ামদ্রবদা পি.এস.ই.শিং লৈহনগদবনি হায়না য়াম্না ময়েক শেংনা থমখ্রে। মসিগী পোলিসী অসিনা চহিগী দিসইনবেস্তমেন্ত তার্গেৎশিংদগী হেন্দোক্তুনা মীদিয়ম তর্ম স্ত্রেতেজিক এপ্রোচকা লোইননা কম্পনী অমমম খনবদা মতেং পাংগনি।
মসিনা ইনবেস্তমেন্তগীদমক ময়েক শেংবা রোদমেপ অমসু শেমগনি। মসিনা সেক্তর খুদিংমক্তা অনৌবা ইনবেস্তমেন্তগী খুদোংচাবশিং ফংহনগনি অমসুং ভারত্তা থবক পীনবগী পোতেন্সিএল চাউনা হেনগৎহনগনি। অমসুং ঐহাক্না হায়জনিংবদি মসি পুম্নমক অসি মমল য়াম্লবা এসেৎ ঙাক্তনি। ইন্তর্প্রাইসশিং অসিনা লৈবাক অসিদা চাউনা মতেং পাংদুনা লাকখি অমসুং তুংলমচৎতসু শোইদনা মতেং ওইগনি। ঐখোয়না কয়ারক উখ্রে মদুদি মেনেজমেন্তদা অহোংবশিং লাকপনা য়ুনিৎশিংদা অনৌবা পন্দুপ য়ৌবা ঙমহনখি। নখোয় পুম্নমক্না ইন্তর্প্রাইসশিং অসি মখোয়গী হৌজিক ওইরিবা ফীভম অসিদা য়েংলোইদবনি অদুবু মখোয়না তুংদা ফংহল্লক্কদবশিং অদু ওইনা য়েংগদবনি। ঐহাক্নদি মখোয়গী আশানা থল্লবা তুংলমচৎ অদু উবা ফংঙি।
মরুপশিং,
ঙসি ঐখোয়গী সরকারনা পোলিসীশিং অসি ইমপ্লিমেন্ত তৌনবা চপ মান্ননা লুনা লৌবগা লোইননা মাইকৈ অসিদা মপুং ফানা কত্থোক্তুনা চংশিল্লি। কম্পিতিসন লৈহন্নবা ত্রান্সপরেন্সী লৈহনবা অমসুং ঐখোয়গী থৌওংশিং অচুম্বা ওইহন্নবা স্তেবল ওইবা পোলিসী অমা য়াম্না মরু ওই। ঐখোয়না প্রাইস দিস্কভরী অমসুং স্তেকহোল্দর মেপইং অসি মচাখাইবা রোদমেপ অমগা লোইননা মালেমগী খ্বাইদগী অফবা থৌওংশিংদগী তমশিনগদবনি। ঐখোয়না লৌরিবা ৱারেপশিং অসিনা মীয়ামদা কান্নবা পীগদবা অমসুং সেক্তর অসি চাউখৎপদা মতেং পাংগদবা ওইবরা হায়বা অসি য়েংবা তাই।
মরুপশিং,
নখোয় অয়াম্বনা দিসেম্বরদা পাঙথোকখিবা ভর্চ্যুএল গ্লোবেল ইনবেস্তর সম্মিৎ অসিগী মনুংদা সোভরেন অমসুং ইনফ্রাস্ত্রকচর ফন্দশিংদা তেক্স হেনগৎহন্নবা অসিগুম্বা সজেসন খরা পুখৎলকখি। নখোয়না মসি বজেৎতা উবা ফংলম্লগনি। নখোয়না লৈবাক অসিনা খোঙজেল য়াংনা থবক পাইখৎপা অদু খঙবিরম্লগনি। ঐখোয়না ইনবেস্তরশিংগা পাউ ফাওননবা অমসুং খোঙজেল য়াংনা মখোয়গী সমস্যাশিং কোকহন্নবা এম্পাৱর্দ গ্রুপ ওফ সেক্রেতরীজ শেমখ্রে। মসিগা চপ মান্না সজেসনশিংগী মশিংদা য়ুম্ফম ওইরগা ঐখোয়না খোঙথাং খুদিংদা মশিং য়াম্লবা ইনবেস্তরশিংদা মতেং পাংনবা সিঙ্গল পোইন্ত ওফ কন্তেক্ত সিস্তেম অমসু শেমখ্রে।
মরুপশিং,
হৌখিবা চহিশিংদা ঐখোয়গী সরকারনা ভারতপু বিজিনেসকী মরু ওইবা দিস্তিনেসন ওইহন্নবা লেপ্তনা অওনবা পুরকখি। ঙসি ভারত্তা ৱন মার্কেৎ-ৱন তেক্স সিস্তেম লৈরে। ঙসি ভারত্তা কম্পনীশিংগী এন্ত্রী অমসুং একজিৎকীদমক হেন্না ফাবা চেন্নেলশিং লৈরে। ঐখোয়না কম্প্লাইএন্সকা মরী লৈনবা কম্প্লেক্সিতীশিং লেপ্তনা ফগৎহল্লি অমসুং লোজিস্তিক্সকী সমস্যাশিং খোঙজেল য়াংনা কোকহল্লি। ঙসি ভারত্তা তেক্স সিস্তেম লায়থোকহল্লি অমসুং ত্রান্সপরেন্সী মপাঙ্গল কনখৎহল্লি। ভারত অসি তেক্সপেয়রশিংগী হকশিং কোদিফাই তৌখিবা লৈবাকশিংগীগী মরক্তা অমনি। লেবর লোসু হৌজিক্তি লায়থোকহনখ্রে।
মরুপশিং,
ৱেবিনার অসিদা শরুক য়ারিবা ঐখোয়গী মীরৈবাক্কী থবক তৌমিন্নরিবশিংগী ওইনা ভারত অসি অনৌবা খুদোংচাবাশিংগী ঙমখৈ অতিয়ানা ওইগনি। ভারত্তা মমাংদা অমুক তৌখিদ্রিবা রিফোর্মশিং এফ.দি.আই. পোলিসীদা পুরকখ্রে হায়বা নখোয়না খঙলম্লগনি। এফ.দি.আই. ফ্রেন্দলী ওইবা ফীভম অমসুং প্রদক্সন লিঙ্ক ইন্সেন্তিব(পি.এল.আই.)গুম্বা থৌরাংশিংনা মরম ওইরগা ঙসি ভারত্তা ইনবেস্তরশিংনা থৱায় য়াওবা হেনগৎলক্লি। মসি হৌখিবা থা খরদা রেকোর্দ তৌখিবা এফ.দি.আই.
মরুপশিং,
আত্মানির্ভর ভারত ওইহন্নবা ঐখোয়না মতমগা চুনবা ইনফ্রাস্ত্রচর অমসুং মল্তিমোদেল কন্নেক্তিবিতীগা মরী লৈনবা থবক খোঙজেল য়াংনা পাইখৎলি। লাক্কদৌরিবা চহি মঙা অসিদা ঐখোয়না নেস্নেল ইনফ্রাস্ত্রকচর পাইপলাইনগী খুত্থাংদা ঐখোয়গী ইনফ্রাস্ত্রকচর অপগ্রেদ তৌনবা লুপা ত্রিলিয়ন ১১১ চাদিং তৌগনি। মসিনা প্রাইবেৎ সেক্তরগীদমক লুপা ত্রিলিয়ন ২৫গী ইনবেস্তমেন্তগী পোতেন্সিএল লৈ। ইনফ্রাস্ত্রকচর প্রোজেক্তশিং অসিনা লৈবাক অসিদা থবক ফংহল্লগনি অমসুং দিমান্দ হেনগৎহল্লগনি। ইনবেস্তর য়ানা ভারত্তা মখোয়গী অহানবা ওফিস হাংদোক্নবা হোৎনরি হায়বসু খঙলে।
ঐহাক্না মরুপ পুম্নমকপু তরাম্না ওকচরি অমসুং জি.আই.এফ.তি. সহরদা লৈরিবা ইন্তরনেস্নেল ফাইনান্সিএল সেন্তর অসিনা নখোয়দা চাউনা মতেং পাংলগনি। কেন্দ্রনা মালেমগী থাক্কা চাংদম্নবা য়াবা রিগুলেতরী ফ্রেমৱার্ক্কী মখাদা চলাইগনি। মসি নখোয়না থবক তৌবা নুংঙাইগদবা ফম্পাক অমা ওইরগনি। ঐখোয়না অসিগুম্বা প্লগ এন্দ প্লে ফীচরশিং ভারত্তা ফংহন্নবা কন্না হোৎনরি।
মরুপশিং,
মসিনা ভারতকী চাউখৎ-থৌরাংগী খোঙচৎতা অনৌবা পন্দুপ অমা হৌহল্লগনি। হৌজিক লৌরিবা ৱারেপশিং, লৈবাক অসিনা চংশিল্লিবা পান্দমশিং অসিনা অপুনবা প্রাইবেৎ সেক্তরদা থৌনা হাপ্লগনি। মালেমগী খ্বাইদগী নহা ওইরিবা লৈবাক্তা থম্লিবা থাজবশিং অসি সরকার খক্তদগী নত্তনা লনাই সেক্তরদগীসু ওইগদবনি অমসুং মসিগী অনীংবা-অপাম্বশিং অসিনা বিজিনেসকী অচৌবা খুদোংচাবশিং পুরক্লি।
ঐখোয় পুন্না খুদোংচাবশিং অসি লৌহৌরসি অমসুং অফবা খুন্নাই অমগীদমক আত্মানিভর ভারত শেমগৎপদা মতেং পাংলসি। ঙসি মশিং অসুক য়াম্না শরুক য়াবিদুনা দাইলোগ অসিদা য়াওবগীদমক ঐহাক্না নখোয়বু থাগৎচরি। নখোয়দা লৈবাক অসিগী অমসুং মালেম অসিগী মরমদা মমল য়াম্লবা এক্সপরিয়েন্স লৈ। নখোয়গী পাউতাকশিংনা হিরম অসি হেন্না খোঙজেল য়াংনা চৎহনবদা মতেং ওইরগনি। মসি ঐহাক্না হায়জরি অমসুং বজেৎ অসিদা য়াওরিবা খুদিংমক ইমপ্লিমেন্ত তৌবদা, সরকারগী পোলিসী ফ্রেমৱার্ক অমসুং নখোয়দা থমখ্রিবা সমস্যাশিং অসি কোকহনবদা নখোয়গী মতেং ঐহাক্না মথৌ তাই। নখোয়গী এক্সপরিয়েন্স, লৌশিং অমসুং পোতেন্সিএল অসিনা ভারতকী আশা অমসুং অনীংবা-অপাম্বশিং অসিগা লোইননা অনৌবা মালেম অমা শেম্বা ঙমগনি হায়না ঐহাক্না থাজৈ। ঐহাক্না নখোয় পুম্নমকপু অমুক হন্না থাগৎচরি অমসুং অদোমগী সজেসনশিং খৌরাংনা ঙাইজরি ।
য়াম্না থাগৎচরি!


text:
ঙসি স্তোকহোমদা স্বীদেনগী প্রধান মন্ত্রী অমসুং ভারতকী প্রধান মন্ত্রীনা য়ুম্বু ওইদুনা ভারতকী প্রধানমন্ত্রী নরেন্দ্র মোদী, দেনমার্ককী প্রধান মন্ত্রী লার্স লোক্কে রাসমুসেন, ফিনলেন্দগী প্রধান মন্ত্রী জুহা সিপিলা, আইসলেন্দগী প্রধান মন্ত্রী কার্তিন জেকোবসদোতির অমসুং নোর্ৱেগী প্রধান মন্ত্রী ইর্না সোলবর্গনা অমসুং স্বীদেনগী প্রধান মন্ত্রী স্তেফেন লোফবেন্না মীফম অমা পাংথোকখি।
সমিৎ অদুগী মনুংদা, ভারত অমসুং নোর্দিক লৈবাকশিংগী মরক্তা তেংবাং পীনবা হেঙ্গৎহন্নবা প্রধান মন্ত্রীনা তকশিনখি অমদি গ্লোবেল সেক্যুরিতী, ইকোনোমিক গ্রোথ, ইনোবেসন অমসুং ক্লাইমেৎ চেঞ্জদা মীৎয়েং থম্দুনা খন্ন-নৈনখি।
সমিৎ অসিনা ইনোবেসন অমসুং দিজিতেল ইনিসিয়েতিবশিংদা ভারত সরকারগী অচেৎপা ৱাফমশিংঅদু পনখি। ক্লিন তেক্নোলোজীশিং মেরিতাইম সোলুসনশিং, পোর্ত মোর্দনাইজেসন, ফুদ প্রোসেসিং, হেল্থ, লাইফ–সাইন্স অমসুং এগ্রীকলচরদা নোর্দিক্কী ওইবা ৱারোইশিন অদু পনখি। সমিৎ অদুদাভারত সরকারগী স্মার্ত সিতিজ প্রোগ্রামদা মতেং পাংনবা মীৎয়েং থম্লিবা নোর্দিক সস্তেনেবল সিতিজপ্রোজেক্ত অদু তরাম্না ওকখি।
ভারত অমসুং নোর্দিক লৈবাকশিংগী তোপ তোপ্পা পাঙ্গলশিং অদুনা ত্রেদ অমসুং ইনভেস্তমেন্ততোঙালহনবা অমদি নাকল অনিমক্কী ওইবা কান্নবা ফংহনবদা অচৌবা খুদোং চাবশিং পীরি হায়বাপ্রধান মন্ত্রীনা নোৎ তৌখি। ৱারি শান্নখিবশিং অদুগী মনুংদা রুল্স–বেজ মল্তিলেতরেল ত্রেদিং সিস্তেমলোয়ননা হরাও তয়াম্বা অমসুং চাউখৎপগীদমক ওপন অমসুং ইনক্লুসিব ইন্তর্নেস্নেল ত্র্রেদকীমরুওইবা অদুদা অকনবা ৱাফম থমখি।
তেরোরিজম অমসুং ভাইওলেন্ত এক্সত্রিমিজম অসি ইন্তর্নেস্নেল কমুনিতীদা চাউনা শিংনরিবশিংনিহায়বা অদু প্রধান মন্ত্রীনা য়াখি। মখোয়না হ্যুমেন রাইতস, দেমোক্রেসী অমসুং রুল্স ওফ লোদায়ুমফম ওইবা সাইবর সেক্যুরিতী য়াওনা গ্লোবেল সেক্যুরিতীদা খন্ন–নৈনখি। মখোয়না এক্সপোর্তকন্ত্রোল অমসুং নন–প্রোলিফেরেসনদসু খন্ন–নৈনখি। ন্যুক্লিয়ার সপ্লাইয়র্স গ্রুপকীমেম্বরশিপকীদমক ভারতকী দরখাস্ত অদু নোর্দিক লৈবাকশিংনা তরাম্না ওকখি।
নোর্দিক লৈবাকশিং অমসুং ভারতনা য়ু এন সেক্যুরিতী কাউন্সিল নৌনা শেমদোকপা অমসুং মসিগীপর্মানেন্ত অমসুং নন–পর্মানেন্ত সিৎ অনিমক হেঙ্গৎহনবগী মথৌ তাবা অদু অমুক হন্না পনখি।পর্মানেন্ত অমসুং নন–পর্মানেন্ত সিৎ অনিমক্কা লোয়ননা সেক্যুরিতী কাউন্সিল নৌনা পাকথোকচাউথোকহনবদা ভারত অসি পর্মানেন্ত সিৎকীদমক মতিক চাবা কেন্দিদেৎনি হায়না নোর্দিকলৈবাকশিংনা য়ানবা পুরকখি।
প্রধান মন্ত্রীশিং অদুনা সস্তেনেবল দিবেলপমেন্তকীদমক ২০৩০ এজেন্দা ইমপ্লিমেন্ত তৌবা, লোয়নলোয়ননা পেরিস এগ্রীমেন্ত ইমপ্লিমেন্ত তৌনবা মখোয়গী অচেৎপা ৱাফমশিং অদু অমুক হন্নাফোংদোকখি। মখোয়না হেন্না লু নানবা ইনর্জী সিস্তেমশিং দিবেলপ তৌনবা, রিন্যুয়েবল ইনর্জী অমসুংফুএলশিং, হেন্না লু নানবা ইনর্জী পুথোক্নবগীদমক ইনর্জী ইফিসেন্সি অমসুং তেক্নোলোজীহেঙ্গৎহন্নবা মখা তানা হোৎনবদা য়ানখি। প্রধান মন্ত্রীনা পোলিতিকেল, সোসিয়েল অমসুংইকোনোমিক লাইফতা নুপীশিংনা শরুক য়াবা অসি নুপীগী শক্তি হেঙ্গৎহনবদা মরু ওই হায়বা নোৎতৌখি।
অচেৎপা পার্তনরশিপ অমনা ইনোবেসন্স, ইকোনোমিক গ্রোথ, সস্তেনেবল সোলুসন্স অমদিম্যুচুয়েলী বেনিফিসিয়েল ত্রেদ অমসুং ইনভেস্তমেন্ততা চাউনা মতেং পীরগনি হায়বা প্রধান মন্ত্রীশিংঅদুনা য়াখি। সমিৎ অদুদা এজুকেসন, কলচর, লেবর মোবিলিতী অমসুং তুরিজমগী খুত্থাংদা পিপল–তু–পিপলগী অচেৎপা কন্তেক্তশিংগী মরু ওইবা অদু ফোংদোকখি।


text:
ইম্ফাল, জুন ১৮ঃ আর্ট অমদি কালচারদা মণিপুরগী মফম অমা মালেম অসিদা কন্দুনা লাক্লি অমসুং ঙসিসু ‘নুরাবি দি ভার্জিন’ হায়রিবা পাখংবা ফিল্মস এন্ড ইন্টারটেম্মে
ইম্ফাল, জুন ১৮ঃ আর্ট অমদি কালচারদা মণিপুরগী মফম অমা মালেম অসিদা কন্দুনা লাক্লি অমসুং ঙসিসু ‘নুরাবি দি ভার্জিন’ হায়রিবা পাখংবা ফিল্মস এন্ড ইন্টারটেম্মেন্ট অমসুং সি ই এন টিভি অসি খুৎশম্নদুনা পুথোকপা, জয়চান্দ মোইরাংথেমনা ক্রিয়েট তৌবা ওয়েব সিরিজ অসিনা মণিপুরবু অমুক হন্না মালেমদা চাওথোকচনিংঙাই ওইবা মফম অমা কন্দুনা মণিপুরগী ওইবা তোপ তোপ্পা হিষ্টোরি অমা শেমখ্রে। হায়রিবা ওয়েব সিরিজ অসিদা তরুন ৱাং অমসুং হেরোজিৎ থোঙামনা দি ও পিগী থৌদাং লৌখি। ওয়েব সিরিজ অসি এৱার্দ অমদি নোমিনেটেড কয়া ফংদুনা মালেমদা ইকায় খুম্নবিখি। পনবা য়াবদি, রিও ওয়েব ফেষ্ট ২০১৯ দা বেষ্ট ত্রেলর, ইন্দেক্স ফিল্ম ফেষ্ট হলিউদ ২০১৯দা বেষ্ট ত্রেলর এৱার্দ, সিওল ওয়েব ফেষ্ট ২০২০ দা নোমিনি অব বেষ্ট ডিরেক্টর, বেষ্ট স্ক্রিনপ্লে, বেষ্ট এনসেম্বল কাষ্টনচিংবা এৱার্দশিংগা লোয়ননা ঙসি ঙসিমক মালেমগী মফম অয়ম্বদা মীয়াম্না য়াম্না পাম্না য়েংনরি।
ঙসি ঙসিমক রাশিয়া অমসুং সি আই এস কান্ত্রিস ১৫দা রাশিয়ান লোলদা ডাবিং তৌথোক্লগা চিল ভিজন, মোস্কোগী অনলাইন ষ্ট্রিমিং প্ল্যাটফর্মদা ষ্ট্রিমিং তৌরি অমসুং লৈবাকশিং অসিগী খ্বাইদগী পাম্নবা ওয়েব সিরিজ অমা ওইনা মাই পাকনা চত্থরি অমদি সি জি এম টিভি, য়ুএসএ টেক্সাস, ফিল্ম মরো ইন্দিয়ানচিংবা মালেমদা মমিং লৈরবা অনলাইন ষ্ট্রিমিং প্ল্যাটফর্মশিংদা মাই পাক্না ঙসি ষ্ট্রিমিং তৌরি। অসিদসু নত্তনা সাউথ কোরিয়ানগী মমিং লৈরবা কোম্পানি অমা ওইরিবা ৱাই এম কে ফিল্মি ইক্সিকিউটিভ ডাইরেক্টর য়েং মেন কাংগা এগ্রিমেন্ট তৌনবা লোইদুনা সাউথ ইষ্ট এশিয়াগী লৈবাকশিং হায়বদি সাউথ কোরিয়া, চিনা, মায়ানমার, তাইওয়ান, সিংগাপুর, মালেশিয়া অমদি ইন্দোনেশিয়ানচিংবা লৈবাকশিংদা ষ্ট্রিমিং তৌনবগী কন্ট্রেক্ট সাইন তৌনখ্রবা মতুংদা য়াংনা থবক পাইখৎপা হৌখ্রে। ওয়েব সিরিজ অসিগী ৱারি ফ্রান্স, স্পেন অমদি ইটালিনা চিংবা ইউরোপকি লৈবাকশিংদা উৎনবা থাজবা পীরক্লে হায়রি।
সোর্সঃ পান্দম


text:
হৌখ্রবা মতমগা মান্নদবা তোপ-তোপ্পা খোংচৎ অমদা, থবক অমা পাংথোক্নবা পুন্না তৌমিন্নবা অমসুং ওল রাউণ্ড গ্রোথ ফংনবা কম্পিতিতিব ফেদরেলিজমগী অৱাৎ অপাগী মতাংদা প্রধান মন্ত্রী মোদীনা তৌদবা য়াদবা অমগুম তৌরকলি। শাংলবা মতমদগী হৌনা, কেন্দ্র অমসুং রাজ্যগী মরক্তা মচিন-মনাও ওইবগী মরি অদু উরে। চহি কয়াদগী ‘ৱান সাইজ ফীতস ওল’ মাইয়োক্নদুনা লাক্লি, মান্নদবা রাজ্যশিংগী খেন্নরিবা মতৌ অমসুং মখোয়গী লমদমগী চংগদবা মচাকশিং মান্নদে হায়না লৌদে।
রাজ্যশিংদা অহেনবা শক্তি পিথোক্নবা অমসুং মপাঙ্গল কনখৎহন্নবা নিতি আযোগ শেমখ্রে। মশক থোক্না অমসুং রাজ্যশিংগা পুন্না মপু ওইমিন্নবগী থৌশিল মখা তানা চৎথদুনা, মাইকৈ অমা চৎথগদবা য়ুনিয়ন-তু-স্তেতকী থৌশিলনা হৌখ্রবশিং অদুবু মরুওইবা মথং তারকপা অওনবা অমনা মহুৎ শিল্লরগনি। সরকারবু লৈবাক ঙাক্লোনগী লাল্লোং উহনবা লোয়ননা থোরকপা থোক্লগদৌরিবা ৱারমশিং ৱাখৈবদা নিতি আযোগনা অথুবা খোংথাং লৌগনি।
নিতি আযোগনা অহানবদা জাতিগী চাউখৎ থৌরাংগী শরুক্তা, জাতিগী অয়াংবা পান্দমগী মনুংদা বৃত্তগী শরুক অমসুং লাল্লোংদা অকনবা শরুক য়াহন্দুনা রাজ্যশিংগী মীৎয়েং ফোংদোকহন্নবা থবক তৌগদৌরি। নিতি আযোগনা থমলিবা মীৎয়েং অসিনা প্রধান মন্ত্রী অমসুং মুখ্যামন্ত্রীশিংদা লেংহন্নবা পাঙ্গল ‘জাতিগী তৌগদবা নত্ত্রগা খন্নগদৌবা থৌরম পরেং’গী মরূ পানখৎলবা শরুক ফংহল্লগনি। অকনবা রাজ্যশিংনা অকনবা লৈপাক অমা শেম্মি হায়বা খঙহন্নবা, রাজ্যশিংগা মওং মতৌ শৌগৎপা হৌদোক্ননবা অমসুং মেচিনগী থবক মতৌনা মখা তানা য়ুম্ফম ওইরগা ফেদরেলিজমগী লাইরিক ইমিন্নবদা পুক্নীং থৌগৎলনি। খুঙ্গংগী থাক্তা থাজনীংঙাই ওইবা থৌওংশিং পাইখৎনবা থৌশিলদা অমসুং চাউখৎলক্লিবা অসিবু পুন্সিনহন্দুনা অৱাংবা থাক য়ৌনা চাউখৎহল্লগনি।
মশক থোকপা খোংথাং অমগী মনুং চন্না, ১৪ শুবা ফাইন্যান্স কমিশন্না থাঙ্গৎলকপা ৱা কেন্দ্রদা লৈরিবা এন.দি.এ. সরকার অসিনা লৌখি। রাজ্যশিংনা মমাংদা চাদা ৩২ ফংলম্বা অদুগা চাংদম্নবদা খজনাগী চহিগী চাগাগী চাকথুং চাদা ৪২ ফংলগনি। অদুম ওইনমক, মসিনা মহৌশানা কেন্দ্র সরকারগী চাদিং হন্থহল্লে, য়েৎফদ্রবা থৌনা অমগী মনুংদা ভারত সরকারনা ১৪শুবা ফাইন্যান্স কমিশন্না থাঙ্গৎলকপা ৱা লৌখি, মখোইনা রাজ্যশিংদা মখোয়গী খুদোং চাগদবা অমদি অৱাৎ-অপাগী মখা পোন্না থৌশিল-থৌরাং য়াৎথোকপা অমসুং থবক পায়খৎপদা কনখৎহন্দুনা লনাই পানজনবগী হক ফংহল্লে। মসি মমাঙদা থোকখিদ্রিবা চাউখৎহনবা অমনি, মসিনা রাজ্যশিংবু ওইথোকপা য়াবা লম্বিশিংদা চাউখৎহল্লগনি- চহিগী চাগা চাদিংবু হৈশিংনা নিয়ম চুম্না য়েংশিনবদা, মখোয়না মখোয়গী ওইবা থৌশিল-থৌরাংশিং অহেনবা শেল থুমগী শক্তি অমসুং লনাই হকনা লেপচবা য়ারগনি।
অনৌবা মওংগী খোংথাং অমা ওইনা প্রধান মন্ত্রী মোদীনা মহাক্কী চাইনা খোংচৎতা মুখ্যমন্ত্রী অনি লোইনখি। মখোয়না মশক থোকপা হৌদোক্ননবা: দি প্রোবিন্সিয়েল লেদর্শ ফোরমদা শরুক য়াখি। মসিনা রাজ্য-রাজ্যগী মরক্তা মতেং পীনবগী অনৌবা যুগ অমগী থোঙ্গাল ওইরগনি।
রাজ্যশিংবু ৱাংনা ইনখৎনবা, থোইদোক হেন্দোক্না হায়রবদা অৱাং ভারতকী কোয়লা মরাং কায়না ফংবা রাজ্যশিং, মাইপাকখিবা কোয়লাগী নিলাম অদুগী অচৌবা শরুক অমা রাজ্যশিং অদুদা য়ৌহন্দুনা পাক-চাউনা মতেং পাঙ্গদৌরি।


text:
প্রধান মন্ত্রী শ্রী নরেন্দ্র মোদীনা জনুৱারী ২, ২০২১গী অয়ুক পুং ১১ তাবা মতমদা ভিদিও কনফরেন্সকী থোংদা আই.আই.এম. সম্বলপুরগী উরেপ-উয়ুং তমগনি।
থৌরম অদুদা কেন্দ্র মন্ত্রী শ্রী রমেশ প্রোখিয়াল ‘নিশঙ্ক’, শ্রী ধরমেন্দ্র প্রধান অমসুং শ্রী প্রতাপ চন্দ্র সারঙ্গীগা লোইননা ওরিশাগী রাজ্যপাল অমসুং মুখ্যমন্ত্রীসু শরুক য়াগনি। থৌরম অদুদা ওফিসিএলশিং, ইন্দস্ত্রীগী লুচিংবশিং, একাদমিসিয়নশিং অমসুং আই.আই.এম. সম্বলপুরগী মহৈরোইশিং, এলুম্নী অমসুং ফেকল্তীগা লোইননা ইনভাইতী ৫০০০না ভর্চুএল ওইনা শরুক য়াগনি।
আই.আই.এম. সম্বলপুরগী মরমদা
আই.আই.এম. সম্বলপুর অসি ফ্লিপ ক্লাসরুমগী ৱাখল্লোন চৎনহনবা অহানবা আই.আই.এম.নি মসিদা বেসিক কন্সেপশিং অদু দিজিতেল মোদতা তম্বী অমসুং ইন্দস্ত্রীদগী লাইব প্রোজেক্তশিংগী থোংদা ক্লাস্তা এক্সপ্রিমেন্সিএল লর্নিং পাংথোকই। ইন্সতিত্যুৎ অসিনা এম.বি.এ. (২০১৯-২১) বেতচা নুপী মচা ৪৯% অমসুং এম.বি.এ. (২০২০-২২) বেতচা নুপী মচা ৪৩%গা লোইননা জেন্দর দ্রাইভর্সিতীদা খ্বাইদগী ৱাংদুনা অতৈ আই.আই.এম.শিংবু তুংদা থনম্লি।


text:
প্রধানমন্ত্রীগী লোইশঙ
পি.এম.না শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওন থৌরমদা অখন্নবা নীংশিং শেনয়েক অমা ফোঙখ্রে
শ্রীল ভক্তিবেদান্ত স্বামি প্রভিপাতজী অসি ভারতকী অথোইবা ভক্তা অমসু ওইরমখি: পি.এম.
ঐখোয়গী য়োগ অমসুং আয়ুর্বেদকী লৌশিংদগী মালেমদা কান্নবা ফংহনবা হায়বা অসি ঐখোয়গী ৱারেপনি: পি.এম.
ভক্তিগী মতমদা খুন্নাইগী ওইবা অওনবা পুরক্লমদবা তারবদি ভারতকী ফীভম অমসুং মওং করম তৌরমগনি হায়বা খন্থবদা অরুবা ওইগনি: পি.এম.
শ্রীল ভক্তিবেদান্ত স্বামি প্রভিপাতজীনা ভক্তি বেদান্তাবু মালেমগী জ্ঞানগা শম্নহনখি: পি.এম.
Posted On:
01 SEP 2021 5:36PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওনগী থৌরমদা অখন্নবা নীংশিং শেনয়েক অমা ফোঙখ্রে। কলচর, তুরিজম অমসুং অৱাং-নোংপোক থংবা লমদমগী চাউখৎ-থৌরাং (দোনর)গী কেন্দ্রগী মন্ত্রী শ্রী জি কিশন রেদ্দীনা অমসুং অতৈশিংনা থৌরম অদুদা শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা ঙরাং শ্রী কৃষ্ণ জনমাঅস্তমী তাখিবা অমসুং শ্রীল প্রভুপাতকী ১২৫শুবা মপোক কুমওন পুন্না পালন তৌবদা নুংঙাইবা ফোঙদোকখি। ‘মসি সাধনাগী নুংঙাইবা অমসুং অপেনবা অনিমক অমত্তা ওইনা পুনশিনবা ওইনা থোক্লি।’ মহাক্না থৌরম অসি আজাদী কা অমৃত মহোৎসব পাঙথোক্লিঙৈ চৈরক্তা পালন তৌরি হায়নসু ফোঙদোকখি। ‘মসিগী ৱাখল্লোন অসি ঙসি মালেম পুম্বদা লৈরিবা শ্রীল প্রভুপাত স্বামিবু তুং ইল্লিবা মীওই করোর কয়ানা অমসুং কৃষ্ণগী ভক্তা করোর কয়ানা ফাওরি’ হায়না প্রধান মন্ত্রীনা ফোঙদোকখি।
মন্ত্রী প্রভুপাদ স্বামি অসি কৃষ্ণবু থোইদোক হেন্দোক্না নীংজবা ভক্তা অমা ওইবতা নত্তনা মহাক অসি ভারতকী অথোইবা ভক্তা অমসু ওইখি হায়না ফোঙদোকখি। মহাক্না লৈবাক অসিগী নীংতম ইহৌগীদমক লান্থেংনখি। মহাক্না নন-কোওপরেতিব মুফমেন্তবু শৌগৎপা ওইনা স্কোতিশ কোলেজতগী মহাক্কী দিপ্লোমা ফাওবা লৌ হায়বা য়াখিদে, হায়না প্রধান মন্ত্রীনা ফোঙদোকখি।
প্রধান মন্ত্রীনা হায়খি মালেম পুম্বদা ঐখোয়গী য়োগগী লৌশিং, ভারতকী লৈরিবা তুংকোইনা চৎকদবা পুন্সি মহিং, আয়ুর্বেদকুম্বা বিজ্ঞান অসি শন্দোকখি। মসিগী কান্নবা মালেম পুম্বদা ফংহনবা হায়বা অসি ঐখোয়গী ৱারেপনি হায়না শ্রী মোদীনা ফোঙদোকখি। প্রধান মন্ত্রীনা হায়, ঐখোয়না অতোপ্পা লৈবাক অমা হেক্তদা চৎপা মতমদা অমসুং মফম অদুদা মীয়াম্না উনবদা ‘হরে কৃষ্ণ’ হায়না কৌনবা মতমদা ঐখোয়দা ঐখোয়গী মীনি হায়না খল্লি অমসুং চাউথোকচবা পোকই। অসিগুম্বা ঐখোয়গী ওইবা ৱাখল্লোন অসি ঐখোয়গী মেদ ইন ইন্দিয়া প্রদক্তশিংকীদমক লৈরবদি ঐখোয়দা চপ মান্নবা ৱাখল্লোন অসি ফাওগনি হায়না প্রধান মন্ত্রীনা ফোঙদোকখি। ঐখোয়না হীরম অসিদা ইস্কোনদগী তমজনীংঙাই কয়া লৈ।
প্রধান মন্ত্রীনা হায় মীনাই নাইথাংগী মতমদা ভক্তিনা ভারতকী থৌনা অদুবু য়োখৎতুনা থমখি। মহাক্না হায় করিগুম্বা ভক্তিগী মতমগী সোসিএল রিভোলুসন লৈরমদ্রবদি ভারতকী স্তেতস অমসুং মওং মতৌ অসি তোঙানবা মওং অমদা লৈরমগনি হায়না স্কোলরশিংনা ফোঙদোক্লি। ভক্তিনা থাজবা মাংহনবা, সমাজগী খেন্নবা অমসুং খুদোংচশিংগী মরক্তা খেন্নবা লৈহন্দনা ঐখোইবু শেম্বীরিবা মপুগা ইশ্বরগা শম্নহল্লি। মদিগী লুরবা মতমশিং অদুদা ফাওবদা ঐখোয়গী খুন্নাইদা ভক্তিগী ৱাখল্লোন ফংওহনখিবা, চৈতন্য মহাপ্রভুনা ‘ইশানা ইশাদা থাজবা থম্বগী’ লাইৱা পীবীখি।
প্রধান মন্ত্রীনা হায় মতম অমদা করিগুম্বা স্বামি বিকেকানন্দগুম্বা লাইপোক্না বেদ-বেদান্তনা নোংচুপতা য়ৌহনবা ঙম্লবদি, শ্রীল প্রভুপাত অমসুং ইস্কোন্না ভক্তি য়োগ অসি মালেমদা য়ৌহন্নবা হোৎনবা মতমদা অচৌবা থৌদাং অমা লৌখি। মহাক্না ভক্তি বেদান্তবু মালেমগী জ্ঞানগা শম্নহন্নবা থবক তৌখি হায়না প্রধান মন্ত্রীনা ফোঙদোকখি।
প্রধান মন্ত্রীনা হায় ঙসিদি মালেমগী তোঙান-তোঙানবা লৈবাকদা ইস্কোন লাইশঙ চা কয়ামরুম লৈরে অদুগা গুরুকুল কয়ামরুম্না ভারতকী নাৎ অসি য়োকখৎতুনা থম্মি। ইস্কোন্না ভারতকী ওইনা থাজবা অসি থৌনা, ইনোৎ হাপ্পা অমসুং হরাও তয়াম্বা অমদি মীওইবা খুনাইদা থাজবা থম্বনি হায়না মালেমদা শন্দোক্লি। শ্রী মোদীনা কুচ্ছতা থোকখিবা জ্বার হাবা, উত্তরাখন্দগী অৱাবা, ওরিশা অমসুং বেঙ্গলদা থোকখিবা সাইক্লোনশিংদা ইস্কোন্না পাংখিবা তেংবাংগী মতাংদা পনখি। প্রধান মন্ত্রীনা লাইচৎ অসিগী ইস্কোন্না লৌখিবা থৌদাংবুসু থাগৎপা ফোঙদোকখি।
***
(Release ID: 1751216)
Visitor Counter : 101
Read this release in:
Hindi
,
English
,
Urdu
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
কমর্স অমসুং ইন্দস্ত্রী মন্ত্রালয়
ভারকী পোত্থোকশিং অসি অতোপ্পা লৈবাকশিংদশু মরাং কায়না ফংফম থোকই
ভারতকী ইন্দস্ত্রীশিং অসি অমত্তা ওইনা লেপ্তুনা মান্নবা থাক্ত চাংয়েংনবা ঙম্নবা হোৎবগী মতম য়ৌরেঃ শ্রী গোয়ল
Posted On:
10 AUG 2020 5:18PM by PIB Imphal
কেন্দ্রগী কম্মর্স অমসুং ইনদস্ত্রী মন্ত্রী শ্রী পিয়ুশ গোয়লনা নুমিৎ ৫নি চত্থগদবা বর্চুএল এফ.এম.সি.জি. সপ্লাই চেন এক্সপো, ২০২০গী অহানবা ইদিসন ঙসি শঙ্গাখ্রে।
থৌরম অসিদা শ্রী গোয়লনা কোবিদ-১৯গী লায়চৎকী মতুংদা ওইরক্কদবা মতম অসিগা চাননা চৎপা তাবনি হায়খি। মালেম অসি হোংলে। মালেমদা কোবিদনা পুরক্লিবা অহোংবশিং অসিদগী ঐখোয়না খরসু তমগদবনি অমসুং খরসু তম্লোইদবনি। “ঐখোয়না হাইজিনিক ওইবা মওংদা হিংবা তম্লগনি অমসুং তেক্নোলোজী শিজিন্নদুনা হেন্না নীংথিবা ওইহনগদবনি। ঐখোয়না কারবার তৌবগী হীরমদা লমচৎ-শাজৎ ফজবগী থৌওং, চেকশিন্না লৈবা অমসুং ৱাখল খনথবগী থৌওংশিং তমগদবনি”, হায়না মহাক্না হায়খি। শ্রী গোয়লনা অনৌবা মালেম অসিদা ওইরক্লিবা অনৌবা মওং কয়া অসিনা ভারতপু নৌহৌননা শক তাকপদা তেংবাংগনি অমসুং অতোপ্পগী ফনবগীদমক খন্দুনা খুন্নাইগী শোত্থরবা মীওইশিংদা নীংথিনা লোয়নবীদুনা চৎকদবনি হায়না মখা তানা হায়খি।
লৈবাক্কী ইন্দস্ত্রীশিং অসিবু খুমাং চাউশিলহন্নবগীদমক্তা মীরমদগী পোত্থোক পুশিল্লকপা য়েংশিনবা অসিদা কনাগুম্বা মীওই খরনা য়েৎলক্লিবা অসিগী মতাংদা পল্লদুনা শ্রী গোয়লনা ঐখোয়গী ইন্দস্ত্রীশিং অসি ঙাক-শেন্দুনা মখোয়বু মান্নবা মিৎয়েং পীদুনা পুম্নমক্না য়াগদবা মওংদা থম্নিংই হায়খি। ঐখোয়না লৈবাক কয়া অমগা খল-মান্নবা ললোন ইতিক্কী পথাপ অমা পুরক্নবা মাংলোমদা চৎলি। মসিগী মরম অসিনা ঐখোয়না আর.সি.ই.পি.দা য়াওদ্রিবনি মরমদি হায়রিবা অসি অচান মীরায় নাইবা পথাপ্তা য়ুম্ফম ওইদুনা ভারতকী মহৈ শিজিন্নবা, মখোয়গী পোত্থোকশিং ভারত্তা শাহনবা অমসুং অচৌবা কারবারশিংদা শেল থাদদুনা য়াম্লবা ভারতকী মীওই বিলিয়ন ১.৩গী থবকশিং অসিদগী শেল তানবনি। মহাক্না হায়খিবদা ভারত্তা শেল থাদরক্লিবা মীওইশিং অসিনা ভারত্তা মখোয়গী মওং খরদা শেম-শাবা লোইরবা পোত্থোকশিংবু নৌনা পানখৎহনবা নত্ত্রগা ইম্পোর্ত দ্যুতীগী কনসেসন ফংবা খক্তা নত্তনা মখোয়গী তেক্নোলোজী, নীংথিবা অমসুং ফজবা থবক তৌবগী মওং-মতৌশিং পুশিল্লকপা, পোত্থোকশিংবু অহেনবা মগুন হাপচিনবগী থৌওংশিংদা তেংবাংগদবনি হায়না মহাক্না হায়খি।
শ্রী গোয়লনা ঐখোয়গী সরকারনা ইন্দস্ত্রীশিংগা লেং-মান্নদুনা চৎমিন্নদুনা মখোয়না অতোপ্পশিংগা চাংদম্নবা ঙম্নবা হোৎনরিবশিংদা তেংবাংদুনা মালেমদা মান্নবা থাক্তা খোংদানবা হোৎনরিবা অসিদা পুক্নিং থৌগৎকদবনি হায়খি। মহাত্মা গান্ধীনা হায়খিবা “ঐখোয়না মালেমদগী মান্নবা ললোন ইতিক্কী থৌওং ফংফম থোকই হায়না হায়বা মতমদা ঐখোয়গী খ্বাইদগী শোত্থরবা মীওইশিংবু নিংশিংদুনা পাঙথোক্কদৌরিবা থবকশিং অসিনা মখোয়দা হীরম অমত্তদা কান্নবা পীবা ঙমগদরা হায়না মুন্না খন্থগদবনি” হায়বা ৱাফম অদু মীয়ামদা পাউদমখি। পি.এম. মোদীনা হৌখিবা চহি ৬ অসিদা খুন্নাইগী শোত্থরবা কাংলুপশিংদা মিৎয়েং চংদুনা লাক্লি। মহাক্না চত্থরক্লিবা য়াইফ য়ুম্বালগী প্রোজেক্ত খুদিংমক ভারতকী খ্বাইদগী শোনবা অমসুং লায়রবশিংগীদমক্তনি।
শ্রী গোয়লনা মখা তানা হায়খিবদা হৌখিবা চহি ৬ অসিদা প্রধান মন্ত্রী শ্রী নরেন্দ্র মোদীনা পাঙথোকখিবা থবক খুদিংমক অসি অয়াম্বনা খুন্নাইগী তোখায় তারবা মীওইশিংগী পুন্সি মহিং ফগৎহন্নবা ওইখি হায়খি। অমাংশঙ কোতি ১১ শাখিবা অমসুং খ্বাইদগী মনুং হঞ্জিনবা মফমশিংদা ব্রোদবেন্দ কন্নেক্সন ফংহনখিবা অমসুং অতোপ্পা য়াইফ য়ুম্বালগী মতাংদা শেমদোকখিবশিং অসি হান্না তৌখিদ্রিবা থৌওংশিং ওইখি অমসুং মসিনা মমাংদা লৈরম্বা মীয়ামগী ফিভমশিংবু শেমদোক্তুনা মালেম অসিনা হৌজিক ফাওবদা উরকখিবা খ্বাইদগী ফত্ত্রবা লায়চৎ অসিবু থেংননবা শেম শাবদা তেংবাংবা থৌওং ওইখি। প্রধান মন্ত্রীগী ইথিল পীনিংঙাই ওইরবা লুচিং মখাদা পাঙথোকপা ইন্দস্ত্রীগী লুপশিংনা অচৌবা থাক্তা তেংবাংবগী চাউরবা থৌওং কয়া অসিনা ভারতনা লায়চৎ অসি থেংনবা ঙমহনলিবনি। লৈবাক অসিনা মীয়ামগী নোঙমগী তঙাই ফদনা চংদ্রবা য়াদ্রবা পোৎ-চৈশিংবু মীওই খুদিংমক্তা ফংহন্দুনা মালেমগী খ্বাইদগী চেকশিনবা লোকদাউন মনুংদা মীওইশিংবু ময়ুমদা লৈহন্দুনা তেক্ত কায়দনা থম্বা ঙম্বা অসি হন্দক্কী অসিনা অহানবনি। রেলৱে অমসুং ফুদ অমসুং দিস্ত্রিব্যুসন বিভাগনা খুৎশম্নদুনা লোকদাউন মনুং অসিদা মীওই খুদিংদা চানবা চিঞ্জাক, হার, শঙ্গোম অমসুং অতোপ্পা তঙাই ফদবা পোৎ-চৈশিং ৱাত্তনা ফংহন্নবা হোৎনখি।
শ্রী গোয়লনা এফ.আই.সি.সি.আই. ইন্দিয়ানা পায়খৎলিবা খোঙথাংশিং অসি আত্মানির্ভর ভারতকী অশেংবা ৱাখল্লোনগা লোয়ননা লৈবাক অসিদা শেম-শাজবা প্লেৎফোর্ম শিজিন্নদুনা পাঙথোকখিবনি হায়খি। লায়চৎ অসিনা পুরক্লিবা অহোংবশিং অসিনা পুক্নিং থৌগৎনিংঙাই ওইবা থৌওং কয়া অমা পুরক্তুনা খ্বাইদগী মনুং হঞ্জিন্না লৈবা মফমশিং চাউখৎহনবদা তেংবাংগনি অমসুং ঐখোয়না তেক্নোলোজী শিজিন্নবা হৌরকপা অসিনা লৈবাক শিনবা থুংবদা লৈবা মীয়ামসু শরুক য়াহন্দুনা মালেমগী সপ্লাই চেনগী থাজবা য়াবা শরুক অমসু ওইহল্লে হায়না মহাক্না মখা তানা হায়খি। “ঐখোয়না অহোংবা অসিগা চান্ননা চৎপা ঙম্লকপগা লোয়ননা মীওইবা খুন্নাইবু চাউখৎপা অমসুং নুংঙাই য়াইফবরোমদা পুদুনা চৎপা ঙম্লগনি। ঐখোয়না হৌজিক চত্থরিবা থবকশিং অসিনা ভারতকী শাহৌ লৌববু লোকেল অমসুং মালেমগী সপ্লাই চেনশিংদা অনৌবা মফম অমদা লৈহনবা ঙম্লগনি” হায়না মহাক্না হায়খি। শ্রী গোয়লনা ভারত অসি মালেমগী সপ্লাই চেনগী শরুক অমা ওইবা য়াগনি অমসুং মসিনা মীওই মিলিয়ন কয়াদা থবক্কী খুদোংচাবা পীদুনা ভারতকী মীয়াম অসিবু মালেমগা খুৎশম্ননা চৎমিন্নরিবা অসিগী শরুক অমা ওইহন্নবা মতিক চাহল্লগনি হায়না অমুক্কা হন্না হায়খি।
শ্রী গোয়লনা হায়খিবদা তোঙান তোঙানবা ইন্দিকেতরশিংদগী উবা ফংবগী মতুং ইন্না ভারতকী শেন্মিৎলোন অসি খোঙজেল য়াঙনা হিংগৎলকপগী লম্বীদা চৎলি হায়খি। রেল ফ্রাইৎ অমসুং ইলেক্ত্রিসিতী শিজিন্নবগী চাং অসি মমাং চহিদা ওইখিবা থাক অদু য়ৌবা ঙম্লে, মীরমদা পোত্থোক থাদোকপসু মমাংগী চহিগী চাংগী ৯১% অমসুং মীরমদগী পোত্থোকপা পুশিল্লকপনা চাউরাক্না ৭৯% য়ৌরে।
শ্রী গোয়লনা ভারতকী ইন্দস্ত্রীশিংদা পুন্না চৎমিন্নসি, অমনা অমবু শৌগৎনসি অমসুং লাক্কদৌরিবা চারোন শুরোন কয়াগী ওইনা তুং কোইনা চৎকদবা চাউখৎপা ভারত অমা ওইহন্নবা থবক তৌমিন্নরসি হায়বগী ৱাফম হৌদোকখি।
***
(Release ID: 1644977)
Visitor Counter : 25


text:
Category: লাইরিক লাইসু
মণিপুরগী লাইরিক হৈবা খুদিংমক মীতৈ ময়েক তমগদবনি
ইম্ফাল, অক্টোবর ১০ : মীতৈ ময়েক রিসার্চ সেন্টার (এম এম আর সী) গী থৌমীশিংবু মণিপুর লেঙ্গুয়েজ ডিপার্টমেন্ট ওইনা এপ্রুভ তৌগদবনি, কম্পিটেন্ট অথোরিটিগী নোলে [...]
মণিপুরগী কমিউনিটিশিংগী হিস্ত্রি, কালচার অমসুং ট্রেডিশন্দা য়ূম্ফম ওইবা লাইরিক অমা তমহনবীয়ু
ইম্ফাল, জুন ২৪ঃ ষ্টেট অসিদা লৈরিবা তোঙান তোঙানবা কমিউনিটিশিংগী হিস্ত্রি, কালচার অমসুং ট্রেডিশন্দা য়ুম্ফম ওইবা তোঙানবা লাইরিক অমা ক্লাস এইটতগী টেন ফাওব [...]
সনাতোন হামোমগী ‘থম্মোয়নুংগী মণিপুর’ পারুবদা
মীরমদা লৈরগসু ঐগীসু সনালৈবাক মণিপুর লৈ খঞ্জদুনা মঙ মঙজবনি। অদুবু চেত্তবা মঙ ঙাক্তা ওইখিবনা ইমা মণিপুরসি য়েংলুবা চৎপা শুকঙম ঙমখিদে। হন্দক্তি মতমচানা [...]
4 / 4 POSTS


text:
প্রধান মন্ত্রী শ্রী নরেন্দ্র মোদীনা ২০২০গী মার্চ ৭তা ভিদিও কনফরেন্সকী থোংদা নই দিল্লীদগী জন ঔশধী দিবস থৌরমদা শরুক য়াগনি। শ্রী মোদীনা প্রধান মন্ত্রী ভারতীয় জনঔশধী পরিয়োজনা কেন্দ্র ৭কা ৱারী শানগনি। স্কিম অসিগী এচিবমেন্তশিং সেলেব্রেৎ তৌনবগীদমক ভারত পুম্বদা মার্চ ৭তা জন ঔশধী দিবস পাংথোকই। প্রধান মন্ত্রীনা খনগৎলবা স্তোরশিংদা স্তোর মপু অমসুং বেনিফিসরীশিংগা ৱারী শানগনি। জন ঔশধী অউতলেৎ পুম্নমক দুরদর্শনগী থোংদা প্রধান মন্ত্রীগী পাউজেল তেলিকাস্ত তৌগনি। খনগৎলবা স্তোরশিংদা জন ঔশধী কেন্দ্রশিংগী হিদাক-লাংথকশিংগী মতাংদা দোক্তরশিং, মীদিয়াগী মীওইশিং, ফার্মাসিস্তশিং অমদি বেনিফিসরীশিংগা খন্ন-নৈনবা পাংথোক্কনি।
কেমিকেলস অমসুং ফর্তিলাইজরগী কেন্দ্র মন্ত্রী শ্রী দি.ভি. সদানন্দা গৌরানা উত্তর প্রদেশকী বরানসীদা প্রধান মন্ত্রী ভারতীয় জন ঔশধী পরিয়োজনা কেন্দ্রদা শরুক য়াগনি। শিপ্পিংগী কেন্দ্রগী রাজ্য মন্ত্রী অমসুং কেমিকেলস অমসুং ফর্তিলাইজরগী কেন্দ্রগী রাজ্য মন্ত্রী শ্রী মানসুখ লক্ষমনভাই মানদাবিয়ানা জম্মু অমসুং কশ্মীরগী পুলৱামাদা প্রধান মন্ত্রী ভারতীয় জন ঔশধী পরিয়োজনা কেন্দ্রদা শরুক য়াগনি।
জন ঔশধী কেন্দ্র অসি জিলা ৭০০তা অউতলেৎ চাউরাক্না ৬২০০গা লোয়ননা মালেমগী খ্বাইদগী চাউবা রিতেল ফার্মা চেন ওইনা লৌনৈ। শেনবা চহী ২০১৯-২০দা অপুনবা য়োনখিবা অসি লুপা কোতি ৩৯০ হেনখি অমসুং মসিনা মীচম প্রজাশিংগী চাউরাক্না লুপা কোতি ২২০০ সেবিং তৌখি। স্কিম অসিনা লেংদবা অমসুং চাং নাইবা শেন্থোক্কা লোয়ননা সেল্ফ এম্প্লোইমেন্তকী অফবা সোর্স অমসু ফংহল্লি।


text:
“প্রধান মন্ত্রী মোদীগী অনিশুবা তর্ম অসি থৌওং কয়াদা মশক থোকপা অহোংবা কয়াগা লোয়ননা হৌরে অমসুং মসিনা মতম কুইনদগী পন্দুনা লৈরক্লবা অচৌবা মওংগী শেমদোকপশিং পাঙথোকপা হৌরক্লি। অসি ওইরবা ফাওবা, মহাক্কী মায়োক্তা লৈবশিংনা অকক্নবা মতমগী মনুংদা পন্দুনা লৈরবগী মওংদা মখোয়গী মায়থিখ্রবা থৌওংশিংগী মতাংদা হেঞ্জিন হেঞ্জিনা ঙাংদুনা, প্রধান মন্ত্রী নরেন্দ্র মোদীদি ফবা হেনগৎলক্লি, অমসুং মহাক্কী খ্বাইদগী ফবা থৌওং পাঙথোক্কদবা অসিদি লাক্কদৌবা ৱাৎলি” হায়না বাইজয়ন্ত জয় পন্দানা ইরি।
মহাক্কী অয়েৎপশিংনা মহাকপু মতম পুম্বদা মিংচৎ থিহন্নবা হোৎনবা অমসুং মহাক্না কোর্ত অমসুং মীয়ামগী ৱাখল্লোন্দা অদুম মায়-পাকপা ফংবা অসিবু মহাকপু শৌগৎপা মীওইশিংনা নুংঙাইতে। মসিনা মহাক্কী রাজ্যশিংদা লৈরিবা শৌগৎপশিংগী ইথিলশিং অসি হেনগৎহনবতা নত্তনা মখোয়না মসিগা মান্নবা মহাকপু শৌগৎপা মীওই কয়া অমসু লৈবাক পুম্বদগী থোক্লক্লি।
প্রধান মন্ত্রী নরেন্দ্র মোদীনা ভারতকী রাজনীতিগী অতিয়া অসিদা চাউরবা মীতম অমা ওইনা লেপ্লি হায়বা অসিদি অচুম্বনি, অপাম্বা ৱাখল্লোন ফোঙদোকপা নত্তে। মসিগী ৱাফম অসি মীপুম খুদিং, মরূপ অমসুং য়েক্নবশিং, অখঙ-অহৈ নত্ত্রগা করিসু খঙদবা মীওইশিংনা য়ানরবনি। মহাক্না মীয়ামগী ওইবা পুন্সিদা চহি ২০ চঙলকপা অসিদা – মহাক্না চয়োল অসিদগী চহি ১৯গী মমাংদা গুজরাতকী মুখ্য মন্ত্রী ওইনা ইহান হান্ননা ৱাশক লৌখি – মহাক্কী মতুং তারকপা খোঙচৎ অমসুং পুম্নমক্কী মথক থংনা লাকপা অসি নীংথিনা খঙবদা কান্নগনি।
মহাক্না ইং ১৯৮৭তা বি.জে.পি. য়াওবা মতমদা ৱাবা খঙদবা থৌমী, থবক পায়খৎপদা থুবা, মশক থোকপা থৌদাং কয়া পাংবা অমসুং তোঙানবা মওংদা অমসুং লাল্লোং ওইনা ৱাখল খনবা মীওই অমা ওইনা মহাক্কী মমিং লৈখ্রবনি। অদুম ওইনমক, পুম্নমক্না মসি খঙলবসু মহাক্না গুজরাতকী মুখ্য মন্ত্রী ওইখিবা অসিদি অরুবা চাংয়েং অমা ওইরক্কদৌরিবনি, লুচিংবা খরা খক্তনা মায়-পাকপা ঙমগদবা চাংয়েং।
নীং তম্লবা ভারত্তা রাজনীতি ৱালা অমত্তবু মহাক্কুম্না গোবলজিয়নগী মওং মতৌগুম্না শাথিবা ফিবম কয়া থেংনবা লৈখিদ্রি অমসুং মসিগুম্বা ফিবমদা থৌনা ফনা অমসুং খাঙবা কন্না মায়ওক্নবা য়াওখিদ্রি। মহাক্কী মফমদা ময়াম চঙদনা মতম অমগী মমাংদা শুপ্পাই পায়রম্বা মেনস্ত্রিম মীদিয়ানা নম্থুনবা হোৎনরবসু, মহাকপু পাম্নবদি হেনগৎলক্লি, মহাক্কী রাজনীতি অমসুং লৈঙাক পায়বগী চুপ্লিদি হেন্না চেৎপা হেল্লক্লি।
নুংঙাইতবা থৌদোক-ৱাথোকশিংবু ৱাংমা লান্না চৎপা ঙমদুনা মশাবু অমুক ফংজবগী থৌওং অসি মহাক্না নহা ওইরিঙৈদগী হৌনা হৈনদুনা লাক্লবনি। ইমুং-মনুংগী পুন্সিনবগী চৎনবীগী ৱাংমা লান্দুনা মহাক্না লম-কোয়দুনা চৎপা, অনৌবা মফমশিংগী মওং-মতৌ খঙদোকপা, অনৌবা থিবা অমসুং মহাক্কী পুন্সিগী মরম খঙনবা চৎখিবা মহাক্কী খোঙচৎ অসি নহা কয়ানা ৱাখলদা খঞ্জবা অদুবু তশেংনা পাঙথোকপদি কিবা অদুগুম্লবা কাওররোইদবা খোঙচৎ অমনি।
মহাক্কী অয়েৎপশিংনা মহাকপু মতম পুম্বদা মিংচৎ থিহন্নবা হোৎনবা অমসুং মহাক্না কোর্ত অমসুং মীয়ামগী ৱাখল্লোন্দা অদুম মায়-পাকপা ফংবা অসিবু মহাকপু শৌগৎপা মীওইশিংনা নুংঙাইতে। মসিনা মহাক্কী রাজ্যশিংদা লৈরিবা শৌগৎপশিংগী ইথিলশিং অসি হেনগৎহনবতা নত্তনা মখোয়না মসিগা মান্নবা মহাকপু শৌগৎপা মীওই কয়া অমসু লৈবাক পুম্বদগী থোক্লক্লি।
ৱাখল চাউদবা মীওই কয়াদি মসিদা অপেনবা ওইরম্বা য়াবনি, নত্ত্রগা কনামত্তনা য়েত্ত্রবা গুজরাতকী মুখ্য মন্ত্রী ওইনা শাংথনা অদুম লৈরম্বসু য়াবনি। মদুগী মহুত্তা মোদীনা মসিবু লোইশিনবগী ৱারেপ লৌখি অমসুং মহাক্কী শক্তম অসিবু চাউখৎপা পুরকপা মীওই হায়না মায়-পাক্না হোঙদোকপা ঙমখি। মসিগী থৌওং অসি অথুবা মতমদা ওইরকখিবদি নত্তে অমসুং লায়নসু ওইরকখিবা নত্তে। মসিগীদমক্তা মহাক্না তোঙান তোঙানবা ফিভমশিংদগী লাকপা অয়েৎপা কয়াগী মায়োক্তা থবক তৌবা তাখি অমসুং মসিগী মরক্তা ইন্দস্ত্রীগী মশক থোকপা মীওই কয়া অমসুং মখোয়গী লুপশিংসু য়াওরবনি। তপ্লবসু, অদুবু শোইদি শোইদনা, মহাক্না ৱারেপ ইনবগী থৌওং পরিং অমা শাগৎপা ঙমখি, শেল থাদরকপশিংগী রেদ-কার্পেৎ অমা থাবা ঙমখি, মৈ চাং নাইনা ফংদবগুম্বা চহি কয়াদগী লৈরক্লবা শিংনবা কয়াগী কনানসু খনবা ঙম্লোইদবা ৱারোইশিন পুরকপা ঙমখি অমসুং থবকশিং অসি মহাক্না শেঞ্জা থুমজাগী মমি অমত্তা তাদনা পাঙথোকখি। মহাক্না মুখ্য মন্ত্রী ওইরিঙৈদগী হৌনা মহাক অসি তৌবা ঙম্বা লুচিংবা অমনি হায়না মালেম্না শক খঙবা হৌখ্রবনি।
মতাং অসিদা মহাক্না ভোৎ থাদবা মীওইশিংগী খ্বাইদগী চাউবা শরুক অমগী লুচিংবা ওইবা তোকখিবা নত্তে, অদুগা অরিবা নাৎ লৈজবগা লোয়ননা চাউথোকচরিবা হৌজিক্কী মতমগী ভারতকীদমক্তা মহাক্না থৱাইনা খোইদাজবা অদু হনবা নত্তে। ভারতকী সেক্যুলারিজম অমসুং লিবরেলিজম হায়না খন্নরিবশিং অসিগী মীহুৎনি হায়নদি হায়জবা অদুবু খুন্নাইবু পুন্সিন্নবা হোৎনবগী মহুত্তা খুন্নাইগী কাঙলুপশিং অসিগী অকিবা অমসুং তোখায়না তারে হায়না খঞ্জরিবা ৱাখল্লোনশিং অসিগী খুদোংচাবা লৌদুনা মশাগী কান্ননবা পোলিসী কয়া শেমদুনা মসিবু ফাগী তাহল্লিবা অসিগুম্বা পুকচেল শেংদবা মীওইশিংগী মায়োক্তা মহাক্না ৱা ঙাংদুনা লাক্লি। । ভারত্তা তলাক অহুমগী শেমদোকপগী মতাংদা ইচঙ-থৌনা লেপ্লিবা মীওই অসি হায়রিবা সেক্যুলরিস্ত অমসুং লিবরেলশিংগী মরক্তগী নত্তবা অদুগা মখোয়না লেপ্তনা হুন্দুনা ঙাংলিবা মীওই অমনা হায়রিবা শেমদোকপশিং পুরকপা অসি অনৌবা ভারতকী তাইওন্নবা অমদি ওইরিবনি।
মসিগী প্রধান মন্ত্রী অসিনা চৎনবী কয়া অমা খনগত্তুনা পাক চাউরবা হীরম কয়াগী মতাংদা শেমদোকপা পুরকপা মীওই অমা ওইরিবা অসি ককপা য়াররৈদবা ৱাফমনি। মসিগী থৌওংশিংগী মনুংদা খুন্নাইগী অহোংবা পুরকপা খক্তা নত্তনা মীয়াম পুম্নমক্না ফংবা ঙম্লরৈদ্রবনি হায়না খন্দুনা লৈরুরবা রাজনীতি অমসুং শেন্মিৎলোনগী হীরম কয়াদা ঙক্নীংঙাই ওইরবা শেমদোকপা পুরকপশিংসু য়াওরি। মসিগী মরক্তগী খ্বাইদগী নৌবা ওইনা পাঙথোকখিবা অদুদি চহি তরাগী খুজিং কয়াদগী তোখায়বা ৱাখল্লোন চেনবা মীওই খরখক্তা নত্তনা মীয়াম পুম্নমক্না পাম্নরিবা ফার্ম বিল অসিনি।
চহি ১২গী মমাংদা ওইরম্বা লেবাক্কী রাজনীতিগী ফিভম অসিদা য়েংলুবদা মোদীনা নোঙমা নত্ত্রগা নোঙমদি লৈবাক অসিবু লুচিংদুনা পুগনি হায়বসি মীয়াম কয়া অমনা খঙনখ্রবনি। মতম অদুগী সরকারশিংনা শেঞ্জা-থুমজাগী ৱাথোক, মখোয় মশেল মরক্তা য়েংথিনবা অমসুং ৱাখল মান্নদবগী থৌওং কয়াগী মরক্তা উঙদুনা লৈরিঙৈদা মীয়ামগী অপাম্বা করিনো হায়বসি খঙবা ঙমদনা লাকখি। মতম অদুগী প্রধান মন্ত্রীনা, মশামকসু মীশিং য়ামদবা খুন্নাইগী মীওই অমা ওইনা, মীশিং য়ামদবা মীওইশিংসু লৈবাক্কী রিসোর্স কয়া অসিদা অহানবা হক লৈ হায়না হায়খিবা মতমদা অচৌবা অওনবা অমা লাকপগী য়ুম্ফম থোনবা হৌখ্রবনি।
নাকল অমদনা মতম কুইনদগী মুখ্য মন্ত্রী ওইরক্লবা, মতিক-মগুন লৈবা, মশাদা মপুকচেল শেংজবা, নুং-পান্না উবা ঙমবা অমসুং অফবা লৈঙাক ঙাকপা হৈবা মীওই অমা লৈরি। মসিদা নত্তনা রাজনীতিদা চারোন-শুরোন শৌগৎনবা, লমদম অসিগী মীশিংবু খায়দোকপগী মায়োক্তা অকনবা ৱা ঙাংবদা অকিবা লৈতবা অমসুং লৈবাক নীংবগী ৱাখল্লোন অমসুং অনৌবা য়ূগ অমা পুরকপা ঙমগনি হায়বগী থাজবসু মীওই অসিদা লৈরি। অসিগুম্বা ফিভমশিং অমসুং শেম-শাবশিং অসিনা অপুনবা ওইরকপদগী “সব কা সাথ, সব কা ভিকাস, সব কা ভিশ্বাস” অমসুং “মেক্সিমম গবর্নমেন্ত, মেক্সিমম গবর্নেন্স”কুম্বা খোল্লাও অসি থোক্লকখি।
মরা-চেৎনা নুংঙাই-য়াইফনা লৈরম্লবা মীওই কয়া অমবু মহাক্না ইন্থুখিবদা মীওইশিং অদুনা মখোয়গী মমাংদা মখোয়গী পুন্সিবু মিৎমাংমক্তদা মনিল ওন্দুনা পায়খিবগী থৌওং উদুনা মহাক্কী মায়োক্তা হনবা লৈতনা য়েংশিল্লক্লি। মখোয়না পুন্সিন্দুনা মহাক্না লম লৌশিনবগী মতাংদা অঙনবদা শেমদোকপা পুরক্নবা হোৎনখিবা অদুগী মায়োক্তা লেপ্তনা মায়-পাকহনখিদে অমসুং মসিনা অমুক থৌনা হাপখিদুনা মহাক্কী ৱারেপ খুদিংদা অয়েৎপা পীরকখি। মখোয়না মহাক্কী খোল্লাওশিংবু করেম-কথায়নদুনা মহাকপু শেমদোকপা হৈতবা হায়না মিংথোনখি।
মসিগী ফিভম অসি য়ৌরক্লবা ফাওবদা মহাক্না শিংনবশিং অসিগী মায়োক্তা শেমদোকপগী থৌওংশিং পাঙথোকখি। জি.এস.তি. অসি য়েৎনবা লৈতনা নীং-তম্বা ফংলবা মতুংগী খ্বাইদগী চাউবা শেন্মিৎলোনগী শেমদোকপা অমনি। মহাক্কী য়েক্নবশিংনা দিমোনীতাইজেসনগী মতাংদা হুন্দুনা ঙাংবগী থৌওং কয়া পাঙথোক্লবসু, মসিনা দিজিতাইজেসনগী থৌওংদা হোংলক্নবা থৌওং পাঙথোকপা হৌখিদুনা ঙসিদি লাইচৎ অসিগী মনুংদা ভারত মচা মিলিয়ন কয়াদা শেলগী তেংবাং পাক-চাউনা পীবা ঙমহল্লে। ঙমখৈ লান্দুনা অকি-অখঙগী থবক পাঙথোক্লকপগী মায়োক্তা ভারতনা খুৎ হনখিবগী থৌওং অদুসু য়াম্না মশক থোকপা থৌওংগী থাক পীগদবনি। হৌজিক্কী মতম অসিদা মহাক্না মালেমগী ইথিল খ্বাইদগী পীবা লুচিংবশিংগী মনুংদা অমা ওইরক্লি।
প্রধান মন্ত্রী মোদীগী অনিশুবা তর্ম অসি থৌওং কয়াদা মশক থোকপা অহোংবা কয়াগা লোয়ননা হৌরে অমসুং মসিনা মতম কুইনদগী পন্দুনা লৈরক্লবা অচৌবা মওংগী শেমদোকপশিং পাঙথোকপা হৌরক্লি। অসি ওইরবা ফাওবা, মহাক্কী মায়োক্তা লৈবশিংনা অকক্নবা মতমগী মনুংদা পন্দুনা লৈরবগী মওংদা মখোয়গী মায়থিখ্রবা থৌওংশিংগী মতাংদা হেঞ্জিন হেঞ্জিনা ঙাংদুনা, প্রধান মন্ত্রী নরেন্দ্র মোদীদি ফবা হেনগৎলক্লি, অমসুং মহাক্কী খ্বাইদগী ফবা থৌওং পাঙথোক্কদবা অসিদি লাক্কদৌবা ৱাৎলি।


text:
কেন্দ্রগী শেলথুম মন্ত্রী
অরুণ জেটলীনা ফেব্রুৱারী তাং ১, ২০১৮ ইরাই নুমিত্তা লোকসভাদা ২০১৮-১৯ চহীগী লুপা কোটি
লাখ ২৪ লিশিং ৪২ গা ২১৩গী ওইবা সাধারণ বাজেট পুথোকখ্রে। ২০১৯ চহীদা পাঙথোক্কদৌরিবা
লোকসভা মীখলগী মাংওইননা বাজেট অদু পুথোক্লদুনা শেলথুম মন্ত্রী অরুণ জেটলীনা
হন্দক্কী বাজেট অসি লৌউ-শিংউ অমসুং খুঙ্গংগী শেনমীলোন, মীপুম খুদিংমক হকচাং ফনা
লৈহনবা, সিনিয়র সিটিজেনশিংবু নিংথিনা ঙাকশেনবীবা অমসুং ইনফ্রাস্ট্রাকচার শেমগৎপা হায়বসিদা
অখন্নবা মীৎয়েং থমলি হায়খি। সরকার অসিনা লাইরবা কোকহনবা অমসুং পুন্না চাওখৎমিন্নবা
হায়বা ৱাখল্লোনদা মপুংওইবা মীৎয়েং থম্লি।
ইনকম টেক্সকী রেট
কোর্পোরেট টেক্সতা করিগুম্বা মখল অমত্তগী অহোংবা পুরকপগী ৱাফম বাজেট অসিদা য়াওদে। অদুম
ওইনমক তলব চাবা কর্মচারীশিং, পেন্সনারশিং, সিনিয়র সিতিজেনশিংদা লোয়ননা মাইক্রো,
স্সোল অমসুং মেদিয়াম ইন্দস্ট্রিজশিংদা মতেং পীগদৌরি। তলব চাবা মীওইশিংগী
ত্রান্সপোর্ট এল্লাৱেন্স অমসুং মেদিকেল রি-ইম্বার্সমেন্টকী মহুত্তা লুপা লিশিং ৪০
গী স্টেন্দার্দ দিদক্সন তৌননবা প্রস্তাব তৌখি। পেন্সনরশিংনা ত্রান্সপোর্ট অমসুং
মেদিকেল এক্সপেরিয়েন্সেস ফংদবা মরমনা থৌরাং অসিনা মখোয়দা কান্নবা ফংহল্লগনি হায়না
শ্রী জেটলিনা ফোংদোকখি।
অনা-লায়েংগী লমদা লাইরবা
ইমুং কোতি ১০ রোম কোনশিনগদবা নেসনেল হেল্থ প্রোটেক্সন স্কিম কৌবা ফ্লেগসীপ
প্রোগ্রাম অমা বাজেট অসিদা হাপলে। স্কিম অসিগী মখাদা ইমুং অমদা চহিদা অনা
লায়েংগীদমক লুপা লাখ মঙা-মঙা পীননবা পান্দম থম্লি। অনা লায়েংগী লমদা স্কীম অসিনা
মালেমগী ওইনা খ্বাইদগী চাউবা স্কীমনি অসিবু থবক ওইনা ওন্থোক্নবা হোৎনবদা সরকারনা
মতিক চাবা শেন্থং পীগনি হায়রি।
লৌমীশিংগী ইনকম
হেনগৎনবগীদমক লৌউ শিংউগী পোৎথোকশিং য়োন্নবগী খুদোংচাবা হেনগৎনহন্নবা লুপা কোতি
লিশিং ২ গী কোর্পস্ ফন্দ অমা শেম্লগনি। লাক্লিবা খরিফ লৌরোক্তা মিনিমম সপোর্ট
প্রাইস শরুক অমা মখাই হেনগৎহল্লগনি হায়না মন্ত্রীনা লাউথোকখি। কিসান ক্রেদিট
কার্দনা ফিসরিজ অমসুং এনিমেল হাসবেন্দরী কোনশিন্দুনা লৌমীশিংদা হেন্না কান্নবা
পীরগনি। উমংগী মপানদা হৌবা ৱাশিং নৌনা কেতগোরী খাইদোক্তুনা ৱাগী উদ্যোগ
চাওখৎহন্নবা লুপা কোতি লিশিং ১২৯০ হাপ্লে।
প্রাইমারী সেকেন্দরী
অমসুং হয়ার ইদুকেসনগীদমক পার্সোনেল ইনকম টেক্স অমসুং কোর্পোরেট টেক্সদগী লৌবা সেস চাদা
অমদগী মরি য়ৌহন্নবা বাজেট অসিদা প্রস্তাব তৌরি। ইদুকেসনগী সেস অমসুং সেকেন্দরী
অমসুং হয়ার সেকেন্দরী ইদুকেসনদগী লৌবা সেস মুত্থৎলগা মদুগী মহুত্তা চাদা ১০গী
কস্তম দিউতিগী চাদা ১০ গী সোসিয়েল সরচার্জ ওইনা লৌনবগী ৱাফম বাজেট অসিদা য়াওরি। মসিনা
সরকারনা পায়খৎপা সমাজকী য়াইফ থৌরাংগী স্কিমশিংদা রিসোর্স হেনগৎহল্লগনি।
জিএসটি চৎনখিবগা লোয়ননা
সেন্ট্রেল বোর্দ অফ এক্সাইজ এন্দ কস্তমস্ অসি সেন্ত্রেল বোর্দ অফ ইন্দাইরেক্ট
টেক্সেস এন্দ কস্তমস্ হায়না মমিং ওল্লে। উজ্ৱালা মীসনগী মখাদা খুঙ্গংগী নুপী কোতি
৮ দা লেম্না এলপিজি কনেক্সন ফংহল্লগনি। স্বাচ ভারত মীসনগী মখাদা খোঙহাম্ফম কোতি
অনি শাগনি। ২০১৮-১৯ দা প্রধান মন্ত্রী অৱাজ যোজনাগী মখাদা য়ুম লাখ ৫১ শাননবগী
ৱাফমসু বাজেট অসিদা পল্লি।
মহৈ মশিং অমসুং ত্রাইবেল
দেবলপমেন্টকা মরী লৈনবা সেদিউল ত্রাইব কাংলুপকী মীশিং চাদা ৫০ হেন্না লৈবা নত্রগা
য়ামদ্রবদা লিশিং ২০ লৈবা ব্লোকশিংদা নবোদোয়া বিদ্যালয়শিংগা মান্নবা একলব্য মোদেল
রিসিদেন্সিয়েল স্কুলশিং লিংখৎনবগীদমক বাজেট অসিদা প্রস্তাব তৌরি। সেদিউল কাস্ত
অমসুং সেদিউল ট্রাইবকী শেলথুমগী ফিভম ফগৎহন্নবগী পান্দমদা সেদিউল কাস্তশিংগী দমক
পায়খৎকদবা প্রোগ্রাম ২৭৯গী শেনফম লুপা
কোতি লিশিং ৩৯০০ দগী লুপা কোতি লিশিং ৫৬ ফাওবা হেনগৎলে। সিদিউল কাস্তশিংগী
পায়খৎকদবা প্রোগ্রাম ৩০৫ গী শেনফমসু লুপা কোতি ৩৯ দা হেনগৎলে।
অসোমদা বাজেট অসিবু
থাগৎপা ফোঙদোক্লদুনা প্রধান মন্ত্রীনা লৌউ শিংউদগী হৌরগা মচাক মথুম শেমগৎপা য়াওনা
লম খুদিংমক্তা বাজেট অসিদা মপুং ওইবা মীৎয়েং থমলি হায়খি। বাজেট অসিনা খুঙ্গংগী
লৌমীশিং, দলিতশিং অমসুং ত্রাইবেল কাংলুপশিংদা অনৌবা খুদোংচাবশিং ফংহল্লগনি। অদুবু ওপোজিসননদি
বাজেট অসি নীংবা কায়নিঙাইনি হায়না ফোঙদোকখি। কংগ্রেস লুচিংবা অশোক চৌহাননা বাজেট
অসিদা লৌমীশিংগী অমসুং মীচম মীয়ামগী কান্নগদবা অখন্নবা প্রস্তাব অমত্তা পন্দে
হায়খি। লৈবাক অসিদা তশেং তশেংনা ওইরিবা ফিভমগা বাজেট অসিগা মরী লৈনদে হায়না
সিপিআইএম গী জেনরেল সেক্রেটরী সিতারাম য়েচুরীনা মরাল শিরি। ত্রিনামুল কংগ্রেসকী
লুচিংবা দিনেস ত্রিভেনীনা বাজেট অসিদা অনৌবা অমত্তা য়াওদে অমসুং মসিদি ২০২২ গী
বিজেপীগী মীখলগী মেনিফেস্টোনি হায়খি।
লখিপুরওনলাইন গী ফেসবুক পেজ লাইক তৌবিউ।


text:
‘আত্মনিরভর ভারত’কী মঙলানগী মায়কৈদা খোঙ থাঙজিল্লদুনা ইকায়খুম্নরবা প্রধান মন্ত্রী শ্রী নরেন্দ্র মোদীনা লুচিংবা লৈঙাক অসিনা তেক্সতাইলগী এম.এম.এফ. এপরেল, এম.এম.এফ. ফেব্রিক অমসুং তেক্নিকেল তেক্সতাইলগী সেগমেন্ত/পোত্থোক ১০গী পি.এল.আই. স্কিম লুপা করোর ১০,৬৮৩গী বজেতরী আউতলেগা লোয়ননা অয়াবা পীখ্রে। তেক্সতাইলগী পি.এল.আই.গা লোয়ননা সেক্তর অসিদা আর.ও.এস.সি.তি.এল., আর.ও.দি.তি.ই.পি. অমসুং অতৈ লৈঙাক্কী থৌরাংশিং খুদম ওইনা রো মেতরিএল কম্পিতিতিব ওইবা মমলদা পীবা, স্কিল দেভেলপমেন্ত অসিনচিংবসিনা তেক্সতাইল মেনুফেকচরিংদা অনৌবা তাঙ্কক অমা লাক্লগনি।
তেক্সতাইলগী পি.এল.আই. স্কিম অসি লুপা করোর লাখ ১.৯৭গী আউতলেগা লোয়ননা কেন্দ্রগী বদজেত ২০২১-২২দা লাউথোকখিবা সেক্তর ১৩গী পি.এল.আই. স্কিমগী শরুক অমনি। সেক্তর ১৩দা পি.এল.আই. স্কিম লাউথোকখিবগা লোয়ননা ভারতকী মিনিমম প্রদক্সন চহি মঙাসিদা লুপা করোর লাখ ৩৭.৫ অমদি মিনিমম ওইনা চহি মঙাসিদা থবক পীগনি হায়না পানরিবসি করোর ১গী চাংদনি।
তেক্সতাইলগী পি.এল.আই. স্কিম্না লৈবাকসিদা মমল য়ামবা এম.এম.এফ. ফেব্রিক, ফিরোল অমসুং তেক্নিকেল তেক্সতাইল পুথোকপগী থবক য়োকখৎকনি। ইন্সেন্তিব স্ত্রকচর অসি হায়রিবা সেগমেন্তশিং অসিদা অনৌবা কেপাসিতীশিংদা শেল থাদনবা ইন্দস্ত্রীশিংদা পুক্নিং থৌগৎনবা মওংদা শেমবনি। মসিনা লশিং অমসুং অতৈ মহৌশাগী ওইবা ফাইবর-বেজ তেক্সতাইল ইন্দস্ত্রীনা থবক পীবগী অমদি লল্লোন ইতিক্কী অনৌবা খুদোংচাবশিং শেমগৎপগী থবক থৌওংশিংদা মতেং পাংশিনগদবা হায় ভেল্যু এম.এম.এফ. সেগমেন্ত চাউখৎহনবদা চাউনা মতেং পাংদুনা ভারতনা মালেমগী তেক্সতাইল ত্রেদতা পুৱারী ওইনা মাঙজিল থাদুনা লাক্লিবা ফীভম চেৎশিনহনবা ঙমগনি।
তেক্নিকেল তেক্সতাইল সেগমেন্ত অসি হৌজিক মতমগী ওইবা, ইনফ্রাস্ত্রকচর, ঈশিং, হকশেল অমসুং হাইজিন, ঙাকশেল, সিক্যুরিতী, ওতোমোবাইল, এভিএসন অসিনচিংবা শেন্মিৎলোনগী তোঙান তোঙানবা সেক্তরশিংদা শীজিন্নবদা হায়রিবা শেন্মিৎলোনগী সেক্তরশিংগী মতিং হেনগৎহনগদবা তেক্সতাইল অমনি। হায়রিবা সেক্তরসিদা আর. এন্দ দি.গী থৌওং য়োকখৎনবা মমাঙদা লৈঙাক্না নেসনেল তেক্নিকেল তেক্সতাইল মিসন হৌদোকখি। পি.এল.আই.না সেগমেন্ত অসিদা ইনভেস্তমেন্ত পুক্নিং চিংশিনবদা মখা তানা মতেং পাংগনি।
তোঙান তোঙানবা ইন্সেন্তিব স্ত্রকচর লৈবা ইনভেস্তমেন্ত মখল অনি লৈ। নোতিফাইদ লাইন (এম.এম.এফ. ফেব্রিক, গার্মেন্ত) অমসুং তেক্নিকেল তেক্সতাইলগী পোত্থোক পুথোক্নবা প্লান্ত, মেচিনরী, খুৎশু খুৎলায় অমসুং সিভিল ৱর্কশিংদা (লম অমসুং এদমিনিস্ত্রেতিব বিল্দিং কোস্ত য়াওদনা) য়ামদ্রবদা লুপা করোর ৩০০দগী হৌরগা শেল থাদনিংবা মীওই অমা হেক্তা (ফার্ম/কম্পেনী য়াওনা) স্কিম অসিগী অহানবা শরুক্তা শরুক য়ানবগীদমক এপ্লাই তৌবা য়াগনি। অনিসুবা শরুক্তনা য়ামদ্রবদা লুপা করোর ১০০দগী তাদনা শেল থাদনিংবা মীওইশিং (ফার্ম/কম্পেনী য়াওনা) হায়রিবা স্কিমগী শরুকসিদা এপ্লাই তৌবা য়াগনি। মসিগী মথক্তা এস্পিরেসনেল দিস্ত্রিক্ত, তিয়া ৩, তিয়র ৪ ময়োল্লম অমসুং খুঙ্গঙগী লমশিংদা শেল থাদবদা অহেনবা মীৎয়েঙ থমগনি অমদি মসিনা মরম ওইরগা ইন্দস্ত্রীশিংদা মনীং হঞ্জিনবা মফমশিংদা চঙশিনবদা ইন্সেন্তিব পীগনি। স্কিম অসিনা মরুওইনা গুজরাত, য়ু.পি., মহারাস্ত্র, তামিল নাদু, পঞ্জাব, এ.পি., তেলঙ্গনা, ওরিসানচিংবা স্তেতশিংদা কান্নবা পীগনি
স্কিম অসিনা চহি মঙাসিদা লুপা করোর ১৯,০০০গী অনৌবা ইনভেস্তমেন্ত, লুপা করোর লাখ ৩গী অহেনবা প্রদক্সন তর্নওভর অমসুং মীওই লাখ ৭.৫তা অহেনবা থবক হকথেংননা পীবা অমদি মরী লৈনবা থৌওংশিংদা লাখ কয়া হেন্না থবক পীবা ঙমগনি হায়না পারি। তেক্সতাইল ইন্দস্ত্রীনা অয়াম্বনা নুপীশিংদা থবক পী, মরম অসিনা স্কিম অসিনা নুপীশিংগী মপাঙ্গল কনখৎহন্দুনা ফোর্মেল ওইবা শেন্মিৎলোন্দা মখোয়না শরুক য়াবা হেনগৎহনগনি।


text:
বরাক তম্পাক্কী
খোমজিনবা পাউ খরা
০৩-০৭-২০১৮
প্রতিক হাজেলাগীদমক অকনবা ঙাকশেন থৌরাং
লৌখৎকদৌরি।
⧭⧪➤ রাজ্য অসিদগী চাউরকপা
ওইদ্রবসু আসাম রাজ্য অসিগী দমক তুম্বা হিপ্পা খঙদবমখৈ হোৎনরিবা রাজ্য অসিগী
এনআরসিগী কোর্দিনেটর প্রতিক হাজেলাগী দমক হৌজিক ওইরিবা রাজ্যগী ফিভম অসিদা জেদ
কেতাগোরীগী ঙাকশেন থৌরাং পিবা য়ানা লৈরে। ময়ুম উত্তর প্রদেশকী ওইজরবসু রাজ্য অসিগী
য়াইফনবগী দমক মথৱাই খুবাক্তা হাপ্তুনা হোৎনরি। ঙরাং সুপ্রিম কোর্টকী য়াথং অমদা
লাক্লিবা চয়োল অসিগী মনুংদা হাজেলা অমসুং মহাক্কী ইমুং মনুংবু খ্বাইদগী চেকশিন্না
ঙাকশেন্নবা পুলিসকী মকোক থোংবশিংদা খঙহনখ্রে। (www.lakhipuronline.in)
এনআরসিগী ফাইনেল দ্রাফ্ট জুলাই ৩০ দা
পুথোক্লগনি ।
⧭⧪➤ জুলাইগী তাং ৩০ দা
এনআরসিগী ফাইনেল দ্রাফ্ট পুথোক্নবা সুপ্রিম কোর্তনা খঙহল্লকলে। হন্দক্কী দ্রাফ্ট
অসিদা মমাংদা য়াওখিবনি হায়বা চীংনবা মীওই লাখ অমা মখাইরোমগী মীংসু ককথৎনবা কোর্তনা
খঙহনখ্রে হায়রি। অসিতা নত্তনা দি-ভোতর অমসুং ফোরেনর্স ট্রাইবুনেলদা কেস চৎথরিবা
মীওইশিংগী মীংসু হন্দক্কী দ্রাফ্ট অসিদগী মীং লৌথোক্নবা হায়খ্রে। (www.lakhipuronline.in)
পাউমী হাৎখিবগা মরী লৈননা সিবিআইনা আইপিএফতিগী
নেতা ৩ বুক তৌখ্রে।
⧭⧪➤ ত্রিপুরাদা পাউমী অনি
হাৎপিখিবগী থৌদোকতা রাজ্য অসিগী ইন্দিজিনাস পিপলস্ ফ্রোন্ট অফ ত্রিপুরাগী নেতা
অহুমগা লোয়ননা মেম্বর কয়ামরুমগী মথক্তা সিবিআইনা বুক তৌখ্রে। হৌখিবা চহীগী
সেপ্তেম্বর তাং ২১ দা নোংচুপ ত্রিপুরাগী লম্বী থিংবগী খোংজং অমগী পাউ লৌবা চৎখিবা
লোকেল তেলিভিজন চেনেলগী পাউমী শান্তনু ভৌমিক হাৎখিবা অমসুং নভেম্বর ২০ দা জিলা
অসিগী আর কে নগরদা ত্রিপুরা স্তেট রাইফল্স সেকেন্দ বাতালিয়ানগী হেদ ক্বাটরদা পাউ
লৌবা চৎলুবা সুদীপ দত্ত হাৎতোকপিখিবগা মরী লৈননা সিবিআইনা আইপিএফতি গী লুচীংবা বলরাম
দেববর্মা অমসুং ধীরেন্দ্র দেববর্মা য়াওনা মন্দয়ী দিবিজনেল কমিতিগী প্রেসিদেন্ট
অমীত দেববর্মাগী মথক্তা কেস লৌখৎখ্রে হায়রি। (www.lakhipuronline.in)
Pao sing asi ga loinana atei e-pao
gi damak


text:
ওগস্তকী তাং ৫দা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা উত্তর প্রদেশতা প্রধান মন্ত্রী গরিব কলয়ান অন্ন য়োজনাগী বেনিফিসরীশিংগা ৱারি-ৱতায় শানরগনি৷
উত্তর প্রদেশনা ২০২১গী ওগস্তকী তাং ৫ অসি প্রধান মন্ত্রী গরিব কলয়ান য়োজনা দে ওইনা পালন তৌরগনি৷ বেনিফিসরী খুদিংমক্না স্কিম অসিগী কান্নবা অসি অমতা চিথদনা লৌহৌনবগীদমক রাজ্য অসি শিনবা থুংনা অচৌবা এৱার্নেস প্রোগ্রাম অমা লোঞ্চ তৌরগনি৷
রাজ্য অসিগী বেনিফিসরী কোতি ১৫রোম্না প্রধান মন্ত্রী গরিব কলয়ান য়োজনাগী খুৎথাংদা লেম্না রেসন ফংদুনা লাক্লি৷ রাজ্য অসিদা লৈরিবা ফেয়র প্রাইস শোপ ৮০,০০০রোম্না স্কিম অসিগী বেনিফিসরীশিংদা মহৈ-মরোংশিং য়েন্থোক্তুনা লাক্লি৷
উত্তর প্রদেশকী মুখ্য মন্ত্রী শ্রী য়োগি অদিত্যনাথসু থৌরম অসিদা শরুক য়াগনি৷


text:
ভারত অমসুং মপান লমদগী ইকায়খুম্নরবা মীথুংশিং, খুরুমজরি!
রেজ রেসপোন্সিবল এ.আই. ফোর সোসিএল এমপৱারমেন্ত মীফমদা তরাম্না ওকচরি। আর্তিফিসিএল ইন্তলিজেন্সকী মতাঙদা খন্ন-নৈনবা পুক্নীং থৌগৎপা হায়বসি চাউনা হোৎনবা ৱাফম অমনি। অদোম পুম্নমক্না মরীক চুম্না তেক্নোলোজী অমসুং মীওইবা মপাঙ্গল কনখৎহনবগা মরী লৈনবা ৱাফমশিং থমখ্রে। তেক্নোলোজীনা ঐখোয়গী থবক মফমদা অহোংবা পুরক্লে। তাঞ্জা কয়াদা তেক্নোলোজীনা মরুওইবা শীংনবা কয়াগী পাম্বৈ পুথোকপদা মতেং পাংখ্রে। খুন্নাইগী থৌদাং অমসুং এ.আই. পুনশিনবা অসিনা এ.আই.দা মীওইবগী মচৎ হেন্না য়াওহন্দুনা মপুং ফাহনগনি হায়না ঐনা থাজৈ।
মরূপশিং,
আর্তিফিসিএল ইন্তলিজেন্স হায়বসি মীওইবগী লৌশিংগী পাঙ্গলগী চাউথোকচনিংঙাই ওইবা ৱাফম অমনি। ৱাখল খনবা ঙম্বগী পাঙ্গলনা মীওইববু খুৎলায় অমসুং তেক্নোলোজী শেমবা ঙমহল্লি। ঙসিদি হায়রিবা খুৎলায় অমসুং তেক্নোলোজী অসিদা তমবা অমসুং খনবা ঙম্বগী পাঙ্গল অদু লৈরে। ৱাফম অসিগী মতাঙদা মাঙজিল থানা চৎখৎলক্লিবা তেক্নোলোজী অমা হায়রগদি এ.আই.নি। এ.আই. অমসুং মীওইবা পুল্লগা তৌবা অপুনবা থবকশিং অসিনা ঐখোয়গী গ্রহ অসিদা অঙকপা কয়া তৌবা ঙম্লি।
মরূপশিং,
পুৱারীগী খোঙথাঙ খুদিংদা, ভারতনা মালেমবু লৌশিং অমসুং তমবগী লমদা লমজিংদুনা লাক্লি। ঙসিগী আই.তি.গী মতমসিদসু, ভারতনা শিংথানিংঙাই ওইরবা থৌদাং য়ারি। খ্বাইদগী মশক নাইবা তেক লুচিংবা খরদি ভারত্তা লৈরি। ভারতনা মালেমগী আই.তি. সর্ভিস ইন্দস্ত্রীগী পৱার-হাউস অমা ওইনা লেপ্লি। ঐখোয়না দিজিতেলগী লমদা মশক নাইনা চঙশিন্দুনা মালেমবু মখা তানা নুংঙাইহনখিগনি।
মরূপশিং,
ভারত্তা তেক্নোলোজীনা লৌথুপ লৌকোই লৈতবা অমসুং দেলিভরী সর্ভিসপু হেন্না ফগৎহনবা ঐখোয়না থেংনরে। ঐখোয় মালেমগী খ্বাইদগী চাউবা য়ুনিক আইদেন্তিতী সিস্তেম – আধারগী মফমনি। ঐখোয়গী মালেমগী খ্বাইদগী অনৌবা মওংগী ওইবা দিজিতেল পেমেন্ত সিস্তেম – য়ু.পি.আই.সু লৈরি। মসিনা লায়রবা অমদি নাথৈদুনা থম্বীরবা মীওইশিংদা দাইরেক্ত কেস ত্রান্ফর তৌবগুমবা শেনথুমগী সর্ভিসশিং য়াওনা দিজিতেল সর্ভিসশিং ফংহনবা ঙমহল্লে। লাইচৎকী মনুংসিদা ভারতকী দিজিতেলগী শেম শাহৌবা অসিনা কয়াম চাউনা মতেং ওইখিবগে হায়বদু ঐখোয়না উখ্রে। ঐখোয়না ঙন্না অমদি খ্বাইদগী মতিক চাবা মওংদা মীয়ামদা মতেং পীবা ঙমখি। ভারতনা মসিগী ওপ্তিকেল ফাইবর নেতৱর্ক খোঙজেল য়াঙনা পাকথোক চাউথোকহল্লি। মসিগী পান্দমদি খুঙ্গঙ খুদিংদা অয়াঙবা ইন্তরনেত শমবনি।
মরূপশিং,
হৌজিক ঐখোয়না ভারতপু এ.আই.গী মালেমগী মকোন অমা ওইহনবা পাম্মী। ভারত মচা কয়ানা লম অসিদা থবক তৌরি। কয়া অমসু লাক্কদৌরিবা মতমশিংসিদা হীরম অসিদা থবক তৌরক্কনি হায়না ঐনা থাজৈ। মায়কৈ অসিদা ঐখোয়না চঙশিল্লিবা অসি কাঙবু ওইবা, থাজনবা, পুন্না চঙশিনমিন্নবা, থৌদাং য়াবা অমদি পুম্নমক কোনশিনবা হায়বা নুংগী ওইবা ৱাখল্লোন অদুনা থৌদুনা চৎপনি।
মরূপশিং,
ভারতনা হন্দক্তা নেসনেল এজুকেসন পোলিসী ২০২০ চৎনহনখ্রে। মসিনা তেক্নোলোজীদা য়ুম্ফম ওইদুনা তমবা অমসুং হৈশিংবা হেনগৎহনবা হায়বসিদা মহৈ মশিং তমবগী অচৌবা শরুক অমা ওইনা মীৎয়েঙ থম্লি। তোঙান তোঙানবা লমগী লোনশিং অমসুং দাইলেক্তশিংদা ই-কোর্সশিংসু শেমগৎকনি। হায়রিবা হোৎনগদৌরিবা পুম্নমকসিনা এ.আই. ফম্পাক্কী নেচরেল লেঙ্গুএজ প্রোসেসিং (এন.এল.পি.)গী তৌবা ঙম্বশিংদগী কান্নবা ফংগনি। ঐখোয়না চহীসিগী এপ্রিল থাদা রেসপোন্সিবল এ.আই. ফোর য়ুথ প্রোগ্রাম হৌদোকখ্রে, প্রোগ্রাম অসিগী মখাদা স্কুলগী মহৈরোয় ১১০০০ হেনবনা বেসিক কোর্স লোইশিনখ্রে। মখোয়না হৌজিক মখোয়গী এ.আই. প্রোজেক্তশিং শাগৎলি।
মরূপশিং,
নেসনেল এজুকেসনেল তেক্নোলোজী ফোরম (এন.ই.তি.এফ.) শেমগৎলি। মসিনা দিজিতেল ইনফ্রাস্ত্রকচর, দিজিতেল কন্তেন্ত অমসুং কেপাসিতী হেনগৎহন্নবা ই-এজুকেসনগী য়ুনিত শেমগৎকনি। তম্লিবশিংদা হকথেংনবা এক্সপিরিএন্স পীননবা ভর্চুএল লেবশিং শেমগৎলি। ইনোভেসন অমসুং ওন্ত্রপ্রিন্যুরসিপকী চৎনবী অমা য়োকখৎননবা ঐখোয়না অতল ইনোভেসন মিসনসু হৌদোকখ্রে। হায়রিবা খোঙথাঙশিং অসিগী খুত্থাঙদা ঐখোয়না মীয়ামগী কান্ননবগীদমক নৌনা থোক্লক্লিবা তেক্নোলোজীশিংগা চাং মান্ননা চৎননবা পান্দম থম্লি।
মরূপশিং,
ঐনা নেসনেল প্রোগ্রাম ওন আর্তিফিসিএল ইন্তলিজেন্সিকী মতাঙদসু পনবা পাম্মী। মসি এ.আই.বু খুন্নাইগী খুদোংচাদবা ৱাফমশিংগী পাম্বৈ পুথোক্ননবগীদমক্তা মওং চুম্না শীজিন্নবদা কত্থোক্কনি। মসি স্তেকহোল্দরশিংগী ঙাক্লৌগা লোয়ননা পায়খৎকনি। রেজনা হীরম অসিগী মতাঙদা খন্ন-নৈননবগী ফম্পাক অমা ওইবা য়াগনি। হায়রিবসিগী মতাঙদা হোৎনরিবা অসিদা অদোমসু শরুক য়ারনবা ঐনা পাউকৎ পীজরি।
মরূপশিং,
ঐনা চীংলেম্লবা মীয়ামসিদা পীজনিংবা শীংনবা খরা লৈরি। ঐখোয়না আর্তিফিসিএল ইন্তলিজেন্সপু ঐখোয়গী লন অমদি মচাক মথুমশিংবু মওং চুম্না নীংথিনা মেনেজ তৌনবগীদমক্তা শীজিন্নবা য়াগদ্রা? মফম খরদা মচাক মথুমশিং মচী লেঙদনা তাদুনা লৈরি। অদুগা মফম খরদনা মচাক মথুম ৱাৎপগী ফীভম লৈরি। ঐখোয়না মখোয়শিংদু নীংথিনা শীজিন্ননবা মওং মরিল নাইনা য়েন্থোক য়েনশিন তৌবা য়াগদ্রা? ঐখোয়না সর্ভিসশিং ইচঙ থৌনা অমদি পন্থদনা ফংহন্দুনা ঐখোয়গী মীয়ামবু পেলহনবা ঙমগদ্রা?
মরূপশিং,
তুংগী পুন্সি অসি নহাশিংগীনি। অদুগা নহা খুদিংমক মরু ওই। অঙাঙ খুদিংমক্তা তোপ তোপ্পা হৈ-শিংবা, তৌবা ঙমবা অমদি মওং মতৌ লৈ। করিগুম্বা মতমদা অফবা মীশক অমা চুনদবা মফম অমদা তারুবা য়াওই।
মদু ঐখোয়না হোংদোকপা য়াবা লম্বী অমা লৈ। অঙাঙ খুদিংমক মখোয়না চাউখৎলকপা মতমদা মখোয় মশানা য়েংশিনজবা য়াহল্লবদি? মমা মপাশিংনা, ওজাশিংনা অমদি মরূপশিংনা অঙাঙশিংবু নীংথিনা য়েংশিন্দুনা লৈবা য়াগদ্রা? মখোয়গী অঙাঙ ওইরিঙৈ মতমদগী অহল মতম চঙলকপা মতম ফাওবা য়েংশিন্দুনা মখোয়গী রেকোর্দ অমা থম্বিবনা অঙাঙশিংবু মখোয়গী মহৌশানা পীথোকচরকপা খঙদোকচবদা চাউনা মতেং ওইগনি। অদুগুম্না য়েংশিনবদুনা নহাশিংবু লমজিংনবগী শাফু অমা ওইগনি। অঙাঙ খুদিংমক্কী মওং মতৌগী মমুৎ তানা নৈনরবা রিপোর্ত অমা পীবা সিস্তেম অমা ঐখোয়না শেমগৎপা ঙমগদ্রা? মসিনা নহা কয়াগীদমক্তা খুদোংচাবা কয়াগী থোঙশিং হাংদোক্কনি। অসিগুম্না হ্যুমেন রিসোর্স খঙদোকপসিনা লৈঙাক অমসুং লল্লোন ইতিক্তা তুং কোইনা কান্নবা পীগনি।
মরূপশিং,
লৌউ-শিংউ, হকশেলগী ফীভম ফগৎহনবদা, তুংগী মীরোলগী ময়োল্লমগী মচাক মথুমশিং শেমগৎপদা, অমদি ত্রাফিক জাম হন্থহনবা, ইরম নলাগী ফীভম ফগৎহনবা অমসুং ইনর্জী গ্রীদ থমবগুম্বা ময়োল্লমগী খুদোংচাদবা ৱাফমশিং কোকহনবদা এ.আই.না লৌরিবা অচৌবা থৌদাং ঐনা উই। মসি ঐখোয়গী দিজাস্তর মেনেজমেন্ত সিস্তেম মপাঙ্গল কলহনবদা শীজিন্নবা য়াগনি। মসি অইং-অশাগী ফীভম হোংলকপগী ৱাফমশিংগী ৱারোইশিন পুরকপদসু শীজিন্নবা য়াগনি।
মরূপশিং,
ঐখোয়গী গ্রহ অসিদা লোন কয়া লৈরি। ভারত্তসু ঐখোয়গী লোন অমসুং লোন্থৈ কয়া লৈরি। অসিগুম্বা খেন্নবা কয়াসিনা ঐখোয়বু হেন্না ফবা খুন্নাই অমা ওইহল্লি। হৌজিক্তা প্রোফেসর রাজ রেদ্দীনা হায়রমবগুম্না, অপনবা লৈতনা লোনগী পলবু শম্নহন্নবা করিগীদমক্তা এ.আই. শীজিন্নরোইদৌরিবনো। শোইনাইরবা ইচিন ইনাউশিংগী ফীভম ফগৎহনবদা এ.আই.বু কমদৌনা নীংথিনা শীজিন্নবা য়াগদগে হায়বদু ঐখোয় খনসি।
মরূপশিং,
করিগুদমক্তা এ.আই.বু লৌশিং তাথোক তাশিন তৌবদা শীজিন্নরোইদৌরিবনো? ৱাখল লৌশিং, ঈ-পাউ অমসুং হৈশিংবশিং লায়না ফংহনবগুম্না মপাঙ্গল কলহনগদবা পোৎশক খরখক্তনি লৈরিবা।
মরূপশিং,
এ.আই. শীজিন্নবা মতমদা থাজনবা ফীভম থমবা হায়বসি ঐখোয় অপুনবগী থৌদাং ওইরি। অলগোরিথম ত্রান্সপেরেন্সীনা হায়রিবা থাজবা ফীভম অসি পুরকপগী মরুওইবা ৱাফম্নি। মসিগা মান্ননা একাউন্তেবিলিতী অসিসু মরুওই। নন-স্তেত এক্তরশিংনা এ.আই.বু খুৎলায় ওইনা শীজিন্নরকপদগী মালেম অসি ঐখোয়না ঙাকথোকপা মথৌ তাই।
মরূপশিং,
ঐখোয়না এ.আই.গী মতাঙদা খন্নবা মতমদা, মীওইবগী ক্রিএতিভিতী অমসুং মীওইবগী পুক্নীংগী ইহুল অসিনা ঐখোয়গী খ্বাইদগী চাউবা থৌনানি হায়বসিদা ঐখোয়না চিংনবা লৈরোইদবনি। মখোয়শিং অসিনা মেচিনশিংগা য়েংনবদা ঐখোয়গী তোপ তোপ্পা খুদোংচাবনি। খ্বাইদগী হৈথোই শিংথোইরবা এ.আই.না ঐখোয়গী হৈশিংবা অমদি মীনুংশি য়াওদনা মীওইবগী খুদোংচাদবা ৱাফমশিংগী পাম্বৈ পুরকপা ঙম্লোই। ঐখোয়না অসিগুম্লবা হৈশিংবগী খুদোংচাবশিং অসি মেচিনশিংগদগী লাপথোক্না থমগদগে হায়বদু ঐখোয়না খনগদবনি। মতম পুম্নমক্তা এ.আই.দগী খোঙকাপ খরা মাঙজিন থানা লৈননবা ঐখোয়না হোৎনবা মথৌ তাই। কমদৌনা এ.আই.না মীওইবগী তৌবা ঙমবগী চাং হেনগৎহনগদগে হায়বসিসু ঐখোয়না খনগদবনি। ঐনা অমুক্কা হন্না হায়নিংই:- মীপুম খুদিংমক্কী তোপ তোপ্পা মতিং এ.আই.না পুথোকপা ঙমগনি। মসিনা মখোয়বু খুন্নাইদা হেন্না মতিক চানা থৌদাং লৌহনবা ঙমহনগনি।
মরূপশিং,
রেজ ২০২০সিদা, ঐখোয়না মালেমগী মাঙজিন থাবা স্তেকহোল্দরশিংগী ওইবা মালেমগী ফোরম অমা শেম্লে। ঐখোয় ৱাখল্লোনশিং পুথোক্তুনা নৈনসি অমদি আর্তিফিসিএল ইন্তলিজেন্স শীজিন্ননবগী মান্নবা লম্বী অমা পুথোকসি। মসিগীদমক্তা ঐখোয় পুম্নমক্না খোঙবু ওইনা চৎমিন্নবা য়াম্না মরু ওই। অসিগুম্লবা তশেং তশেংনা মালেমগী থৌরম অমা ওইরিবা অসিদা শরুক য়াননবা পুনশিনবগীদমক্তা ঐনা অদোমবু থাগৎচর। গ্লোবেল সম্মিত অসি মায় পাকপা ওইরসনু হায়না ঐনা নিজরি। লাক্কদৌরিবা নুমিৎ মরিনিসিদা খন্ন-নৈনগদৌরিবা অসিনা থৌদাং চাউবা এ.আই.গী এক্সন রোদমেপ, মালেম শিনবা থুংনা পুন্সি অমসুং পুন্সি লম্বীদা অহোংবা পুরক্কদবা রোদমেপ অমা শেমবদা মতেং ওইগনি হায়না ঐনা থাজৈ। অদোম পুম্নমক্তা ঐনা য়াইফ পাউজেল পীজরি।
অদোম্বু থাগৎচরি।
অদোম্বু য়াম্না থাগৎচরি।


text:
প্রধান মন্ত্রী, শ্রী নরেন্দ্র মোদীনা রিসর্চবু মীওইবগী থৱাইগুম্না ইতর্নেল ইন্তর্প্রাইস অমনি হায়না হায়খ্রে। মহাক্না হায়খি সরকার অসিনা ক্রোস-য়ুতিলাইজেসন অমসুং ইন্নোবেসনগী ইন্সতিত্যুস্নেলাইজেসন তৌনবা পান্দম অনিগী মাইকৈদা থবক পাইখৎলি। প্রধান মন্ত্রীনা নেস্নেল মেত্রোলোজী কনক্লেব ২০২১দা ৱা ঙাংখি মসিদা মহাক্না ভিদিও কনফরেন্সকী খুত্থাংদা ঙসি নেস্নেল এতোমিক তাইমস্কেল অমসুং ভারতিয়া নির্দেশক দ্রব্য জাতিদা কত্থোকখ্রে অমসুং নেস্নেল এনভাইর্নমেন্তেল স্তেন্দর্দস লেবোরেতোরীগী উরেপ-উয়ুং তমখ্রে।
প্রধান মন্ত্রীনা তোঙান তোঙানবা নোলেদজ সেক্তরশুংদা রিসর্চকী থৌদাংগী মাংদা কুপ্না খন্নখি। মহাক্না হায়খি চাউখৎলক্লিবা খুন্নাই অমদা রিসর্চ অসি মহৌশাগী ওইবা হৈনবী অমনা নত্তে অদুবু মসি মহৌশাগী প্রোসেস অমসু ওইরি। মহাক্না হায় রিসর্চকী শাফু অসি কম্মর্সিএল নত্ত্রগা সোসিএল ওইবা য়াই অমসুং রিসর্চনা ঐখোয়গী লৌশিং অমসুং খঙবা ঙম্বা অসি হেনগৎহনবদা মতেং পাংবসু য়াগনি। মাগী য়াথোক্লবা অরোইবা পান্দম অদুগী হেনদক্তুনা তুংগী মাইকৈ অমসুং শীজিন্নবা অসি লেপথোকপা ওইথোক্তে। ঐখোয়না খঙবা ঙমদবা অসি রিসর্চনা লৌশিংগী অনৌবা লৈমাই অমদা পুগনি অমসুং মসি অরেম্বদা কৈদৌনুংদা মাংলোই হায়বা অসি খক্তনি। প্রধান মন্ত্রীনা ফাদর ওফ জেনেতিক্স হায়না খঙনরিবা মেন্দেল অমসুং নিকোলস তেস্লাগী খুদমশিং পীখি, মখোয়না তৌরমখিবা থবক্কী মতিক ময়াই অসি কোন্না শক খঙখি।
অয়াম্বা মতমদা রিসর্চনা মাগী খুদক্কী ওইবা পান্দম ফংবা ঙমদবা য়াই অদুবু চপ মান্নবা রিসর্চ অদুনা অতোপ্পা সেক্তর অমদা অনৌবা লম্বী ওইবসু য়াই। প্রধান মন্ত্রীনা ৱাফম অসিগী মতাংদা জগদিশ চন্দ্র মোসকী খুদম অদু পীখি, মহাক্কী মাইক্রোৱেফ থিয়োরী অসি কম্মর্সিএল ওইবা ঙমখিদে অদুবু ঙসিদি রেদিও কম্ম্যুনিকেসন সিস্তেম পুম্নমক মসিদা য়ুম্ফম ওইরি। মহাক্না মালেমগী লাঞ্জাওগী মতমদা পাঙথোকখিবা রিসর্চশিংনা কোন্না থংদা তোঙান তোঙানবা সেক্তরশিংদা কান্নরকপগী মতাংদা খুদমশিংসু পীখি। খুদম ওইনা দ্রোনশিং অসি লানগীদমক্তা শাখি অদুবু ঙসিদি মসি ফোতোশোৎশিং অমসুং দেলিবরীশিং তৌবদা ওইনা শিজিন্নরি। মরম অসিনা ঐখোয়গী সাইন্তিস্তশিং মরু ওইনা নহা ওইরিবা সাইন্তিস্তশিংনা ক্রোস ফর্তিলাইজেসনগী ওইথোকপশিংগী মাংদা রিসর্চ তৌদুনা থিদোক্কদবনি। মখোয়গী রিসর্চ অদু মখোয়গী লমগী মপালদা পুথোক্তুনা শিজিন্নবগী ওইথোকপা অদুসু মখোয়না পুথোক্কদবনি।
প্রধান মন্ত্রীনা ইলেক্ত্রিসিতীবু খুদম ওইনা পীদুনা অপীকপা রিসর্চ অমনা মালেমদা করম্না অহোংবা পুরকপগে হায়না উৎখি। ত্রান্সপোর্তেসন, কম্ম্যুনিকেসন, ইন্দস্ত্রী নত্ত্রগা নুংতিগী পুন্সিদবু ওইরবসু ঙসিদি পুম্নমক ইলেক্ত্রিসিতীনা চল্লাইরি। মসিগা মান্ননা সেমি-কন্দক্তরগুম্বা ইনবেন্সন অসিনা দিজিতেল রিভোলুসনগা লোইননা ঐখোয়গী পুন্সি চাউখৎহনখি। অসিগুম্বা ওইথোকপা য়াবশিং অসি ঐখোয়গী নহা ওইরিবা রিসর্চরশিংগী মাংদা লৈরি, মখোয়গী রিসর্চ অমসুং ইনবেন্সনশিংগা লোইননা মখোয়না পুমতোপ-তোপ্পা তুংলমচৎ অমগী লম্বী অমা য়াৎপা ঙম্লগনি হায়না প্রধান মন্ত্রীনা ফোঙদোকখি।
প্রধান মন্ত্রীনা ফ্যুচর-রেদী ইকো-সিস্তেম অমা শেম্নবা হোৎনরিবশিং অদু ফোঙদোকখি। ভারতনা গ্লোবেল ইন্নোবেসন রেঙ্কিংদা মকোক থোংবা ৫০দা য়ৌবা ঙমখ্রে, ভারতনা সাইন্স অমসুং ইঞ্জিনীয়রিং পব্লিকেসনশিংগী পীয়র রিভ্যুদা ৩শুবা রেঙ্কতা লৈ মসিনা বেসিক রিসর্চতা মরু ওইবা মীৎয়েং থম্মি তাক্লি। ইন্দস্ত্রী অমসুং ইন্সতিত্যুসনশিংগী মরক্তা চুংশিন্নরিবা অসিগী মপাঙ্গল কনখৎহনখ্রে। মালেমগী অচৌবা কম্পনী পুম্নমক্না মখোয়গী রিসর্চ ফেসিলিতীশিং ভারত্তা লিংখৎখ্রে। হৌখিবা চহি খরা অসিদা অসিগুম্বা ফেসিলিতীশিংগী মশিং অসি চাউনা হেনগৎখি।
প্রধান মন্ত্রীনা হায়খি ভারতকী নহাশিংগী ওইনা রিসর্চ অমসুং ইন্নোবেসনগী ওইথোকপশিং লোইবা নাইদে। মরম অসিনা ইন্নোবেসন মশা অসিগুম্না ইন্নোবেসন ইন্সতিত্যুস্নেলাইজেসন তৌবা অসিসু চপ মান্ননা মরু ওই। ঐখোয়গী নহাশিংনা ইন্তেলেকচ্যুএল প্রোপর্তী করম্না ঙাক শেনগনি হায়বা খঙবা তাই। ঐখোয়না নীংশিংগদবদি ঐখোয়গী পেতেন্তশিং লৈবা হেল্লিবা মখৈ মখোয়গী শিজিন্নফম হেল্লক্কনি। ঐখোয়গী রিসর্চকী মপাঙ্গল কনবা অমদি মাংজিল থারিবা সেক্তরশিংদা ঐখোয়বু মশক খঙবা হেনগনু। মসিনা মপাঙ্গল লৈবা ব্রান্দ ইন্দিয়া অমা ওইহনবা ঙমগনি হায়না প্রধান মন্ত্রীনা ফোঙদোকখি।
সাইন্তিস্তশিংবু কর্মা য়োগী হায়না কৌদুনা প্রধান মন্ত্রীনা মখোয়না লেবতা লাইনিংবা অমগুম্না হোৎনরিবশিং অসিবু থাগৎখি অমদি মহাক্না হায়খি মখোয় অসি ভারত মচা করোর ১৩০গী আশা অমসুং থাজবগী লম্বী ওইরি হায়না থাগৎখি।
Research, like the human soul, is eternal!— Narendra Modi (@narendramodi) January 4, 2021
We are working towards two objectives:
Cross-utilisation of research.
Institutionalising innovation.
The advantages of doing so are many. pic.twitter.com/dVBx9Mp4km